
UN  BON  PARTIT 

ESCENES    DE   CASA 


En  aquest  Barcelona  una  noya 
maca  sempre  té  pretendents.  A  la 
Pepeta  no  li  mancava'l  seu,  y  no 
obstant  de  fer  poch  temps  qu'hi  te- 
nia relacions,  n'estava  tan  enamora- 
da que  potser  la  seva  passió  era  més 
ferma  que  no  pas  la  del  seu  curru- 
taco. 

Aqueix  desequilibri  de  voluntats 
que  parexería  de  mal  ésser  entre  dos 
que  de  debò  s'estimin,  no  era  axis 
ab  ells,  sinó  qu'encara'ls  hi  servia 
per  tenir  tot  sovint  certes  qüestions 
per  probarse  Tun  al  altre  la  fermesa 
del  seu  amor. 

En  Carlos  deya  que  l'estimava 
molt  y  fins  s'enfadava  y  volia  fer  la 

víctima  dient  a  la  Pepeta  que  no's 
refiava  gayre  del  seu  apreci.  Aques- 
ta, per  única  defensa  tancava'ls  ulls, 
y  commoguda  li  responia  molt  ba- 
xet:  —  jSeràs  tu,  ò  ningú  més!...  — 

Ella  tenia  divuyt  anys,  ell  vinti- 
dós.  jQuínes  edats  més  tendres! 
Qualsevol  fasse  l'home  y's  refii  de 
la  experiència  que'ls  anys  donan. 
íQuí  pogués  ser  com  ells!  S'aprecia- 
van  de  debò;  al  menos,  tots  dos  ho 
deyan  axis;  era  la  primera  estimació, 
y  les  dones  asseguran  qu'es  la  més 
ferma. 

La  historia  de  la  seva  conexensa 
es  curta  y  senzilla;  y  sinó  que  va 
passaren  un  carrer  de  la  ciutat,  sem- 
blaria talment  un  idili.  La  Pepeta 
tornava  de  la  font;  en  Carlets  s*es- 
queya  passar  en  lo  mateix  moment 
qu'ella  dexava'Is  cantis  en  lo  pedrís 
de  l'escaleta  pera  reposar  una  esto- 
na. Lo  jove,  a  pesar  de  ser  un  senyo- 
ret y  d'anar  ab  molta  elegància,  axis 
que  va  adonarse  d'aquella  noya  tan 
bufona,  li  va  semblar  que  li  venia 
set,  y  ab  molt  bon  modo  li  demanà 
si  li  dexaria  beure  un  trago  d'aygua. 
Mentres  anava  bevent,  se  la  mirava 
ab  uns  ulls  de  dolenteria  que  la  po- 

bra  noya  se'n  donà  vergonya  y's  tor- 
nà tota  roja.  En  Carlets,  ò  tenia 
poca  trassa  per  beure  a  galet,  ò  fos 
qu'estava  preocupat,  que's  mullà  tot 
lo  devant  de  la  camisa.  Y  tots  dos 
rigueren  y  varen  cambiar  unes  pa- 
raules y  se'n  van  dir  moltes  altres  ab 
los  ulls  que  ben  segur  totes  debían 
voler  dir  lo  mateix.  Y'l  minyó,  en 
lloch  de  dexar  lo  canti  sobre'l  pe- 
drís, l'allargà  a  la  Pepeta,  haventhi 
entreni  pendre  y  dexar  cert  contacte 
de  dits  y  -  certa  apretadeta,  que  la 
noya  tornà  a  enrejolar  y  ell  a  mirar- 
ia ab  més  picardia. 

L'endemà  a  la  matexa  hora  la 
noya  va  pendre'ls  cantis  y's  dirigí  a 
la  font;  en  Carlets  ja  feya  estona 
que's  passejava  amunt  y  avall  del 
carrer,  y  com  si  fos  de  pura  pensa, 's 
trobaren  desseguida  fentse  la  rialle- 
ta; y  sense  valdres  de  la  excusa  del 
beure,  ja  en  Carlets  li  comensà  a  par- 
lar ab  molt  agrado  y  afició,  y  li  debía 
tenir  tal  lley  de  conversa,  qu'ella  no 
feya  més  que  riure,  posantse'l  moca- 
dor davant  la  boca  per  dissimular. 
Quan  al  cap  d'una  estona's  déspedi- 
ren  donantse  les  mans,  com  ara  es  mo- 
da, ja  se  sabían  lo  nom  un  del  altre. 

II 


Passat  algun  temps,  la  mare  de  la 
Pepeta,  cansada  de  les  estades  que 
la  noya  feya  cada  dia  al  anar  a  la 
font,  y  sapiguent  per  certes  indirec- 
tes d'una  vehina'ls  amors  de  la  seva 
filla,  resolgué  empendre'l /w/ano  per 
dirnhi  unes  quantes.  Ab  aquesta  idea 
baxà  una  tarde  en  lo  precís  moment 
que'ls  dos  estimats  s'estrenyían  la 
mà  pera  despedirse  (potser  feya  mitx 
quart  que  se  les  tenían  agafades)  y 
qui  sab  quan  se  les  hagueran  dexat 
anar,  si  no'Is  hagués  sobtat  ab  un 
crit  que'ls  hi  llevà  les  ganes  de  dirse 
rès  més. 

—  Vostè,  fàssi'l  favor  d'escoltar 
quatre  paraules,  si  es  servit;  —  va 
dir  a  n'en  Carlets,  qui,  mitx  sofocat 
mitx  fent  Thome,  s'aturà  per  escol- 
tar, ò  més  be,  imaginant  còm  se'n 
sortia  d*aquell  compromís. 

La  senyora  Pepa's  girà  vers  la 
seva  filla,  extenent  ab  afectació'l 
bras,  y  signant  ab  lo  dit  l'escala,  li 
digué: 

—  Tu,  cap  a  dalt;  ja  t'arreglaré  jo. 

més  que  pochs  modos;  jahont  s'ha 
vist  aquest  descaro!  Y  vostè,  —  afe- 
gí dirigintse  a  n'en  Cadets  qu'estava 
avergonyit  y  sufrint  per  lo  que  su- 
friría  sa  estimada,  —  fàssi'I  favor  de 
no  dirli  rès  més  a  la  noya;  que  vos- 
tès, los  joves,  no  més  van  per  broma 
y  passatemps.  — 

Y  en  Carlets,  revingut  de  la  sor- 
presa, li  contestà  ab  estudiat  agrado: 

—  Escolti,  senyora  Pepa. 

—  ^Quí  li  ha  dit  que'm  deya  Pe- 
pa? —  preguntà  desseguida  ella. 

—  La  seva  noya. 

—  jCarat,  quina  franquesa  gas- 
tan!  està  be;  digui,  si  es  servit,  ja  l'es- 
colto; com  hi  hà  món,  m'agrada!  ja 
li  torno  a  dir. 

—  ^Be,  què  hi  hà  cap  mal?  ^qu'es 
privat  lo  seu  nom,  que  no's  puga  sa- 
piguer? 

—  jAy,  ay!  \y  que'n  té  de  lletra  me- 
nuda! no  farem  rès,  per  que'm  sembla 
que  topa  ab  un'altra  tonta!...  Cúyti; 
si'm  té  de  dir  alguna  cosa,  díguila 
aviat,  que  la  feyna  m'espera  a  dalt. 

—  Dóna,  quin  gènit  té!  assosse- 
guis. Y  sobre  lo  que'm  deya,  jo  no 
penso  fer  cap  mal  enrahonant  ab  la 
seva  filla. 

— Donchs,  sàpiga  qu'a  mi  no  m'aco- 
moda que  ningú  me  l'entretinga,  ni 
vull  que  tan  jove  comensi  a  donar 
greix  al  vehinat;  per  que,  gràcies  a 
Deu,  la  noya'm  té  ara  divuyt  anys, 
y  cap  home  se  li  ha  allargat  de  pa- 
raules, m'enten?  que  la  meva  filla 
no  es  com  més  de  quatre  noyes  d'a- 
vuy  al  dia,  per  que  no  so  d'aquelles 
mares  qu'estan  encaterinades  ab  les 
seves  filles;  per  que  encara  que  la 
veja  tan  alta  com  jo,  so  capàs,  si 
no'm  creu,  de  girarli  la  cara  d'un 
revés.  Però,  que  no  m'ha  donat  un 
què  sentir;  ab  una  mirada'n  té  prou; 
més  por  li  faig  jo  sense  dirli  rés,  que 
son  pare  ab  les  seves  prèdiques;  com 
es  d'aquells  homes  que  tot  ho  vol- 
dria arreglar  ab  paraules,  jo  sempre 
li  dich:  semblas  lo  doctor  Llémana, 
ab  tot  entens;  la  familia  vol  rigor  y 
cara  de  tres  deus  sempre.  Què  m'es- 
plicaràn  a  mi?...  Per  mor  de  vostè,  a 
casa  nostra  hem  tingut  rahons. 

—  Sí  que'm  sab  greu,  senyora 
Pepa;  cregui  que  jo'n  so  ben  igno- 
cent. 

—  Ja  veurà,  vostè  no'm  té  de  ve- 
nir ab  romansos:  lo  que  li  dich,  que 
axis  com  son  pare  volia  que  dexés 

passar  un  quant  temps  per  estar  a  la 
mira,  jo  no  m'he  entès  de  xiquites  y 
he  baxat  per  esquinsar  la  grua. 

—  ^Vol  dir  que  l'ha  esquinsada? 
a  mi'm  sembla  que's  podrà  tornar  a 
afegir. 

—  Veyàm,  ella  que  probi  tan  sols 
de  mirarli'l  blanch  dels  ulls,  que  si 
no  baxo  y  no  la  sofoco,  que'm  digui 
que  no'm  dich  Pepa. 

—  <íQue  té  por  que  no  la  ull-pren- 
gui? 

— Ja  li  he  dit:  vostè  la  sab  molt  llar- 
ga, y  jo,  gràcies  a  Deu,  so  molt  néta  de 
clatell.  Digui:  quepotseres  estudiant? 

—  Sí  senyora;  per  serviria. 

—  Vegi,  m'ho  he  pensat.  ^Y  per 
què  estudia,  si's  pot  sapiguer? 

—  Per  enginyer. 

—  ^Per  què  diu? 

—  Per  enginyer. 

—  ^Qu'es  cosa  de  maquinaria? 

—  De  tot:  obres,  màquines,  mol- 
tes coses,  vamos. 

—  Ah  sí,  es  d'aquells  que  van  ab 
les  banderetes!  Sí,  sí,  quan  deyan 
qu'obrirían  lo  carrer  que  té  de  pas- 
sar per  aquí  mateix,  tinch  present 
que  n'hi  havia  un  que  prenia  mides 
ab  una  beta. 

—  Oh,  aquell  debía  ser  un  capa- 
tàs. 

—  ^Què'm  vindrà  a  dir  a  mi?  si  li 
deyan  Don  Pepe. 

—  Què  té  que  veure  que  li  digues- 
sen  Don?  debía  ser  castellà. 

—  Ja  li  asseguro  que'n  té  de  pali- 
ca.  Vèt  aquí  per  que  la  Pepeta  tot  lo 
dia'm  parla  de  vostè:  qu'es  un  jove 
tan  elegant,  que  s'expressa  tan  be... 
Y  escolti,  qu'es  fill  de  Barcelona? 

—  No  senyora,  so  de  la  part  del 
Camp. 

—  Ah,  ja...  veu?  a  mi  pels  seus 
andamis  m'havia  semblat  qu'era  d'a- 
quí mateix.  Y'ls  seus  pares  deuen  es- 
tar al  poble? 

—  No  senyora,  qu'es  vila. 

— Be,  pel  càs  tot  es  hu:  vol  dir 
que  s'està  fóra  d'ells. — 

Y  mentres  conversavan  axis,  se 
sentí  una  veu  d'home  qu'exía  del 
ull  de  la  escala  cridant:  — Pepa,  Pepa, 
qu'hem  de  fer? 

— Es  lo  meu  marit, — digué  aques- 
ta dirigintse  a  n'en  Garlets;  y  tom- 
bantse  desseguida  contestà:  —  Ja 
pujo;  dóna  una  mirada  a  allò,  que 
no's  cremi.  —  Y  dirigintse  a  n'en 
Carlets,    altre    cop,    afegí:  —  Me'n 


UN   BON   PARTIT  I  5 

tinch  d'anar,  que'l  sopar  es  a  taula 
y  aquell  se  despacienta.  Vamos, 
donchs,  estíga  bonet,  m*he  alegrat 
de  conèxel. 

—  Gràcies;  dónga  recados  a  la 
Pepeta. 

—  Nó,  que  la  Pepeta  no  es  del  seu 
bras;  vostè  ja  sabrà  triarse  una  se- 
nyoreta; què  m'esplicarà  a  mi! 

—  Y  si  no  n'hi  hà  de  senyoretes 
tan  maques  com  la  seva  filla! 

—  tíQue  no  s'ha  burlat  de  ningú 
avuy?  per  axò,  es  dreta  igual,  grà- 
cies a  Deu;  y  també  passa  entremitx 
de  les  maques.  Vamos,  ja  veig  que 
la  noya  té  rahó;  ella  sempre'm  diu: 
«Ay  mare,  m'agradaria  que'l  sentís: 
li  dich  que  dona  gust».  Miri,  l'anar 
avuy  a  la  font  li  ha  costat  un  tip  de 
plorar.  Ben  clar  li  he  dit:  lo  qui 
vulgui  alguna  cosa,  ja  sab  lo  que  té 
de  fer.  Bò!  sí  qu'estaríam  frescos!  A 
casa  meva  no  passan  certes  coses. 

—  Però,  no  la  fassi  plorar,  dóna! 
Renyim  a  mi. 

—  tíQue  no  pujas,  Pepa?  —  tornà 
a  cridar  la  matexa  veu  ab  tò  més  re- 
solut. 

—  i  Ja  fos  la  derrera!...  —  exclamà 
la  senyora  Pepa;  —  sopa  y  acàbatbo 

tot.  íQuín  home!  —  continuà  dient, 
mirant  a  n'en  Carlets;  —  en  sent 
l'hora  d'aquexa  no  s'enten  de  roman- 
sos;  vol  la  vianda  a  taula.  Me'n  vaig, 
qu'ara  penso  que  deu  voler  amanir 
l'ensiam  y  en  lo  cetrill  no  hi  hà  ni 
una  gota  d'oli.  Pàssiho  be,  pàssiho 
be.— 

Y  al  acte  d'anar  a  pujar  l'escala's 
tombà  per  preguntar  a  n'en  Carlets: 

—  Còm  ha  dit  que  se'n  deya  d'allò 
que  vostè  estudia? 

—  Enginyer. 

—  Ingi?...  corren  una  mena  de 
noms  més  extranys,  que  costa  molí 
de  tombarhi  la  llengua;. ..nó,  perquè 
si  ell  m'ho  preguntava...  Ba,  ja'm 
faré  entendre  si  no'm  ve  la  espècie. 

—  Dóngui  recados  a  la  Pepeta, 
sent?  —  li  digué  en  Carlets. 

Y  en  lloch  de  tornarli  la  contesta, 
sentí  com  la  senyora  Pepa  tot  pujant 
Tescala  se  les  havia  ab  lo  seu  marit 
qui,  al  últim,  pareix  que's  determi- 
nà a  axecarse  de  taula  y  baxar  a 
buscar  la  seva  dóna. 

III 


Lo  senyor  Joan  era  un  home  de 
uns  cinquaut'anys,  de  bon  regent 
encara,  petit,  grassó,  catxassut  y  de 
bon  geni. 

Sens  ésser  egoista,  procurava  es- 
talviarse  tota  classe  d'amohinos  y  li 
agradava  viure  tranquil  ab  la  seva 
dóna  y  la  noya,  gosant  ditxosament 
del  producte  que  li  donava  l'obrador 
en  lo  que  hi  feya  anar  dos  telerets  de 
perxer. 

Com  lo  seu  natural  no  tenia  ras- 
gos  que's  rellevessin  massa,  essent 
passiu  y  ben  avingut  ab  sí  mateix 
per  que  sabia  pendre  les  coses  de 
aquest  món  ab  conformitat,  y  no  te- 
nint tampoch  grans  passions  ni  grans 
defectes,  casi  be  en  dibuxant  (y  ara 
que  va  per  casa,  qu'es  quan  la  sem- 
blansa  resultà  més  fidel)  les  línees 
rodanxones  de  la  seva  cara,  y  indi- 
cant una  creuera  a  Tesquena  for- 
mada per  los  elàstichs,  que  a  la  ve- 
gada qu'aguantan  les  calses  pareix 
que  sostingan  una  panxeta  de  curva 
suau,  encara  que  bastant  destacada, 

quedarà  retratat  ab  quatre  cops  y 
casi  be  de  cuerpo  enter o. 

Ab  lo  indicat  se  compendrà  que 
la  seva  vida  anava  fent  anys  sossega- 
dament  sense  donarse  gran  enuig, 
prenent  ab  paciència  les  aspreses  de 
la  seva  muller,  qu'era  la  que  tot  ho 
governava,  ab  uns  crits,  uns  rebu- 
fos,  y  uns  cops  de  geni  tan  promp- 
tes y  tan  encegats,  que  ab  un  altre 
home  menos  sofert  qu'ell,  més  de 
quatre  vegades  los  trastos  hagueran 
anat  al  ayre,  vivint  com  gat  y  gos, 
axis  com  ara'l  senyor  Janet  s'ho 
prenia  a  la  fresca  y  quan  conexía 
que  la  maror  minvava  y  que  la  dóna 
ja  s'havia  esbravat  prou,  li  deya,  do- 
lentse  dels  seus  arrebats: 

—  Pepa,  tu  no'm  vols  creure;  un 
dia  ab  aquestes  enquimerades  que 
prens,  te  tocarà  un  ayre  y't  feriràs 
de  plè  a  plè.  Tu  vés  cridant  y  fent 
lo  sargento  primer,  que  ja'm  torna- 
ràs la  resposta.  — 

Però,  la  senyora  Pepa,  qu'era  molt 
baladrera  y  molt  ordinària,  no  se'l 
escoltava  ni'n  feya  cas,  bastant,  per 
lo  contrari,  que')  seu  home  l'avisés 
per  ella  engrescarse  cridant,  en  ter- 
mes que  li  arribava  a  fer  por,  per 

qu'era  dóna  de  grans  fumillos,  de 
gran  alsada  y  ab  molts  dexos  d'ha- 
ver trafiquejat  al  mercat  de  Santa 
Caterina. 


IV 


A  casa  del  perxer  feya  dies  que 
s*hi  veyan  preparatius  qu'indicavan 
que  s'acostava'l  Sant  del  amo.  Lo 
emblanquinador  ja  estava  llest  de  la 
cuyna  y  repassava  ab  color  groch 
los  escrostonats  de  les  vigues  del  re- 
cibidor.  La  senyora  Pepa's  despa- 
cientava  per  que  volia  fer  fregar  les 
rejoles  del  pis  y  netejar  ab  terra  de 
escudelles  la  fusta  dels  grahons  del 
seu  tros  d'escala;  però  Temblanqui- 
nador  la  tenia  ab  les  mans  lligades, 
per  que  no  enllestia  may. 

La  noya  alterava'l  curs  de  la  set- 
mana fent  dissabte  en  lo  dilluns,  y 
anava,  ab  un  mocador  lligat  al  cap 
y  unes  faldilles  velles,  d'un  quarto 
al  altre,  ara  ab  l'estrenyinador  pas- 
santlo  pel  sostre,  ara  ab  los  espolsa- 
dors  donant  surres  a  les  cadires,  tre- 
yent  tots  los  mobles  de  pollaguera  y 
convertint  la  casa  en  un  verdader 
encant.  La  seva  mare  la  feya  afanyar 

molt,  tement  lo  que  diria  en  Carlets 
lo  dia  qu'entrés  a  la  casa  y  la  trobés 
com  un  malecon. 

Lo  senyor  Janet  estava  un  poch 
amohinat;  pel  dia  del  seu  Sant  s'ha- 
via convidat  a  dinar  al  jove  qu'esta- 
va  en  relacions  ab  la  seva  filla,  y  axò 
li  esbullava'ls  càlculs  que  tenia  fets 
respecte  del  marit  que  donaria  a  la 
Pepeta. 

La  seva  dóna  y  la  noya  no'l  dexa- 
van  ni  respirar  quan  ell  volia  fer 
alguna  insinuació  molt  tímida  res- 
pecte al  seu  protegit,  qu'era  un  fadrí 
del  obrador,  que'l  tenia  de  criatura 
y  li  semblava  qu'era  Túnich  prou 
capàs  per  fer  anar  los  dos  telers, 
avuy  per  demà  qu'ell  acluqués  los 
ulls. 

En  Magí,  que  axí's  deya'l  minyó, 
també  estava  tristot  y  capficat  ve- 
yent  que  la  Pepeta  li  feya'l  serio;  es 
a  dir,  pitjor  qu'axò,  per  que  ni  se'l 
mirava  ni  feya  cabal  d'ell,  al  revés 
d'abans,  que  li  contestava  ab  bona 
cara  y  un  mitx-riure  plè  de  prome- 
tenses  a  qualsevulla  pregunta  que 
li  fes. 

A  pesar  de  qu'aquest  jove  no  era 
dels  més  axerits,  tenia  l'instint  que 

dona  l'estimació  y  sospità  dessegui- 
da  que  la  Pepeta  estava  enamorada 
d'un  altre.  Com  era  molt  previsor, 
y  ja  de  temps  li  tenia  posada  la  vo- 
luntat, desde'l  dia  que  va  exir  fadrí, 
sense  participar  a  ningú'ls  seus  in- 
tents, anà  estalviant  la  major  part 
de  la  setmanada  a  fi  de  ferne  un  re- 
conet  per  quan  arribés  a  casarse  ab 
la  noya  del  amo.  Mes  lo  desvio  que 
reparava  en  ella  li  desbaratà'ls  seus 
pensaments,  y  considerant  perduda 
sa  primera  ilusió,  no  sabia  què  fer: 
si  variar  de  modo  de  pensar  no  ca- 
santse  may,  si  dexar  d'arreconar  les 
catorze  pessetes  cada  setmana  y  de 
aquella  hora  endavant  fer  lo  disbau- 
xero  per  distreures,  ò  be  empendre 
resoltament  un'altra  minyona  que 
fes  per  ell  y  casarshi  tan  bon  punt 
tingués  les  coses  arreglades,  y  donar 
d'aquest  terme  un  xasco  a  la  desde- 
nyosa  qu'havía  burlat  sos  prime- 
renchs  amors. 

La  vigilia  de  Sant  Joan,  lo  seu 
amo,  com  de  costum,  lo  convidà  a 
dinar,  y  ell  al  acceptarlo  va  dirse:  no 
tirem  rès  avant  sense  tenir  una  assen- 
tada ab  la  Pepeta.  Li  divulgaré  tot; 
li  diré  que  l'estimo  més  qu'un  altre, 

y  un  cop  m'haurà  sentit,  tal  vegada 
Tenternexi,  y  qui  sab  si  se  li  dis- 
treurà  aquest  encegament  que's  veu 
que  té. 

L'endemà  de  bon  matí,  bo  y  mu- 
dat, se'n  anà  a  donar  los  bons  dies  al 
seu  amo.  Lo  senyor  Janet  trafique- 
java  per  la  cuyna  preparant  lo  dinar. 
La  Pepeta  no  li  va  fer  cap  mal  paper, 
sinó  que  li  dirigí  una  pregunta  al 
vèurel ,  que  a  n'ell  no  li  agradà 
gayre. 

—  01a,  Magí; — li  va  dir, — que  vas 
maco,  alsa  amigo!  quan  la  teva  pro- 
mesa't vegi!  — 

Y'l  pobre  minyó,  al  sentir  que  li 
parlava  de  la  promesa,  no  sapigué 
com  respondre,  y  ab  uns  ulls  entre 
esverats  y  enternits  se  mirava  a  la 
noya,  volent  donarli  a  entendre  que 
sols  ella  era  Tenamorada  del  seu  cor. 
Però  la  Pepeta's  girà  d'esquena  per 
arreglar  alguna  cosa,  y  aquella  mi- 
rada que  tanta  feyna  havia  de  fer, 
se  quedà  perduda  y  esgarriada,  to- 
pantli  al  clatell  en  compte  de  pro- 
duhir  l'efecte  anant  de  fit  a  fit  als 
ulls  als  quals  ell  la  destinava. 

Després  tragueren  xacolata  ab  me- 
lindros, y  mare  y  filla'l  convidaren 

ab  molt  agrado.  Lo  Magí,  casi  be 
havia  perdut  les  ganes  de  refrescar; 
mes,  trobava  tan  bonich  estarse  prop 
de  sa  estimada!  y,  com  de  tots  modos 
volia  aprofitar  l'ocasió  pera  enraho- 
narli,  esperant  qu^aquesta's  presen- 
taria, acceptà  Tobsequi,  s'assentà,  y 
posantse  un  mocador  a  la  falda,  pren- 
gué'l xacolata,  compartint  l'atenció 
entre  la  noya  y'ls  melindros  que 
sucava  en  la  xicra  tenint  molt  cuy- 
dado  que  no  li  caygués  cap  gota  en 
lo  devant  prisat  de  la  camisa. 

—  Mira,  noy,  —  li  digué'l  senyor 
Janet  axis  qu^estigueren  llestos:  — 
ara,  mentres  aquestes  fan  lo  seu  fet 
per  alli  dins,  tu  m'ajudaràs  aquí  a  la 
cuyna.  Ja  veuràs,  trèute'l  gech,  que 
te  l'embrutarías  per  los  fogons.  Tu, 
Pepa,  vès  si  tens  un  devantal  ò  qual- 
sevol cosa  per  aquest  xicot. 

—  ríQue'l  vols  disfressar?  —  digué 
la  senyora  Pepa  tota  admirada. 

—  Y  si's  clava  una  llàntia  als  pan- 
talons de  dril,  ^què  diràs  després? 

—  Be,  què  té  de  fer? 

—  Cúyta,  porta  lo  que't  demano; 
m'ajudarà  a  plomar  los  dos  pollas- 
tres. Mira  si  bull  l'aygua.  Magí,  que 
los  escaldarem. 

—  Té,  aquí*l  tens,  —  va  dir  la  se- 
nyora Pepa;  —  quin  modo  de  con- 
vidar! 

—  Aquest  ja  es  de  casa,  eh  noy? — 
En  Magí,  lligantse  al  derrera  les 

betes  del  devantal  que  li  feya  fer  una 
fatxa  bastant  rara,  somrigué  bus- 
cant ab  la  vista  a  la  Pepeta,  com  per 
assegurarse  de  si  confirmava  lo  dit 
pel  seu  pare. 

Y'l  pobre  Magí  anava  d'una  ban- 
da a  l'altra  fent  lo  que  li  deya  son 
amo,  molt  embrassat  ab  lo  devantal 
que  casi  be  no'l  dexava  caminar, 
buscant  exir  de  la  cuyna  pera  dir 
alguna  coseta  a  la  noya;  mes,  encara 
no  lograva  entaular  conversa,  no  po- 
dia, continuaria,  ja  per  que  ella  li 
feya'l  desentès,  ò  per  que'l  senyor 
Janet  demanava  alguna  cosa.  Y  tot 
lo  dematí'l  passà  encongit,  semblant 
un  mamarratxo,  sens  lograr  fer  la 
declaració  que  tenia  pensada. 


V 


En  Carletseraun  jove  esparpillat; 
per  enamorar  les  noyes  y  engrescar- 
ies era  un  elet  dels  que  no'n  corrían 

gayres.  La  seva  figura  ayrosa  y  sim- 
pàtica ;  son  enrahonar  desexit  y 
atractívol  captivava  desstguida;  y 
com  ni'ls  seus  anys  ni  Testat  de  sa 
carrera  li  permetían  ni  de  lluny  pen- 
sar en  rès  de  matrimoni,  estimava 
a  les  fadrines  per  pura  expansió  del 
seu  cor  sensible  y  enamoradís,  y  feya 
lo  que  fan  molts  joves  de  la  seva 
edat,  que  si  no's  poden  casar,  se  dis- 
treuen festejant. 

La  senyora  Pepa  estava  verament 
enlluhernada  veyent  que  la  seva  noya 
enrahonava  ab  un  senyoret,  y  som- 
niava, com  diuen  los  castellans,  W//as 
Y  castillos,  pensant  en  lo  bon  partit 
qu'havía  arreplegat.  Axis  es  que, 
presumint  de  molt  fina  y  astuta,  tot 
era  volguer  enjoncar  a  n'en  Carlets 
per  que  fes  parlar  als  seus  pares.  Un 
dia  que,  com  molts  altres,  se  va  fer 
trobadissa  a  l'escala,  per  que'ls  amors 
de  sa  filla  per  sa  tolerància  egoista 
encara  anavan  d'amagatotis,  es  dir, 
fent  ella'l  desentès  y  dexant  baxar 
cada  tarde  la  noya  a  Pescaleta  a  fes- 
tejar; un  dia,  donchs,  li  va  dir  a 
n'en  Carlets: 

—  Miri,  bona  pessa,  li  haig  de  dir 
una  cosa. 

—  Diguin  tantes  com  vulgui,  que 
tant  a  vostè  com  a  la  Pepeta  may 
me  canso  de  sentiries. 

—  Es  qu'es  molt  serio  lo  que  li 
vull  dir:  m'enten?  Sí,  senyor:  ò  vos- 
tè's compromet  y  ta  venir  los  seus 
pares,  ò  la  noya  no  vull  que  baxi 
més.  Ja  li  vaig  dir  lo  primer  dia:  el 
que  la  pretengui  ja  sab  lo  que  té  de 
fer;  qu'axò  de  cansonejar  y  fer  Tes- 
taquirot  a  la  porta  no  fa  per  casa 
meva. — 

Y  en  Carlets,  que  sabia  que'ls  seus 
pares  no  vindrían  may  ab  aquest 
obgecte,'s  va  comprometre  treyent 
per  fiador  lo  carinyo  que  tenia  a  la 
noya,  demanant  permís  per  entrar  a 
la  casa,  y  aconsellant  que  prengues- 
sen  paciència,  qu'axís  que  la  cullita 
del  oli  hagués  terminat,  baxaría  sa 
mare,  y  que  tot  s'arreglaria  a  gust 
dels  pares  y  a  gust  seu. 

Tan  satisfeta  quedà  la  senyora 
Pepa  de  les  seguritats  que  li  donà  en 
Carlets,  que  ja's  veya  la  noya  pro- 
mesa ab  lo  fill  d'un  hisendat  y,  vol- 
guent  obsequiarlo,'l  convidà  a  dinar 
pel  dia  de  Sant  Joan. 

De  consegüent,  per  la  Pepeta  y 
per  sa  mare  aquella  diada  era  de 

gran  satisfacció.  Tot  lo  dematíM  pas- 
saren ab  gran  alegria  rebent  les  visi- 
tes d'algunes  parentes  que  venían  a 
donar  los  bons  dies  al  senyor  Janet, 
y  a  qui  la  seva  senyora,  plena  d'un 
orgull  que  s'esforsava  en  dissimular, 
les  hi  feya  sapiguer  lo  prometatge 
de  sa  filla,  retrayent  les  belles  quali- 
tats, cabals  y  guapesa  del  presuntiu 
gendre. 

Y  al  bo  de  la  conversa  sentían  tru- 
car a  la  porta;  mare  y  filla's  mira- 
van  ab  intencionada  expressió  y  to- 
tes dues  s'alsavan  per  anar  a  rebre 
al  desitjat  promès.  Però,  desgracia- 
dament, sempre  s'equivocavan:  un 
cop,  eran  los  seus  fillols;  després, 
trucà  un  que  s^havía  errat  de  pis;  y 
derrerament  van  ser  los  cegos,  que 
felicitavan  al  amo  tocant  america- 
nes. 

Ja  eran  dos  quarts  de  tres  de  la 
tarde,  y  en  Carlets  encara  no  com- 
parexía.  La  taula  estava  parada  des- 
de  la  una.  Lo  senyor  Janet  frisava, 
y  per  dos  cops  ja  havia  estat  a  punt 
de  fer  tirar  los  macarrons  a  l'olla; 
mes  la  senyora  Pepa  s'hi  havia  opo- 
sat, y'l  pobre  home  que  no  gosava 
disgustaria,  cedia  y's  passejava  de  la 

cuyna  al  menjador,  esperant  ab  més 
ànsia  qu'elles  al  ditxós  promès. 

La  noya,  desde'l  balcó  guaytant 
amunt  y  avall,  y  cada  quart  que  sen- 
tia tocar  li  semblava  una  punxada 
que  li  penetrés  al  cor  fentli  espurnar 
llàgrimes  dels  ulls. 

En  Magí,  ja  estava  cansat  d'anar 
ab  lo  cap  alt  mirant  los  quadros  del 
menjador  y  de  la  saleta,  y,  com  no 
més  havia  pres  xacolata,  tenia  un 
cori-mori  que  li  feya  fer  uns  badalls 
que  talment  semblava  que  s'entre- 
tingués fent  ganyotes  a  les  figures  de 
les  estampes. 

Y  regnava  un  mal  humor  y  unes 
poques  ganes  d'enrahonar,  que  con- 
trastavan  ab  l'alegria  del  dematí.  La 
senyora  Pepa  no  deya  rés,  però's 
veya  que  la  professo  li  anava  per 
dins.  Parexía  com  si  esperés  que'l 
seu  marit  obrís  la  boca,  per  desfo- 
garse  ab  ell  y  maltractarlo  de  qual- 
sevol manera.  Però'l  senyor  Janet, 
qu'ab  tants  anys  de  viure  plegats  ja 
li  conexía'l  geni,  callava,  y  tot  lo 
més  que  feya  era  tocar  l'ase  de  tant 
en  tant,  ficantse  desseguida  dintre 
la  cuyna,  com  aquell  que's  posa  a 
sopluig. 

Però,  axis  que  sentí  tocar  los  tres 
quarts,  agafà  resoludament  la  pape- 
rina dels  macarrons  y,  apretantlos 
ab  lo  bras  contra'l  pit  dues  ò  tres 
vegades,  els  esmicolà,  fentlos  cru- 
xir  sense  pietat.  Després  los  abocà 
tots  a  l'olla  y  ab  la  cullera  grossa 
els  remenava  sense  dexarne  surar 
ni  un. 

Lo  dinar  fou  trist;  ningú  deya  rès; 
de  tant  en  tant  se  sentia'l  drinch 
de  les  culleres  topant  ab  los  plats. 
Lo  senyor  Janet,  qu'era  home  que 
no  gastava  compliments,  torbava 
aquella  solemnitat  empassantse'ls 
macarrons  ab  uns  xuclets  molt  poch 
armònichs.  Y  quan  estigué  llest  de 
la  primera  posada,  donà  un  gran 
sospir,  s'axugà'l  front,  y  tirantse  una 
mica  enrera,  guaytà  a  tothom  y, 
com  si  veges  a  n'en  Magí  per  pri- 
mera vegada,  li  va  dir: 

—  Què  tal,  noy,  eh?  axò  retorna- 
ria a  un  difunt.  Son  macarrons  de 
Nadal;  si  bullen  cinch  minuts  més, 
los  esguerro.  — 

Y  dirigintse  a  la  seva  dóna,  afegí: 

—  Y  donchs,  ^ahont  se  deu  haver 
ficat  aquell  fulano?  Sabs  què  conto 
jo?  que  potser  s'ha  cregut  que  dina- 

vam  a  la  francesa.  Prou  deu  ser  axò; 
hi  faria  una  joguesca. 

—  Si,  a  la  francesa,  —  contestà  la 
senyora  Pepa  ab  desagrado;  —  par- 
tides com  aquexa  que  no  les  fassi 
may  més,  per  que  aviat  renyiríam. 

—  Potser  li  ha  sortit  alguna  ocu- 
pació, —  digué  la  Pepeta,  no  gosant 
mirar  a  sa  mare. 

—  Mira,  Pepa,  —  continuà'l  se- 
nyor Janet,  —  sabs  què  pots  fer?  los 
hi  posas  ab  un  plat  a  la  voreta  del 
foch,  y  axis  quan  vinga'ls  trobarà 
calentons. 

—  Calla  ximple,  deus  voler  que 
semblin  secalls. 

—  Donques,  jo,  aniria  menjant  lo 
demés  y  mentrestant  l'esperaria. 

—  Està  clar!  com  tu  no  més  pen- 
ses ab  aquexa...  Quin  home!  ja  ho 
dich,  no'n  sabs  de  tractar  ab  perso- 
nes de  suposició.  Vès  què  dirà  ell! 

—  Corrent,  no  li  guardis  rès,  a 
veure  com  s^ho  pendrà;  deurà  dir: 
vaya  una  colla  de  farts  qu'he  enso- 
pegat! ni  guardarme'l  dinar! 

—  Bueno,  bueno,  —  respongué  la 
senyora  Pepa,  —  no  l'esperarem 
més.  Mira,  noya;  axis  que  vinga  ja  li 
pots  dir  que'ns  ha  donat  un  xasco 

que  me'n  recordaré  tota  la  vida.  — 

Y  seguiren  dinant;  les  dues  dones, 
ab  una  serietat  y  mal  humor  que 
casi  be  l'encomanaren  a  n'en  Magí, 
que  no  gosava  alsar  los  ulls  del  plat 
ni  menos  donarli  cap  consol  per  que 
també  a  n'ell  lo  mortificava  que's 
prenguessen  tant  interès  per  son  rival . 

Lo  senyor  Janet  era  Túnich  que 
s'animava  tot  menjant,  y  li  venían 
ganes  de  dir  coses  alegres;  mes,  axis 
que  veya  aquelles  cares  tan  saturnes, 
se  reprimia,  callava  y  no  sapiguent 
com  donar  exida  a  la  seva  satisfac- 
ció, no  estava  may  quiet  en  la  cadi- 
ra, alsava'l  cap,  guaytant  al  sostre, 
ò's  quedava  una  estona  ab  la  vista 
fixa  en  qualsevol  part,  y  axis  que  li 
acudíal  ditxo  ,  agafava  desseguida 
la  forquilla,  prenia  algun  tall,  y 
s'embrassava  la  boca  per  dissimular 
de  qualsevol  manera  la  rialleta  que 
li  venia  als  llavis. 

Y  aquesta  escena  violenta  durà 
fins  a  les  postres.  En  lo  moment  que 
la  senyora  Pepa  les  posava  a  taula, 
se  sentí  ab  certa  violència  trucar  a 
la  porta.  Mare  y  filla  cambiaren  una 
mirada  animadíssima  exclamant  a  la 
vegada: 

—  Es  en  Carlets!  — 

Y  s'alsaren  per  anar  a  obrir. 

Lo  senyor  Janet  també  va  fer  una 
suspensió,  dexant  de  menjar  y,  diri- 
gintse  a  n'en  Magí,  va  dirli: 

—  Què  tal?  vès  què't  deya  jo;  ha 
errat  l'hora;  vàlga  qu'encara  hi  hà 
vianda,  ò  sinó,  quedavam  com  uns 
cavallers.  — 

En  Magí,  afectant  una  calma  que 
no  tenia,  va  fer  un  moviment  ab  lo 
cap  y's  posà  a  donar  copets  al  got  ab 
lo  cantell  del  gavinet. 

—  Miri,  pare,  què'ns  envia  en 
Carlets, — digué  la  noya  entrant  ab 
un  ramillete  de  pa  de  pessich  ensu- 
crat qu'al  cap  de  munt  hi  havia  un 
Sant  Joan  ab  lo  bè  al  costat.  Diu 
que  no  ha  pogut  venir  per  que  li  ha 
sortit  una  ocupació. 

—  Vamos,  noya,  —  contestà  son 
pare,  —  se  coneix  qu'aquest  minyó 
no's  tracta  ab  perdularis.  Veus?  axò 
es  una  francesilla  que  pel  cas  vol 
venir  a  dir:  enténme.  Desseguida's 
coneix  lo  tarannar  de  la  gent;  ja  faria 
una  posta  qu'aquest  minyó  no  es  un 
qualsevol.  Pepa,'t  torno  la  rahó;  noM 
conech  ,  però  ja't  dich  que  no  vas 
errada;  es  una  persona  de  prudència. 

—  Y  està  clar  que'n  té  de  princi- 
pis; —  respongué  ab  molta  satisfacció 
la  senyora  Pepa;  — com  que  no  més 
se  tracta  ab  gent  de  bras  alt... 

—  ^iVolste  jugar  qu'aquest  rami- 
llete  al  menos  li  costa...  vuyt  pesse- 
tes? 

—  Vuyt  y  un  ral,  —  respongué 
desseguida  la  senyora  Pepa. — jQuín 
home!  Ab  tot  vol  entendre.  ^Que't 
pensas  qu'es  pasta  de  carquinyoli.^ 

—  Pot  ser  sí  que  val  més;  però  jo 
aviat  ho  tinch  contat;  axò  ho  deuen 
vendre  a  pes,  y  al  menos,  al  menos 
fa... 

—  Set  argensos,  si  ho  pesan  ab 
canastró!  Sembla  mentida  que  tin- 
gas  tan  poca  solta. 

—  Miri,  mare,  —  exclamà  la  Pe- 
peta  ensenyant  una  targeta  que  hi 
havia  en  lo  plat. 

—  Vès  lo  que  diu;  potser  es  una 
dècima  que  m'envia  per  donarme'ls 
bons  dies. — 

La  senyora  Pepa,  dirigint  una  mi- 
rada molt  seria  al  seu  marit,  lo  re- 
prengué ab  aquella  vivesa  que  tenia 
acostumada. 

—  No  obras  la  boca  que  no  digas 
un  disbarat.  jVèt  aquí  la  dècima!... 

5 

te  deus  pensar  que  tractas  ab  lo  fill 
d'en  Maura. 

—  No  diu  rès;  no  més  porta'l  seu 
nom,  —  interrompé  la  Pepeta;  — 
Garlos  Ardèvol  y  Vilaseca. 

— Be,  vamos,  ja  ho  entench, — afe- 
gí'l senyor  Janet,  —  axò  vol  dir  que 
ve  de  part  d'ell...  Vèt  aquí,  deu  ser 
lo  que  s'estila.  Calla:  Vilaseca,  Vila- 
seca... jo'n  conexía  un  qu'havía  si- 
gut de  la  brusa;  però  deu  serli  pa- 
rent; pot  ser  era  son  pare.  ^Sabs  si 
havia  tingut  la  romana  de  baix  del 
Moll? 

—  íQu'embolicas  ab  la  romana! 
quin  modo  de  dir  disbarats!  no  sabs 
qu'es  fill  d'un  hisendat  del  camp  de 
Tarragona? 

—  Però,  Vilaseca,  jo'n  conexía 
an;  —  tornà  a  repetir  lo  senyor  Ja- 
net quedantse  pensatiu. 

—  Y  si  ell  se  diu  Ardèvol!  —  con- 
testà enutjada  la  Pepeta,  al  veure  que 
volían  fer  passar  lo  seu  promès  per 
fill  d'un  pesa-carbó  del  moll. 

—  Jo  he  sentit  que  deyas  Vilase- 
ca, noya. 

—  Sí,  però  es  l'últim  nom. 

— Vaja,  ja  es  lo  que  jo  dich:  potser 
era  parent  de  la  seva  mare.  Si  jo,  a 

aquest  Vilaseca,  que  deu  serli  oncle, '1 
conexía.  Y  tant,  en  Vilaseca!  si  tots 
dos  eram  de  la  quarta!  oh,  prou  es 
mort,  per  que  fa  un  remat  d'anys 
que  no'l  veig.  Si  abans  tot  sovint  lo 
veya... 

—  Calla,  poca  solta;  talment  sem- 
bla que  t'hagis  begut  l'enteniment. 
Lo  mateix  haguera  sigut  si  en  Car- 
lets  hagués  estat  aquí;  ja  li  haurías 
parlat  dels  de  la  brusa.  Oh,  y'l  poch 
senderi  que  tens. 

—  ^Be,  qu'es  cap  deshonra? 

—  Calla,  calla,  que  com  te  sento 
dir  aquestes  ximpleries,  si*t  podia  fon- 
dre d'una  mirada. ..Vès,  un  jove  que, 
si  ho  anessem  a  afinar,  potser  té  no- 
blesa; parlarli  de  gent  tan  ordinària. 

—  Be,  be,  acabem  les  rahons;  dé- 
xam  la  ganiveta  que  l'encetarem. 
Té,  noya;  aquest,  per  la  mestressa; 
Magí,'l  cap  viu,  pren,  pren,  qu'axò 
se  fon  a  la  boca. 

—  Gràcies,  —  digué  en  Magí  ab 
veu  baxa;  —  no  acostumo. 

— Té,  pampana,  jo  tampoch  acos- 
tumo; ara  qu'acabem  lo  dinar,  vin- 
dràs ab  cumpliments... 

—  No  puch,  que'm  faria  mal  de 
caxal. 

—  No  tíngas  por,  es  pasta  fina. 
Pòrta'l  vi  bo,  noya;  qu'axò  si  s'hi 
beu  aygua  fa  mal,  per  que  s'infla 
com  una  esponja;  es  pà  de  pessich; 
ni  la  reyna  d'Espanya'n  tasta  de  mi- 
llor.— 

Y,  gràcies  al  present  d'en  Cadets, 
lo  dinar  acabà  ab  molta  més  alegria 
que  no  havia  comensat;  sols  en  Magí 
va  estar  més  reservat  de  lo  qu'acostu- 
mava,  y's  retirà  després  de  casa'l  seu 
amo,  ab  lo  cor  plè  de  tristesa. 


VI 


Les  relacions  de  la  Pepeta  estavan 
empantanegades.  En  Carlets  quasi 
be  hi  anava  cada  vespre,  mes  havían 
passat  tres  mesos  y'ls  pares  d'ell  ni 
venían  a  demanar  la  noya,  ni  may 
podían  saber  pel  clar  quan  baxarían, 
per  qu'en  Carlets  los  anava  entrete- 
nint ab  escuses  de  ia  cullita  de  la 
avellana,  del  rahim  ò  del  oli;  y  com 
unes  se  succehían  a  les  altres,  may 
acabavan  la  feyna,  ab  lo  que  ja's  co- 
mensava  a  inquietar  la  senyora 
Pepa. 

La  noya  s'hi  anava  afícionant  y'l 

dia  que  no'l  veya  ja  estava  trista,  de 
mal  humor,  y's  posava  a  plorar  en- 
cara  no  sentia  a  dir  a  sa  mare  que 
volia  donar  los  despatxos  ai  seu  pre- 
tendent. 

Sobretot  lo  que  tenia  més  irritada 
a  la  senyora  Pepa,  era  la  tafaneria 
de  les  vehines  que  sempre  li  tiravan 
llamades  ò,  fent  com  si  s'interesses- 
sin molt  per  la  noya,  l'encaparravan 
dientli  que  no's  fiés  del  estudiant, 
que  no  més  anava  per  fer  broma, 
citant  exemples  d'altres  noyes  me- 
nestrales  que  també  havían  tingut 
relacions  ab  fills  de  bones  cases  y 
que,  al  últim,  després  d'havèrleshi 
íet  perdre  temps  y  tenirles  entretin- 
gudes, tot  s'havia  tornat  aygua  poll. 

Y  la  pobra  dóna,  volia  y  dolía;  en 
Carlets  era  un  partit  que  millor  y 
ni  tan  bo  no  se'l  podia  esperansar  ni 
la  Pepeta  ni  cap  noya  del  seu  bras, 
y  dexarlo  córrer  no  més  que  per  un 
dicho  m'han  dicho  li  sabia  molt 
greu.  Després,  ella  tenia  experiència 
de  que  l'enveja  feya  enrahonar  molt, 
y  «tal  vegada,  deya,  les  matexes  que 
m'aconsellan  que'l  tregui  de  casa, 
el  pendrían  a  mans  besades  per  les 
seves  filles.» 

Però  qui  treballava  ab  més  finesa 
era  en  Magí;  ell,  del  seu  teler  estant, 
y  ab  certs  tirats  mofers,  anava  fent  la 
guerra  al  seu  rival. 

Tenia  amohinat  al  senyor  Janet 
preguntantli  a  cada  punt  si  la  Pepe- 
ta  era  promesa,  si  tenia  l'anell,  ò 
volguent  sapiguer  ab  molta  ignocen- 
cia  si's  ficaria'l  gendre  a  casa  ò  si 
anirían  a  viure  a  les  hisendes;  y  tan 
insistia  y  tan  sovint,  que'l  senyor 
Janet  no  sapiguent  com  exirsen,  li  va 
dir: 

—  Mira,  Magí,  no  me'n  parlis 
més  d'aquest  prometatge,  que  ja 
n'estich  cremat.  Elles  Than  volgut, 
ab  axò  elles  s'arreglaran;  tu  ja  sabs 
quines  intencions  tenia  jo. 

—  jY  envièulo  a  passeig!  que  no 
ho  veuen  qu'es  una  criatura  que  no 
se  pot  casar? 

—  Be,  bueno,  cóntaho  a  la  Pepa; 
ja  sabs  qu'a  casa  meva  no  governo. 
Vès,  compònte. 

—  ^Jo?  ^íque's  pensa  qu'ho  dich 
per  mi?  jcà!  jqu'anem  lluny  d'os- 
ques!... No  senyor;  però,  com  tinch 
voluntat  a  la  casa,  me  sab  greu  que 
aquest  entabani  a  la  gent  de  be. 

—  iQuè  vols  dir? 

—  Rès,  home,  rès;  que  la  Pepeta 
mentrestant  s'aficiona...  y  ^vol  que 
li  diga  clar?  Donchs,  no  es  per  ell. — 

Y'l  dia  que  van  tenir  semblant 
conversa,  lo  senyor  Janet  quan  va 
baxar  a  dinar  mogué  un  escàndol 
a  la  seva  dóna  y  a  la  seva  filla,  trac- 
tant a  n'en  Carlets  d'escalfa-cadires 
y  assegurant  resoludament  (per  que 
en  Magí  li  havia  dit)  que  no's  casa- 
ria may  per  qu'era  un  criatura  que 
no  més  anava  de  plaga,  y  que'ls  seus 
pares  no'n  sabian  rès,  ni  ho  voldrían 
encara  qu'ho  sapiguessen. 

Les  dones  se  defensavan  tan  be 
com  podían,  sobretot  la  senyora 
Pepa  que  no  volia  ésser  contradita, 
y  menos  pel  seu  marit  a  qui  estava 
acostumada  a  governar  y  a  no  ferne 
may  cabal. 

Arribava'l  vespre,  y  la  senyora 
Pepa,  que  tota  la  tarde  havia  anat  di- 
ent a  la  noya  que  volia  tirar  la  ca- 
valleria damunt  d'en  Carlets,  axis 
qu'aquest  entrava  y'l  veya  tan  cum- 
plimentós  y  tan  atent  y  que  parlava 
ab  tanta  finesa,  no  gosava  dirli  rès,  y 
les  coses  seguían  del  mateix  terme,  a 
pesar  de  lo  qu'havia  dit  y  dels  propò- 
sits que  tenia  de  ferli  passaria  porta. 

VII 


Un  vespre  en  Magí's  quedà  a  vet- 
llar per  que  la  feyna  apressava  molt, 
y  no  va  tancar  l'obrador  fins  a  dos 
quarts  d'onze,  qu'era  Thora  que 
se'n  anava'l  seu  rival.  Baxant  apos- 
ta molt  lentament  la  escala,  va  sen- 
tir tota  la  conversa  qu'en  Carlets 
tenia  ab  la  Pepeta  al  llindar  de  la 
porta.  Al  despedirse'ls  dos  joves  li 
semblà  percibir  lo  soroll  d'un  petó. 
Aquell  soroll  lo  va  aterrar  pitjor 
que  si  un  llamp  li  hagués  passat  pel 
devant  dels  ulls.  Ja  no  pogué  resis- 
tir més,  y  baxant  los  grahonsde  dos 
en  dos,  movent  un  terratrèmol  que 
parexía  que  tiressen  la  escala  a  terra, 
surti  del  corredor,  passà  pel  devant 
de  la  Pepeta  sense  donarli  la  bona 
nit,  llensantse  al  carrer  en  lo  mo- 
ment qu'en  Carlets  trencava;  y  des- 
sesperat,  fóra  de  sí,  reflexionà  una 
estona:  al  últim  guanyà  la  prudèn- 
cia, tirà  per  l'altre  cantó  anantsen 
recte  cap  a  casa. 

VIII 


Pochs  dies  després  de  la  escena 
que  s'acaba  de  relatar,  se  donavan 
los  despatxos  a  n*en  Carlets.  Lo  de- 
sengany havia  estat  tremendo,  la 
seva  falsetat  evidenta.  En  Magi  ha- 
via descobert  que  tots  los  diumen- 
ges anava  a  ballar  ab  una  pulidora 
molt  extremada  al  Prado.  Y  no  va 
dir  rès;  mes,  ab  ses  trasses  y  manyes 
va  poguer  lograr  que  la  senyora 
Pepa,  son  marit  y  la  filla  anessin  ab 
ell  a  veure  una  mica'l  ball,  y  allí  fou 
la  catàstrofe.  En  Carlets  no'n  dexava 
ni  un,  sempre  de  brasset  ab  la  puli- 
dora; encara  no  paravan  de  ballar 
lo  wals,  ja's  preparavan  per  Tame- 
ricana,  y  després  pels  rigodons  y'ls 
llanceros  y  la  polka;  acostats  sem- 
pre, dientse  secrets  a  la  orella,  mi- 
rantse  ab  afany,  somriguent,  sus- 
pirant,  tutejantse...  Pobra  Pepeta!  y 
ella  ho  veya,  y  si  no'ls  sentia,  endevi- 
nava lo  que's  deyan.  Aquelles  mira- 
des les  entenia;  aquells  sospirs  tam- 
bé'ls havia  escoltat,  y  sabia  lo  que's 
volían  dir  aquelles  mans  apretades 

la  una  ab  Taltra...  En  Magí  reya  com 
lo  traydor  del  Odeon. 


IX 


Han  passat  tres  mesos;  sembla 
que  la  Pepeta  no  està  ja  tan  trista. 
Té  color  a  les  galtes,  y  a  vegades 
treballant  se  la  sent  cantar.  Se  veu 
que  la  seva  mare  ab  reflexions  y  les 
vehines  ab  consells,  Than  desvanes- 
cuda  de  l'afició  que  portava  a  aquell 
tunanta,  com  l'anomenan  totes. 

Al  obrador,  lo  senyor  Janet  y  en 
Magí  estant  xiu-xiu.  Es  un  dissabte, 
y  aquest  últim  acaba  de  cobrar  la 
setmanada;  tots  dos  estan  seriós,  si 
be  molt  comunicatius. 

—  Jo  li  diré,  —es  en  Magí  qui 
parla,  —  la  Pepeta  m'agrada  molt, 
Testimo  de  debò,  sí,  mes... 

—  Y  donchs,  bueno,  —  respon  lo 
senyor  Janet,  —  axò  es  lo  principal. 
Ja  sabs  que  jo  sempre  he  sigut  del 
mateix  parer.  Tira  avant,  aqueix 
cop  no  serà  com  Paltre. 

—  Sí,  però  un  hom  pensa,  deve- 
gades... 

—  Què?  no  t'hi  tens  d'encaparrar; 

aquí  a  casa  no  hi  manca  may  feyna 
y,  ja  sabs...  —  li  diu  lo  senyor  Ja- 
net  acostàntseli  a  Torella,  parlantli 
molt  baix;  y  després,  al  apartarse,  li 
dona  un  copet  a  l'espatlla,  dientli 
més  alt: 

—  Entens,  ara? 

—  Be,  sí,  senyor,  ja  son  bons  trac- 
tes, però... 

—  Què  vols  dir,  que  tens  alguna 
repugnància?  dexèmho  córrer. 

—  No,  no  es  axò. 

—  Donchs,  pària  clar;  encara'm  fa- 
ràs dir  los  salms  al  inrevés. 

—  Es  que  jo  ja  m'hi  voldria  casar 
ab  la  Pepeta;  però,  ^què  vol  que  li 
diga?  un  hom  a  vegades... 

—  Vaja,  cúyta! 

—  Nó,  rès,  home... 

—  Corrent,  fóra;  no  m'agradan 
embuts.  Tanca  l'obrador  y  bàxa  la 
clau. 

—  Nó,  home,  si  vostè  no'm  vol 
entendre;  sab  de  què  tinch  recansa? 
després  no  li  sàpiga  greu  si  li  dich. 
Un  dia...  la  Pepeta  y  en  Carlets... 

—  Sí!  què  dius  ara?  en  arribant  a 
baix  la  mato! 

—  No  es  per  tant!  però  tinch  por 
de  que  li  va  fer  un  petó... 

—  Un  petó,  dius?  escolta:  qu'ho 
vas  veure?  dígas! 

—  Tant  com  vèureho,  nó;  però'm 
va  semblar  que'l  sentia. 

—  Te'n  vols  anar  al  botavant!  No 
vals  tant  tu  com  l'enquimerada  que 
m'has  fet  pendre;  lo  vas  sentir!  lo 
vas  sentir!...  axò  no  es  rès;  la  falta 
haguera  estat  qu'ho  haguessis  vist, 
que  me'n  saltava  a  baix,  y  axis,  ab 
les  màns  al  coll,  la  desgraciava.  Però, 
vès  qui  se'n  fia  de  les  orelles!  Aquests 
de  sota'l  front  no  s'erran  may;  lo 
demés  son  màximes.  Sentir,  sentir! 
què  té  que  veure'l  sentir!... — 


En  Magí  s'ha  sortit  ab  la  seva;  es- 
timava a  la  Pepeta,  y  al  últim,  des- 
prés de  tantes  angunies,  l'ha  dema- 
nada y  li  han  donat  lo  sí. 

Be  prou  qu'ha  costat,  sinó  que'l 
primer  dia  d'anar  a  enrahonarhi,  de 
què  que  no  s'esbulla  tot.  La  noya  es 
molt  sentida,  y  ell  ab  ses  camàndu- 
les  volia  esbrinar  allò  que  va  sentir 
a  Tescaleta.  La  Pepeta  no  li  va  tor- 
nar resposta,  per  que,  encara  no  va 

entendre  la  pregunta  d'en  Magí,  hi 
arrencà  un  plor  ab  un  desfet  de  llà- 
grimes y  sospirs,  que  ben  prim  se 
n'hi  anà  com  no  li  va  agafar  un  tre- 
ball d'aquells  que  costan  tant  de  re- 
tornar. La  senyora  Pepa,  quan  va 
veure  que'l  primer  dia  hi  havían 
plors,  ja  estava  a  punt  de  despatxar 
a  n'en  Magí,  dientli  que  no  s'acos- 
tés més  a  aquella  casa.  Mes,  la  Pepe- 
ta  assegurà  que  no  li  havia  dit  rès 
de  mal,  y  que  plorava  per  que  sí.  La 
mare  cregué  veure  en  aquesta  reti- 
cència qu'encara'l  recort  d'en  Car- 
lets  la  trastornava. 

En  Magí  aquell  vespre  se'n  va 
anar  a  casa  completament  tranquil 
y  ab  lo  cor  més  axamplat.  «Si  hagués 
estat  un  petó,  (deya  entre  sí),  no 
hauria  tingut  aquell  sentiment,  po- 
bra xicota,  sent  ignoscenta...  està 
clar. » 

Per  la  vigília  de  la  Concepció's 
casan;  sa  mare  ja  estava  cansada  de 
festejament,  y  com  no  han  de  fer 
molts  gastos,  per  que  tot  lo  para- 
ment de  casa  ja'l  tenen',  vol  dir  que 
ho  han  apressurat. 

Vegin,  en  Magí  encara  tenia  un 

cert  dubte;  y'l  mateix  dia  que'ls  hi 
van  tirar  la  derrera  amonestació,  al 
sortir  el  vespre  de  casa  la  promesa, 
li  digué: 

—  Y  allò  d'aquell  dia,  voldràs  dir- 
me  encara  que  no  va  ser  un  petó? 

—  Quin  dia? 

—  Aquell  que  jo  vaig  vetllar;  ^sabs 
que  vaig  sortir  corrent  de  l'escaleta? 

—  Ay,  sí,  sí...  qu'ets  ximplet!  oy, 
sí  que  va  ser  un  petó...  haguesses 
parlat,  t'hauria  entès. 

—  Que't  vols  burlar  de  mi?  vols 
veure  com  aquí  mateix...  es  a  dir 
qu'en  Carlets  te  va  fer  un  petó?  no 
ho  deya  jo! 

—  Tu,  pochs  modos,  axò't  pensa- 
vas  de  mi?  Va  ésser  un  petó  qu'ell 
me  va  tirar  ab  los  dos  dits;  ^d'axò  has 
fet  tants  escarafalls? 

—  Ay,  gràcies  a  Deu!  —  li  digué 
en  Magí,  agafantli  la  mà;  —  m'has 
llevat  un  pès  d'aquí  dins;  déxam  re- 
fer... si  f arriba  a  tocar!... 


REGIDOR! 


— Verdaderament,  senyora,  es  una 
satisfacció  pera  la  familia;  y  ell,  cre- 
gui que  no  s'ha  mogut  de  casa  ni  ha 
fet  cap  pas  pera  serne.  Miri,  quan 
los  de  l'altra  opinió  governavan  (los 
madurs  que'ls  hi  diuen,)  be'n  varen 
venir  de  senyors  a  tentarlo;  y  no's 
cregui,  qu'eran  persones  de  suposi- 
ció, del  bras  alt.  «Senyor  Domingo, 
ne  téd'esser,»li  deyan;«la  cosa  va  de 
mal  borràs  y's  necessita...»  d'allò... 
jay!  ^icom  s'ho  feyan  anar  que  no  me'n 
recordo..?  ah,  si:  «se  necessita  gent  de 
arraigo,  homes  de  sa  casa,  ciutadans 
honrats;  tant  se  val  que  tingan  cer- 
tes idees,  los  ajuntaments  son  los 
marmessors  del   poble;»  sí ,   y  per 

aqueix  estil  me  l'amobinavan  cada 
cop  que  s'havían  de  fer  regidors. 
Però  com  lo  meu  senyor  pot  tenir 
altres  defectes,  però  d'enrahonador 
no  n'es,  aviat  los  tenia  enllestits. 
«Mirin,»  contestava,  «jo  so  dels  d'Es- 
partero,  y'ls  meus  no  governan;  jo 
no  vull  conxorxes,  ni'm  giro  la  casa- 
ca  encara  que  m'haguessende  passar 
per  les  armes;  no  méstinch  un  modo 
de  pensar:  Cúmplase  la  voluntad  na- 
cional; los  qu'avuy  dia  estan  al  fren- 
te  de  la  nació  no  pensan  com  en  Min- 
guet,  y  en  virtut  de  la  diferencia  no 
puch  ésser  del  Ajuntament.» 

Y  dit  axò,  s'estenia  de  pit  a  la  post, 
feya  etjegar  la  roda  y...  xirrr...  rrr... 
arrancava  un  raig  d'espurnes  de  la 
mola,  y'ls  de  la  comissió  tots  moxos 
se  miravan  sense  dir  rès,  bellugant 
lo  cap  avant  y  enrera  com  dient: 
«Aqueix  es  exemple  y  mirall  d'ho- 
mes fidels;  aquexos  que  no'n  volen 
ésser,  aquestos  son  los  qu'hi  tindrían 
d'anar.» 

Miri,  per  que  vegi  si  n'es  de  re- 
solut  lo  meu  marit:  una  vegada  va 
venir  a  aquesta  casa  un  senyor  que 
se'n  fa  molt  cas  a  Barcelona,  a  fóra, 
y  a  Madrid  y  tot;  ja  li  dich,  es  un 


dels  grossos;  no's  pensi,  té  tracte  de 
jutge,  però  no  l'usa  per  qu'es  prou 
senzill  y  apaysanat  y  vol  que  li  di- 
guin Vostè.  Vaja,  que  després  del 
general  entra  ell,  y  fins  crech  qu'en 
certes  ceremonies  li  pot  passar  da- 
vant y  l'altre's  té  de  rosegar  los  punys. 
Donchs,  aquest  subgecte  ha  estat 
aquí  casa  en  certa  ocasió  —  a  baix 
a  la  botiga,  —  que  ni  sisquera  va 
volguer  pujar  aquí  qu'ho  tenim  més 
ben  endressat.  Es  un  senyor  de  totes 
prendes;  no  fa  escrafalls  per  tractar 
ab  los  artistes;  lo  meu  home  li  enra- 
hona  ab  la  matexa  franquesa qu'ara  li 
parla  una  servidora,  ab  lo  devantal  de 
cuyro,  la  cara  emmascarada,  ab  les 
calses  plenes  de  solfes,  que  jo  deve- 
gades  li  dich:  si't  posessis  davant  de 
un  músich  potser  hi  tocaria  una  sin- 
fonía.  Es  qu'esaxís;  a  vostè  la  fa  riu- 
re, però  jo  m'hi  consumexo.  Aquell 
dia  be  n'hi  tirava  d'indirectes,  be 
estossegava  y  ejèm.ejèm;  però  ell,  fent 
lo  desentès,  fins  qu'al  últim  surto  de 
la  cuyna  y  li  dich:  «Don  Francis- 
co...»  jAy!  be,  sí,  ja  ho  crech  que 
s'ha  pensat  qui  volia  dir,  però  no 
m'està  be'l  divulgarho,  per  que  vos- 
tè matexa  podria  dir:  mira  la  tana 

com  se  dona  importància.  Donchs, 
miri,  pot  contar  y  creure  que'l  meu 
espòs  va  rebre  a  aquest  personatge  ab 
losmatexos  pellingos  abqu'esmolaò 
treballa  a  la  fornal,  y  varen  parlar  de 
coses  molt  sèries,  y  de  persones  molt 
nobles...  ja  pot  picar  tan  alt  com 
vulgui,  que  no  crech  que  s'ho  arribi 
a  pensar.  Donchs,  lo  meu  marit,  axis 
com  lo  veu,  qu'ab  un  elàstich  a  les 
calses  surt  al  carrer  d'en  Jaume  I  y 
alguna  vegada  s'ha  escaygut  a  atu- 
rarse  un  cotxe  y  tot  un  general,  que 
encara  està  plè  de  vida,  dirli:  Adiós, 
Minguet;  y'l  lacayo  ab  la  gorra  a  la 
mà,  dret  al  costat  del  meu  senyor 
esperant  ordes,  mentres  tots  dos  en- 
rahonavan  de  les  seves  coses,  del 
temps  que  perseguían  la /dccia,  etz... 
Donchs,  lo  meu  marit,  com  li  deya, 
aquell  senyor  volia  que  fos  regidor 
en  temps  dels  madurs,  per  que  alla- 
vores  convenían  persones  de  forma- 
litat per  fer  la  contra  als  qu'estavan 
al  candelero,  y  ell  va  dirli:  «No  se- 
nyor, no  potser,  Don...»  etz.,  ja  sab 
de  qui  parlo;  «m*hi  comprometería 
quan  veuria  una  cosa  fóra  de  lloch, 
algun  manopolio,  ò  qu'a  mi  m'ho 
semblés;  ò  que  diguessin  mal  de  cap 

indivíduu  del  Comitè...  tinch  san- 
gro  militar...,  y  alguna  vegada'ls 
n'hi  diria  quatre  de  cohentes,  no'ns 
avindríam  ni  a  les  bones  ni  a  les 
males,  y  al  últim  tindria  d'arrancar- 
me  la  banda,  depositarla  sobre  la 
taula,  y  retirarme  a  la  vida  pri- 
vada.» 

Aquella  persona  se'n  va  anar  molt 
ressentida,  y  molt;  lo  meu  marit  ja 
li  deya:  «Home,  no"m  fassi  anar  sol; 
jo  vull  ajuntarme  ab  los  meus.  Afi- 
guris que  si  ara  fos  regidor  y  s'enso- 
pegués a  haver  de  pendre  la  paraula 
per  defensar  lo  partit,  no  n'exiría  de 
cap  terme.  La  rahó  la  conech  tan  be 
com  un  altre,  y  ningú  me  la  sombreja 
ab  floreyos;  però  haver  de  fer  Tarenga 
en  castellà,  ab  aquell  enravenament 
a  la  llengua,  y  combatre  ab  advo- 
cats, que  tot  lo  garbo'l  tenen  a  la 
vèrbola  y  s'ho  manegan  d'un  terme 
qu'al  que  parla  ab  veritat  lo  posan 
com  un  confusioner  que  diu  una 
cosa  per  altra,  y  com  lo  meu  gènit 
té'ls  seus  repentes,  y  parlant  en  cas- 
tellà, de  més  a  més,  se  m'atravessan 
les  espressions  qu'una  recalcada  em- 
payta  l'altra  y'm  torno  tartamut..., 
que  si  veya  tan  sols  un  municipal 

aguantarse*!  riure,  ell  pagaria  la  pa- 
tenta pels  altres  y  acte  contínuu'l 
faria  desempleyar...  No'm  fassi  fer 
forses  de  flaquesa;  quan  los  nostres 
governin,  tot  lo  que  vulgui  de  mi: 
arcalde,  regidor...  fóra  empleos  gra- 
ti ficats,  SL  n'en  Mingo  de  la  Dague- 
ría  no  més  se  li  diu:  Pst,  tal  cosa,  y 
a  la  orden,  rès  més;  ja  sé  lo  que 
tinch  de  fer.  Un  partit  es  una  com- 
panyia militar:  la  disciplina, '1  con- 
sell de  guerra,  y  d  lo  que  estamos 
tuerte.» 

—  A  mi'm  fa  riure  quan  se  posa 
tan  serio!...  Sí  qu'ho  sembla  de  tro- 
pa!... 

—  Ja  veurà:'l  castellà  no  li  costa 
g3yre,'l  trenca  tal  qual;  hi  hà  espres- 
sions,  per  axò,  que  sembla  que  les 
tingui  a  Filipines,  no  li  acuden  may; 
però  les  més  comunes  no  n*hi  falta 
cap.  jGom  ha  sigut  miliciano,  té 
certs  tirats...  y  ^ivol  que  li  digui  una 
cosa?  ell  que  may  renega,  en  fent  lo 
Sargento  primer,  filla,  sab  tots  los 
que  diuen  los  castellans;  més  ne  di- 
guessin!... |no  cal  abandonar  los  de 
aquí,  que  per  tot  arreu  tenen  bech 
les  oques!... 

—  Vegi,  a  mi  també  m'ho  ha  sem- 
blat que  demanavan;  nó,  d'aquí  dalt 
estant  ho  veuré  per  la  trapa. . .  Ara  no 
hi  es,  fill,  lo  senyor  Domingo.  Què 
se  li  ofereix?  Què  venia  per  algun 
assunto  de  Casa  la  Ciutat?...  (Ja  ho 
pot  tornar  a  dir,  senyora, tot  lo  dia  es 
una  professo  feta.)  Tindrà  que  mor- 
tificarse,  per  que'l  meu  marit  es  fóra, 
y  ab  axò  del  Ajuntament  no  té  ni  un 
quart  seu.  ^Que  pot  ser  volia?... 
Ah!...  bueno,  no  se  Tenquieti;  aviat 
vindrà,  segui. 

—  Me  pensava  qui  sab  lo  que  vo- 
lia ab  tanta  ceremonia  y  ab  aquesta 
veu  tan  llastimada. 

—  No  rès;  es  un  minyó  que  té 
una  brossa  al  ull  y,  ja  se  sab:  a  ca'l 
daguer  a  fer  Toperació. 

—  ^Per  que  no  van  a  trobar  un  fa- 
cultatiu? 

—  Ben  cert,  que  rossegui'ls  ós- 
sos... Veyàm  què  vol  aqueix  borde- 
gàs...  Nó,  no'n  fem  ara  de  llimalla 
d'acer;  arribat  a  ca'l  apotecari...  Afi- 
guris que,  per  arreplegarne  un'unsa. 

posi  sempre  papers  sota'l  cargol  per 
que  no  s'escampin...  Vés,  noy,  ja  t'he 
dit  que  no'n  teníam. 

—  Oy  qu'es  un  fet;  avuy  al  dia  los 
daguers  apenes  treballan;  si  tot  nos 
ho  portan  de  Fransa... 

—  Ja  ho  pot  tornar  a  dir...  Si'm 
tinch  d'estar  gayre  estona  conver- 
sant desde  la  trapa,  m'agafa  basqueig 
desseguida.  Però  vé  tan  be  axò  de 
poguer  estar  aquí  dalt,  y  tot  passant 
baxar  los  ulls  y  veure  qui  hi  hà  a  la 
botiga! 

—  Jo  no  li  gosava  a  dir;  tornem  a 
baix,  per  que  ara,  en  comensant, 
sembla  que  s'ho  digan. 


—  ^Y  donchs,  noy,  què  ha  estat 
axò  dels  ulls?... 

—  No  se  l'enquieti  si  li  fa  cohissor, 
encara  se  l'enverinarà  més. 

—  No'n  fassi  cas;  una  brossa,  per 
petita  que  sia,  sembla  un  embà.  <iQue 
fora  argenter  potser?  Si  es  tirador 
d'or,  deu  ser  una  palleta  de  canuti- 
llo...  jY'l  metall  que  desseguida  cri- 
da verdetl  ja  li  treurà  desseguida'l 

meu  marit;  tan  segur  s'anés  a  casa*l 
metge!... 


—  Deu  me  la  guart,  senyora. 

—  jAy,  qu'aquesta  llauna  no  es  de 
aquí! 

—  Ja  m'ho  he  pensat;  jo  també*ls 
hi  porto  roba:  es  del  tintorer  del 
costat  de  Sant  Cristòfol.  La  nostra 
marca  es  igual  a  la  de  les  estisores: 
una  R. 

—  Si  es  servida. 

—  Quatre  quartos. 


—  Nó,  ara  sí  que  no  esmolarà  gay- 
re  ab  axò  del  Ajuntament. 

—  Si,  senyora  sí,  moltes  gràcies, 
ab  vida  seva. 

—  Sinó  que  s'ha  arribat  a  ca'l  sas- 
tre, que  li  fan  una  casaca...  com  se 
acosta  Corpus...  jOh,  regidor!...  me 
fa  riure  vostè;  hi  hà  molts  compro- 
misos y  molts  gastos.  Ara  consideri 
que  la  casaca,  en  dexant  la  banda,  ja 
no  la  durà  may  més;  ^y  què'n  fa 
d'aquesta  prenda?  Ay,  nó,  filla,  nó; 

més  m'estimo  que  se  la  mengin  les 
arnes.  Si  li  tallava'ls  faldons,  queda- 
ria un  gech  massa  esquifit:  sembla- 
ria un  torero.  Entre  qu'ell  tampoch 
Uuheixgayre  la  roba... 


—  Gràcies  a  Deu  qu'has  vingut; 
mira,  la  senyora  fa  una  hora  que 
t'espera,  y  a  aquell  minyó  li  hauràs 
de  treure  una  bolva. 

—  Senyora,  ja  li  dich  rodonament 
que  no  pot  ser.  Encara  no  he  pres 
possessió  y  tinch  un  reguitzell  deso- 
licituts. 

—  L'Ajuntament  vol  economies; 
tothom  vol  viure  a  l'antigua  y  pa- 
gar a  la  moderna,  y  axò  es  un  disba- 
rat. No  se'n  poden  donar  d'empleos. 
A  Casa  la  Ciutat  ja  no  hi  caben:  ja 
ho  vaig  dir  al  Arcalde:  pels  corre- 
dors no  més  se  troba  gent  ab  casquet 
de  vellut  y'l  puro  a  la  boca,  que's 
passejan  per  que  a  les  oficines  hi 
sobrehixen.  Pòsinnhi  més  d'escri- 
vents, y  al  millor  dia  hi  haurà  un 
conflicte.  Afiguris  si  n'estan  d'es- 
trets, que  per  enrahonarse  d'una  ofi- 

cinaa  Taltra  s'escriuen  oficis!...  ja'n 
corsecan  de  tinta  y'n  gastan  d'osties 
vermelles!...  No  pot  ser,  senyora, 
l'Ajuntament  respecta'ls  drets  ad- 
quirits y  no  vol  cares  noves.  Tot  lo 
que  li  puch  prometre,  si*s  restable- 
xen  les  rifes,  es  una  barraca  per  ven- 
dre bitllets...  No  hi  hà  de  què  donar- 
ies. Miri,  jo  entro  de  regidor  per 
dues  coses:  per  destruhir  lo  càstich 
d*en  Baxeres  y  per  reposar  la  rifa  dels 
empedrats. 


—  Vaja,  minyó,  ^què  hi  tenim  a  la 
vista?  Pepa,  treu  lo  tamboret  al  car- 
rer... Nó,  assentat  del  altre  costat, 
de  cara  a  la  font  de  Sant  Just;  la 
claror  es  més  seguida.  ^Qu'hem  de 
fer,  noy?  jCòm  vols  que't  tregui  la 
brossa  ab  tots  dos  ulls  tancats!  l'altre 
tàncal  tant  com  vulguis,  però'l  del 
embràs  no  me  l'amaguis;  <jque't  pen- 
sas  que  sé  fer  jòchs  de  mans?...  Fóra 
d'aquí!  ey,  municipal  ,  a  veure  si 
m'espavila  aquesta  quitxalla;  aquí 
tengo  que...No't  belluguis,  que  ja  es 
fóra.  ^Ve  V.?  es  una  operación  que 
no  Cuesta  nada;  però,  míre  V.,  de  hoy 

en  adelante,  conforme  vea  V.  un  in- 
divíduo  sentadoen  ese  tamboret,  me 
desocupa  V.  la  calle  de  muchachos. 
...  iCà!  nó;  tenia  una  miaja  de  nada 
en  el  ojo. 


—  jPepa,  no'm  fassis  alterar!  Re- 
gidor ò  nó,  en  MingodelaDaguería 
sempre  treurà  brosses:  axis  m'ho 
ensenyà'l  pare,  y  axis  ho  farà'l  meu 
fill. 


i QUATRE  GüTETES! 


Sentat  vora  la  taula  d'un  cafè,  sol, 
ab  la  tassa  devant  y  l'ampolla  de 
Taygua,  s'està'l  senyor  Domingo,  no 
sé  si  capficat  ò  entretenintse  ab  tres 
terrossets  de  sucre,  ab  los  que  ja  hi 
ha  apurat  les  escasses  combinacions 
geomètriques  que  s'hi  poden  fer. 

Enrahona  ab  veu  alta  per  comu- 
nicarse'l  judici  que  fa  dels  individu- 
us  de  les  altres  taules  en  lo  punt 
cru  qu'acaban  de  pendre  cafè  y  de- 
xan  la  tassa  buyda  sobre'l  platet. 

Una  rialleta  de  fingida  satisfacció 
anima'l  seu  rostre  axis  qu'observa'l 
parròquia  com  tira'l  sucre  a  la  copa 
y  allarga'l  bras  mitx  d'esma  cercant 
l'ampolla  del  rom. 

—  Vèt  aquí  un  altre  qu'ha  caygut 
a  la  rasa,  —  exclama;  —  no  hi  debía 
atinar  qu'avuy  s'executa'l  decret  que 
íirman  alguns  cafeters  de  Barcelo- 
na... Prou,  de  noms  aparatosos  no 
n'hi  mancan...  Cambrinus,  que 
m'han  dit  qu'era  una  espècie  de 
Carnestoltes,  Pelayo,  Falcó,  Orient, 
es  dir,  una  conxorxa  de  reysyde  be- 
cos,  ab  Inglesos,  Suissos,  Europeus 
y  Universals. 

Tutti  li  mundi  hi  firma;  està  clar: 
la  internacional  que  s'ha  vingut  a 
establir  aquí  pera  decretar  una  dis- 
posició que  va  determinada  a  abolir 
un  article  de  les  obres  de  misericòr- 
dia. 

—  líQue  demanava  alguna  cosa? 

—  li  pregunta'l  mosso  que  passant 
l'ha  sentit  enrahonar. 

—  No  demano  rès,  —  li  contesta 
lo  senyor  Domingo  ab  mal  humor; 

—  al  contrari. 

—  Com  sentia  ò'm  creya  qu'enra- 
honava,  dispensi,  m'havia  cregut... 

—  Mira,  noy,  ja  te'n  pots  empor- 
tar l'aygua;  no  vull  qu'ab  los  meus 
diners  ningú's  burle  de  mi. — 

Lo  mosso  obeheix  sense  dir  un 
mot,  passa'l  drap  per  sobre'l  mar- 

bre,  y  al  anar  a  dexar  Tampolla,  en 
compte  de  respondre  a  les  pregun- 
tes que  li  dirigeix  Tamo,  li  fa  l'ullet 
y  crida  voy  sense  que  ningú  dema- 
ni. 

—  jSí,  ja  va!  —  contesta'l  senyor 
Domingo.  —  ^Que't  pensas  que  crio 
ruques  al  clatell?  Ara  l'amo  ha  pre- 
guntat què  deya  jo,  y  ell  li  ha  respost 
ab  una  ganyota  y  pera  dissimular 
crida  jvoy! 


—  ^íY  donchs,  senyor  Domingo, 
què  tenim  de  nou?  —  li  pregunta 
un  senyor  qu'acaba  d'assentarse  al 
seu  costat. 

—  Qu'hem  de  tenir!  no  rès:  cafè 
sol,  vèii  aquí  la  novetat. 

—  jQuè'm  diu  home,  tan  mateix! 
jo'm  creya  que  tot  seria  una  plata- 
forma per  posar  una  esmena  als  lle- 
miners  y  als  gorreros. 

— Donchs,  ja  ho  veu:  la  disposició 
es  tant  pels  que  tenim  cordura  com 
pels  que  no'n  tenen.  Cregui  qu'es- 
tich  irritat  y  que  no  sé  de  quin  ter- 
me pèndremho.  Ja  he  dit  a  aquell 
farolero  de  mosso:  te'n  emportas  la 

aygua  desseguit  y  ab  mi  no  hi  gas- 
teu xanxes. 

—  Home,  home,  home,  ^axò  va 
serio,  donchs?  però,  què  hi  vol  fer? 
los  cafeters  han  contat  y  deuen  tro- 
bar que  no  poden  passar  per  menos. 

—  No  es  aquesta  la  qüestió,  —  re- 
plica'l senyor  Domingo.  —  Qu'a  mi 
m'haguessen  vingut  los  amos  a  dir- 
me:  home,  senyor  Domingo,  els  esta- 
bliments d'aquesta  naturalesa,  vaja, 
els  cafès;  qu'assí  qu'allí,  ab  un  verb 
y  gràcia  per  exemple;  que  les  coses 
no  van  prou  llatjnes,  ni'ls  negocis; 
que'l  sucre  ressurt  més  car;  que'l 
rom  val  dues  dobles  de  quatre  de 
sobrepuig  lo  bocoy;  que'ls  ingre- 
dients qu'entran  pera  purificar  una 
tassa  de  cafè  costan  a  tant  lo  manat 
ò  a  quant  lo  picotí  y  sense  torrar; 
que'ls  herbolaris  se  fan  dir  senyors 
per  que  pensan  que'ns  vénen  medi- 
cines; y  en  virtut  d'aquestes  contra- 
iietats  y  d'un'alsa  tan  valenta,  lo  co- 
mitè ha  pres  lo  determini  d'estalviar 
la  copa  d'estudiant  perquè  no  tenim 
més  salvament  qu'aquest...  ^enten  a 
lo  que  vaig?  que  m'haguessen  donat 
una  satisfacció,  una  culleradeta  de 
mel,  lo  que's  diu,  ab  una  paraula. 

que  mhaguessen  rentat  la  cara 

—  Sí,  sí,  sí;  prou,  ja  sé  a  lo  que 
va. 

—  Y  qui  diu  a  mi,  vull  entendre 
qu'ho  haguessen  fet  avinent  a  la  de- 
més concurrència.  Allavors  jo*ls  ha- 
guera respost:  home,  Mussiú  Lafe- 
bre,  ò  Mussiú  Gombach,  ò  senyor 
Sacarini  (per  qu'encara  no  sé  verda- 
derament  quin  dels  tres  es  l'amo)  en 
fi,  sia  Pere,  Pau  ò  Berenguera;  me 
sembla  que  vostès  tenen  un  bossí  de 
rahó  que'ls  abona;  y  en  quant  a  un 
servidor,  m'avinch  desd'ara  a  l'opinió 
de  la  majoria.  Vull  dir,  que  si  la 
veu  comuna  de  la  parròquia  es  de 
fóra  rom,  jo  m'hi  ajusto  y  desd'ara 
ja  pot  donar  l'ordre  de  retirar  Tam- 
poUa  y  no  beuré  ni  rom  ni  canya, 
que  jo  no  faig  lo  ridícol  en  cap  esta- 
bliment púbiich  y  sé  respectar  la 
concordancia  d'una  generalitat. 
Aquesta  era  la  meva  resposta.  Però 
venirse  ab  aquell  patracol  en  la  pri- 
mera galta  dels  diaris  de  la  Ciutat  a 
terme  de  ordeno  y  mando:  «beureu 
axóyno  altra  cosa?... » a  poch  a  poch; 
a  mi  la  lley  marcial  no  me  Taplica 
ningú  y  menos  cap  paysà  sense  fue- 
ro.   ^Enten  la  qüestió,  senyor  Rica- 

nyo?  Per  miMs  espanyols  ja  n'estem 
fóra  del  despotisme,  sia'l  que  vul- 
gui  y  ara  també  compendrà  que 

parlo  ab  segones:  tiro  la  martellada 

a  la  qüestió  del  dia Miri,   miri, 

guàyti  a  la  taula  d'aquí'l  costat:  a- 
quest  no  s'equivoca  d'ampolla,  veig 
que  no  busca'l  rom,  tira'l  sucre  al 
got;  vaja,  sí,  deu  ser  ayguader,  que 
li  agradan  les  lleminadures  com  a 
tots  los  que  patexen  d'aquest  defec- 
te. jQue  romansos  gasta  abans  de 
beure!  veyàm,  potser  demanarà  un 
canó  de  canya  per  fer  bombolles.  Sí, 
deu  ser  dels  que's  medican  tots  sols 
ab  anís  de  pussa,  y'l  licor  los  hi  es 
tan  contrari  per  la  enfermetat  com 
per  la  medicina.  Està  clar,  lo  que  jo 
deya;  aquesta  resolució  dels  cafeters 
no  més  serà  aprobada  pels  ente- 
cats. 

—  Ja  veurà,  senyor  Domingo,  de- 
xèmnos  de  tonteríes  y  siguem  natu- 
rals. Jo  vaig  a  cercar  l'arrel  de  les 
qüestions;  jo  so  un  home  que  no'm 
preocupo  y  garbello  desseguida;  faig 
com  los  xacolaters:  lo  que  es  closca 
no  es  cacau  y'l  cacau  no  es  closca. 
Sentèm  bases.  No  sé  si'm  compren 
vostè. 

—  Prou  que  Fentench;  vostè  vol 
dir... 

—  Déxim  explicar,  ja  ho  diré'l 
que  vull  dir.  Miri,  al  any  trenta 
cinch... 

—  Ba,  ba,  ba,  |que  s'ho  pren  d'a- 
munt! anem   al  cas;  ara  som  al  any 

83. 

— Però,  si  no'm  dexa  discutir,  ^com 
vol  que'm  fassa  entendre? 

—  Be,  bueno,  corrent,  al  any 
trenta  cinch...  jy  què  m'esplicarà 
vostè  del  any  trenta  cinch!  Si  jo  li 
contaré  tot  lo  que  va  passar. 

—  Està  be,  no  cridi,  no  s'exalti. 
^No  ho  dich  jo?  Si  vostè  encara  no 
sab  a  lo  qu'anava.  Però  dexèmho 
córrer;  anem  a  buscar  un'altra  pari- 
tat. Jo'm  recordo  que  quan  varen 
abolir  les  pesses  de  sis... 

—  Jo  també  me'n  recordo;  ara 
vostè'm  vol  fer  una  relació  del  com 
y  què  y  de  quina  manera.  Fóra; 
anem  al  càs,  ^per  què'ns  tenen  de 
regatejar  quatre  gotes  de  licor? 
aquest  es  lo  pot  de  la  confitura.  Con- 
testi; no  vull  sapiguer  romansos,  no 
s'embroqui  ab  histories  dels  anys 
passats. 

—  Senyor  Domingo,  vostè  té  un 

caràcter  massa  prompte  pera  dispu- 
tar, y  jo  so  molt  lògich. 

—  ^Què  diu  ara?  No  la  torni  a  dir 
més  aquesta  expressió,  que  si'm  vol 
guanyar  ab  termes  d'advocat,  ja 
cal  que  s'hi  apuntali,  qu'estaré  a  la 
que  salta  y  li  respondré  pel  mateix 
tenor,  que  si  vostè  es  lo  qu'ha  dit 
qu'era,  un  servidor  també  serà  gra- 
màtich  y  lacònich,  si  es  menester;  y 
vínga  Votrosi. 

—  Corrent,  vostè'm  despeja  la 
qüestió:  esto  es;  ^jper  què  suprime- 
xen  les  quatre  gotes  de  licor?  diu 
vostè. 

—  Ah,  ja,  ja:  ^per  què  les  regate- 
jan? 

—  Dispensi, senyor  Domingo;  vos- 
tè no  se'n  adona,  y  picant  ab  lo  pla- 
tet  m'esquitxa  a  la  camisa. 

—  Perdoni;  si  aquestes  regueres 
qu'ara  fan  a  les  taules,  no  son  més 
que  caus  de  mullena;  cada  dia  m'hi 
taco  les  mànegues. 

—  A  lo  qu'estavam:  vostè  ha  dit 
quatre;  ^y  si  jo  li  pregunto...  si  son 
més  de  quatre,  si  son  vuyt  ò  setze  ò 
mitja  copa? 

—  Llavors  no  ho  defenso. 

—  Tòquila,  senyor  Domingo;  vos- 

tè  es  persona  de  criteri  y  aquí  no  hi 
hà  polèmica;  tots  dos  tenim  rahó,  y 
per  ma  part  jo  li  otorgo  en  conse- 
qüència. Però,  indaguem  causes  y 
efectes,  senyor  Domingo;  cerquem 
datos  y  pronòstichs,  antecedents  y 
conseqüents,  etz...  etz.,  y  ab  l'acu- 
mulació de  rahons  argumentals  ex- 
tendrèm  l'anàlisis  y  Tinspecció  d'o- 
rígens y'n  resultarà  desseguida  la 
claretat  y'l  convenciment  de  la  dis- 
còrdia que's  ventila.  Diu  la  Bíblia: 
Quotiescumque... 

—  Perdoni,  senyor  Ricanyo:  no 
m'enrahoni  en  llatí:  cada  cosa  a  son 
lloch:  que'n  parlin  los  capellans  me 
agrada;  però  un  seglar,  no  sé,'m 
sembla  que  fingeix  y  que's  posa  ca- 
reta a  la  llengua. 

—  Es  que  li  anava  a  dir  una  sen- 
tencia de  gran  filosofia. 

—  Estalvíesela;  avuy  perdoni  a  to- 
thom; ja  la  llegirà  a  algun  altre. 

— Sempre  serà  plaga.  Pues  senyor, 
me  pareix  qu'en  la  època  qu'anavam 
a  ca'n  Biscamps,  al  carrer  de  Cristi- 
na,'ns  servían  perfectament.  Vostè 
recordarà  aquell  salonet;  empaperat 
ab  molta  decència  ò  luxo  casibé; 
aquells   retratos  ab   march   ovalat, 

aquelles  fesomies  tan  exquisides  que 
eran  l'adorno  del  local  y'l  recreo  de 
la  vista...  |míri  que  n'erande  guapes 
aquelles  cares! 

—  jSi  n'eran!...  Vostè,  sense  pen- 
sar, ve  ab  mi.  ^Vol  que  li  digui? 
Donchs,  encara  no  fa  tres  mesos  que 
vaig  anar  a  vèureles;  les  conservan 
en  un  salonet.  Rès,  me  va  donar  la 
capritxada:  vaig  volguer  tornar  a 
divertir  la  vista. 

—  Es  lo  que  tenen  les  pintures  de 
mèrit;  que'Is  anys  no  hi  passan  y 
sempre  tenen  joventut  y  bon  veure. 

—  Que  sí  senyor.  Es  una  veritat 
que  no  té  encaro  la  que  vostè  ha 
dit. 

— Déxim  continuar;  vostè,  donchs, 
recorda  tot  allò,  aquell  moblatge, 
aquell  servey... 

—  Sí  senyor,  y  també'm  recordo 
del  piano  de  cua  y  del  senyor  Pau, 
lo  pianista  (que  Deu  l'haja  perdo- 
nat,) de  la  sinfonía  de  la  Semíramis, 
y  dels  licors  que  servían,  millors  que 
els  d'ara,  y  de  tot  me  recordo  y  de 
lo  que  vol  dir. 

—  Apuntem  datos,  senyor  Do- 
mingo: y  ab  tot  allò,'l  cafè  ja  valia 
un  ral.  Tingui  present  aquexa  idea. 

Avuy,  noti  be  lo  que  vaig  a  dir: 
avuy  tenim  uns  cafès  que  ni  a  Ma- 
drid ni  a  París  los  tenen  tan  bons. 
Miralls  que  s'hi  pot  mirar  una  fat- 
xada  d'edifici;  sofàs  de  vellut,  quin- 
qués  de  bronze,  cadires  de  Viena, 
diaris  de  la  capital,  de  Madrid  y  al- 
tres provincies,  y  del  extranger.  Pia- 
nos de  cua,  pianistes  de  nombra- 
día...  y  tot,  tot  per  un  ral.  Fàsses 
càrrech  de  tot  axò,  y  ab  una  paraula 
tindrem  resoltes  les  diferencies. 
^Aquexos  temps  son  aquells  y'ls  lu- 
xós d'ara  los  d'allavors?  Lloguers, 
begudes,  mobles,  no  han  crescut  un 
cent  per  cent?  Ergo... 

—  Ja  ho  veurà,  senyor  Ricanyo; 
parlem  a  pams,  que  jo  no  soch  des- 
considerat. Quan  varen  treure  les 
escalfetes  no'm  vaig  quexar;  ara  jo 
no  n'he  demanat  de  pianos  ni  de 
pianistes;  ja'n  sento  prou  de  catan- 
clins  ab  los  pianos  del  vehinat.  Y 
tant  luxo,  tant  luxo  no  sé  tampoch 
si'm  convida  per  pendre  ab  més 
gust  lo  cafè.  Que  suprimexin  gastos 
supèrfuls;  però,  escatifenyarme  un 
didalet  de  rom,  sembla  que  m'hajan 
tret  lo  bergancí;  no  m'hi  sé  avenir, 
senyor  Ricanyo;'m  vé  a  remà,  y  si  no 

fos  per  fer  una  cosa  fóra  de  Uoch, 
me  portaria'l  botiquin  de  butxaca 
ab  les  ampolletes  plenes  de  canya. 

—  Vostè  diu  un  didalet;  ^y'is  que 
se'n  hi  tiran  una  galledeta? 

—  ^Y  si  féssim  una  cosa,  senyor 
Ricanyo?  ^Abonèmse  per  mesos  a 
una  ampolla  de  rom?...  Noy,  dígas 
al  amo  que  vingué,  si  es  servit. 


L'HABANA  PETITA 


Los  moments  felissos  que  per  acàs 
regalan  rexistencia  no's  recordan 
tan  sovint  com  los  dolorosos;  y  es 
que  la  memòria  té  més  fidelitat  pera 
conservar  desditxes  que  per  retreure 
ventures.  Axis,  quan  venen  al  pen- 
sament recordanses  plaentes,  cal  te- 
nir manya  a  retenirles  per  doblar  lo 
recreo,  ò  per  sortirne  besi  hi  hà  que 
traureu  profit  per  un  article. 

L'Habana  petita...  joh  pesar!  més 
infortunada  que  sa  germana  gran 
del  altre  món,  se  va  perdre  per  un 
may  més;  però  si  va  desaparèxer  del 
ràs  de  la  terra,  sucumbí  ab  glòria, 
que  cap  nació  s'ha  pogut  ufanar  ab 
l'estrella  del  seu  escut,  ni  logrà  do- 

minaria  altra  insurrecció  qu'un  deu- 
te vergonyós  de  trenta  vuyt  pessetes 
(què  venían  a  representar  quatre 
mesos  de  lloguers  enderrerits,)  ni  va 
rendirse  sinó  a  l'abrumadora  pesan- 
tor  d'un  deshauci. 

Tot  va  desaparèxer  ab  ellar'ls  pas- 
satemps artístichs,  les  serenates,  los 
concerts  matinals,  les  reunions  per- 
manentes  de  desenfeynats  y  ociosos 
de  carrera;  y  aquells  esmorzars  re- 
pentins  qu'ideava  l'Angel  ab  rudi- 
ments de  pollastre,  llegum  de  càn- 
dida blancura,  y  ilustracions  de 
llonganissa,  de  lo  que'n  resultavan 
unes  truytes  primoroses,  com  pans 
d*or  ab  aplicaments  de  mosaychs  de 
tocino. 


Era  un  magatzem  de  romàntica 
tradició.  Rònech,  humit,  ab  les  pa- 
rets ennegrides  pel  fum,  voltat  a 
mitx  ayre  per  ruïnosos  tinells  que 
arrencavan  de  la  campana  d'una 
agegantada  xemeneya,  uns  fogons 
desmarxats  ab  los  ferros  consumits 
per  lo  rovell  y  les  rejoles  cobertes  de 
floridura;  semblava  l'abandonat  la- 

boratori  d'un  alquimista,  y  qu*en 
aquella  atmosfera  tèrbola  y  romàti- 
ca  s'hi  respiressin  encara  vapors  de 
gresols  hont  s'hi  fonia  la  mixtiorper 
trasmudar  los  metalls. 

Per  una  rexa  mesquina,  oberta 
casi  be  ran  del  sostre,  com  per  tenir 
cautiva  l'obscuritat,  hi  penetrava 
esmortuhida  ratxa  de  claror  que  no 
podia  sumergirse  en  aquelles  tene- 
bres, y's  veya  una  immensa  paret  de 
fàbrica  antiga,  feréstega,  solitària,  de 
pedres  ncgroses  y  petites,  ab  les  jun- 
tures encontrades  resseguides  de 
morter,  sens  altra  obertura  qu'un 
gran  finestral  gòtich  mitx  tapiat. 

Allà  pels  anys  1846  hi  vivia  un 
home  d'aspecte  misteriós,  fesomia 
indefinida  ò  confosa,  qu'amagava 
sos  trassos  una  barba  trista  y  des- 
igual, com  la  d'un  convalescent,  y  un 
color si  val  dirne  color  a  la  pol- 
sina negra  de  carbó  de  pedra  que  li 
cobria  la  cara,  y  que  li  haguera 
donat  una  fatxa  sinistre  si  no  hagués 
estat  la  tristesa  y  suavitat  del  seu 
mirar. 

Vestia  d'aquexa  manera  penosa- 
ment ridícola  y  extranya  dels  que 
aprofitan  roba  d'altres;  portava  un 

gech  ab  agobiadores  arrugues,  de 
coll  gran,  groxut  y  mal  tombat;  mà- 
nigues sobreres  de  llargària  que  de- 
xavan  veure'ls  forros  de  bayeta  y 
que  donavan  angunia  per  lo  que  di- 
íicultavan  los  moviments  y  per  lo 
asproses  que  debían  ser  al  contacte 
de  les  munyeques,  que  sempre  les 
duya  nues.  Les  calses,  qu'era  lo  que 
ab  més  freqüència's  mudava,  tenían 
sempre'l  mateix  tirat:  ò  de  mesqui- 
nes proporcions  ò  prou  llargues  per 
arreplegarse  en  un  munt  d'arrugues 
sobre'ls  peus. 

A  dos  quarts  de  cinch  del  mati, 
axis  al  hivern  com  al  estiu,  obria  de 
bat  a  bat  les  portes  del  camaratxot, 
y  desde'l  llindar  donava'l  bon  dia  a 
tot  lo  món,  qu'a  tal  hora,  en  aquell 
carrer  plè  de  magatzems  y  solitari, 
era  com  si  no'l  dongués  a  ningú  ò 
que  l'enviés  pel  correu...  Després  de 
aquesta  cortesia  general,  guaytava 
al  cel;  si'l  veya  ràs,  sortia,  per  anar  a 
l'obligació,  ab  les  mans  a  la  butxa- 
ca; y  si  plovia  ò  estava  núvol,  agafa- 
va un  farsellet  en  lo  que  hi  duya  la 
minestra  y  uns  borceguins  groxuts 
posats  un  assí  un  allà  de  l'espatlla; 
tancava  la  porta,  y  ab  pas  insegur, 

com  de  marino,  se  n'anava  dret  a  la 
fàbrica  del  gas  a  trasbalsar  carbó. 

A  la  tarde,  entre  dos  llustros,  tor- 
nava a  obrirse'l  magatzem  y's  veya 
al  nostre  home,  dret,  sota  l'immens 
devantal  de  la  xemeneya,  tallant 
crostonets  d'un  pà  blanquíssim,  que 
ho  semblava  més  axis  que'ls  duya  a 
la  boca,  y  donant  tímides  caxalades 
a  un  bossinet  de  formatge  embolicat 
en  paper  d'estrassa  que  li  servia  de 
toballó  per  axugarse'ls  dits  després 
d'haver  sopat. 

Aquest  home  no  havia  tingut  may 
cap  confrontació  ab  los  vehins,  y  si 
per  tots  conservava'l  mateix  aspecte 
saturno  y  silvestre,  per  les  criatures 
del  barri  era  suau,  amorós,  y,  sens 
abandonar  lo  seu  posat  musti,  les  hi 
feya  festes  vergonyantes  ò  esquerpes, 
com  de  qui  li  costa  distreure  la 
murria  y  no  té  trassa  ni  hàbit  de 
prodigaries.  Escoltava  embadalit  lo 
xarroteig  d'aquells  ignoscents  que'l 
rodejavan  guaytantlo  ab  los  capets 
alsats  sens  fer  esment  ni  mostrar  te- 
mensa  per  aquella  cara  emmascarada 
en  que  la  blancor  movedissa  dels 
ulls  y  la  de  les  dents  li  donavan  una 
expressió  de  feresa  poch  acomodada 

per  atraure  simpaties;  y  després  que 
havían  parlat  prou  dels  Reys,  dels 
fasos  y  de  la  Santa  Creu,  se  treya 
una  paperina  de  pinyons,  repartia'l 
compte  ab  rigurosa  igualtat,  los  con- 
duhíafòra  la  porta,  quedantse  obser- 
vant les  bullicioses  exclamacions  de 
la  seva  alegria. 


Ja  obraren  santament  los  vehins  y 
les  comares  confusioneres  en  dexar- 
lo  tranquil  respectant  la  seva  soletat 
y  ses  misterioses  extranyeses.  Un 
dia  aquella  porta  va  quedar  franca  y 
tots  varen  tindre'l  logro — contingut 
durant  dotz*anys — de  poguer  entrar 
a  batxillejar  la  seva  celda  de  car- 

lUXO. 

Lo  sereno  no  havia  sentit  aquella 
matinada'l  saludo  qu'ab  tanta  cons- 
tància enviava  a  l'humanitat  proba- 
blement dormida...  Se  feren  averi- 
guacions,  y  resultà...  es  a  dir,  la  jus- 
ticia  obrí  la  porta  y  trobaren  al  po- 
bre home  mort  vora  de  la  màrfega 
ahont  se  conexía  qu'hi  havia  dor- 
mit. Les  deduccions  foren  de  que  al 
llevarse  li  sobrevindria  un  treball  y 

que  cercant  lo  llit  quedà  mort  abans 
d'arribarhi;  axis  podria  haver  passat, 
y  axis  quedà  establert,  per  tothom, 
qu'havia  succehit. 

L'endemà,  a  la  matexa  hora  que 
solia  anar  a  la  feyna,  va  ser  recullit 
en  aquell  carro  pobrissim,  que  dona 
tanta  pena  de  veure,  que  surt  no 
més  qu'a  la  matinada  com  pera 
amagar  al  món. l'última  y  més  re- 
pugnanta  de  ses  misèries;  y  ab  lo 
mateix  gech  ab  la  polsina  del  carbó, 
lo  conduhiren  per  Tetern  repòs,  com 
si  allí  rinfelís  tingués  de  conseguirlo 
altra  volta  ab  la  suhor  del  seu  front. 

La  justícia  va  vendre  per  pochs 
diners  los  recons  de  farfatalla  que 
tenia'l  difunt.  Ja  feren  be'ls  vehins 
y  les  comares  qu'ho  varen  adquirir, 
en  no  cuydarse  de  les  extranyeses  de 
aquell  sorrut,  que  bon  pago  y  llarga 
recompensa'ls  hi  va  donar  després 
de  la  seva  mort.  Entre  les  badome- 
ríes  pel  drapayre,  hi  varen  trobar 
alguna  olla  desnansada  plena  de 
xinxons  y  dobles  de  quatre  que,  des- 
prés d'esmersarse  en  vestits  nous, 
matalassos  y  traspuntins,  mobla- 
ment de  calaxera  y  escaparata,'n  so- 
braren encara  per  comprar  accions 

d*una  Caxa  qu'al  cap  y  al  rato  ana- 
ren de  baxa  y  tornaren  a  no  rès, 
perquè  la  caxa  era  mal  closa  y  les  de 
perruca  no  pogueren  confitarshi 
com  en  lo  tupí  del  pobre  peó  del  gas. 


Desde  llavors  va  quedar  tancat  lo 
casinyot:  les  aranyes  anaren  texint 
ab  xinesca  paciència,  entre'l  llindar 
y  la  porta,  guarniments  de  trenyines 
com  mitges  fulles  exteses  de  moca- 
dors, hont  més  de  quatre  epicenes 
d'ales  de  crespó,  volant  a  la  babalà, 
hi  erraren  lo  pas,  essent  víctimes  dels 
seus  giravolts  y  lleugeresa.  Les  cria- 
tures del  barri,  com  si  volguessin 
honrar  la  memòria  d'aquell  hipo- 
condríach  que'ls  hi  donava  pinyo- 
nets  y'ls  amanyagava  ab  tristes  fala- 
gueríes,  no  desamparavan  may  sa 
casa,  y  aquella  porta,  aquelles  fustes 
corcades,  tingueren  bona  vellesa  y 
grata  companyia,  presenciant  les  ria- 
lles de  la  quitxalla,  servint  per  bar- 
riscades  de  redolins,  d'apoyo  per  ju- 
gar a  cavall  fort,  rebent  los  sacos  de 
pilota,    prestant    lo    marxapeu   per 


i/habana  petita  85 

dispararhi  bòlits,  y  a  tot*hora  bo  y 
closa,  va  veure  més  ditxes  y  va  sen- 
tir més  rialles  qu*en  vida  d'aquell 
pobre  llogater. 


Després,  a  copia  de  temps,  tothom 
va  oblidar  al  misteriós  llogater.  Les 
criatures,  axis  que  foren  més  grans, 
cambiaren  de  gustos,  y  en  comptes 
de  jugar  devant  de  la  porta,  tiraren 
cap  a  la  plasseta  ahont  la  seva  ingra- 
titut  va  trobarhi'l  pago.  L'Ajunta- 
ment les  va  treure  ab  política,  fenthi 
construhir  una  font  qu'ab  los  qua- 
tre pilans  que  la  cercavan  y  la  mu- 
llena l'invadía  tota,  y  la  pobra  famí- 
lia per  divertirse  tingué  de  mortifi- 
car los  vehins  jugant  un  dia  per  les 
entrades,  altre  en  les  escaletes,  y 
axis,  per  tanda,  els  amohinava  a  tots. 

Desde  llavors  data'l  nom,  lo  pro- 
grés y  decadència  de  THabana  Peti- 
ta; que,  per  Testil  de  les  nacions,  tam- 
bé solen  tenir  les  cases  èpoques  de 
prosperitat  y  tongades  d'abatiment 
y  ruina.  ^Quí  podrà  dir  si'l  Lleo- 
part  inglès  anirà  a  raure  a  la  gavia 

d'un  domador  de  feres  avuy  per  de- 
mà que  John  Bull  se  refredi?  Arcans 
son  aquestos  dels  que  ningú'n  pot 
respondre;  mes,  la  paritat  de  la 
Habana  Petita  té  prou  forsa  pera  fer 
desconfiar  de  totes  les  grandeses,  de 
tots  los  simulacres  qu'inventa  l'ho- 
me ò  que  cauen  baix  lo  seu^^gover- 
nament  y  procura. 

Però,  dexèmnos  de  reflexions,  que 
a  cap  lector  li  agrada  que'l  sermo- 
negin ni  que  li  donguin  mesurada 
la  filosofia,  per  que  prefereix  desen- 
ganyarse  pel  seu  compte  y  no  neces- 
sita anticipos  d'experiències,  ni  que 
l'ajudin  a  llastimarse  per  les  flaqae- 
ses  d'aquesta  vida. 


Y  sobrevingué  TAngel. 

Qu'havía  estat  un  ballador  de  vo- 
cació, encara  que  poch  ajudat,  si  no 
mal  correspost,  per  la  naturalesa,  que 
va  tenir  poch  rasgo  a  etxurarli  la 
persona,  sortint,  per  aqueix  defecte, 
un  jove  ab  disposicions  venturoses 
pera  la  dansa,  però  ab  los  medis  con- 
traris pera  lluhirse,  y  lo  qu'es  més 

fatal,  pera  trobar  balladora.  Petit, 
macís,  agarrat,  d'espatlles  amples, 
estevades  les  cames  qu'al  quadrarse 
contornejavan  un  oval,  que  s'hi 
veya  l'horisont  a  Taltra  banda;  de 
cara  afable  y  riallera,  ulls  blavosos, 
ensonyats  més  que  somniadors,  en 
lo  físiçh  tenia  gran  retiransa  ab 
aquell  general  de  qui's  conserva'l  re- 
trato en  totes  les  loteries,  y  en  lo 
moral,  perfecte,  sense  cap  retiransa 
guerrera;  de  la  bona  pasta,  curtejant 
un  poch  de  la  dobla,  divertit,  may 
enutjat  ni  melancòlich,  d'aquells 
que  sembla  qu'han  vingut  al  món 
pera  passarhi  Testiu  y  s'hi  empatro- 
nah,  trobantlo  tan  distret  y  de  bon 
víurehi. 

Aquest  va  ser  lo  nou  estadant  del 
magatzem:  ell  destrià  en  filagarses 
los  cartabons  de  trenyina  qu'en  cert 
modo  semblava  qu'afiansavan  la 
porta;  ell  va  esborrar  la  clapa  de  sol 
que  desde  la  diada  de  Sant  Maties 
fins  a  la  tardor  no  hi  mancava  may. 
D'una  branzida  l'obrí  violentament; 
xisclaren  los  golfos  enrugallats;  la 
Uosana  del  balcó  que  la  soplujava 
perdé  de  sobte  l'ombra  hont  se  veya 
retratada,  y  a  mesura  que  venia'l  bon 

temps,  tota  presumida's  decantava 
en  diagonal  com  per  mirarse  de 
reulI;  tot  va  caure  ab  Tempenta  de 
aquell  barroer  del  Àngel;  lo  fosch 
esbatiment  de  la  llosana  y  aquell 
pedàs  d*hermosura,  aquell  raig  de 
sol  que  tants  anys  l'havia  daurada 
vingué  a  terra  jell  tan  noble!  a  lle- 
par les  humides  rejoles. 


Pobre  Àngel!  dos  desenganys  lo 
portavan  a  establirse  en  aquella  co- 
furna:  un  d'estimació,  Taltre  d'inte- 
ressos. Al  bell  punt  que  desmem- 
brava en  pesses  més  xiques  l'últim 
duro  d'una  primera  dels  Empedrats, 
la  promesa'l  desdonava  desde  la  re- 
xeta  ahont  se  diu  Deu  l'ampari  als 
pobres,  despatxantlo  sens  donarli 
ocasió  de  fer  cumpliments  ni  de  des- 
pedirse  de  l'ingrata  ab  una  estreta 
de  mà  d'aquelles  que  posan  en  cor- 
respondència fins  a  dues  persones 
que  no  sàpigan  de  lletra, 

jQuín  idili'l  dels  seus  amors! 
lamors  d'aucell!  Mitx  any  d'estar 
afectats  l'un  per  Taltre  (tot  lo  temps 

e  van  durar  los  diners  de  la  rifa,) 
jsens  haver  tingut  la  més  mínima!... 
iQu'infelissos  que  son  aquests  apre- 
cis  temporers,  y  qu'enganyadors!  La 
matexa  aíició  entelava'ls  ulls  als  dos 
interessats,  y's  corresponían  tan  fi- 
delment que'l  seu  festeig  era  una 
barata  contínua  d'expressions  confi- 
tades y  un  robo  consentit  de  sospirs 
y  mirades  enternides;  ella  amanya- 
gava al  promès  ab  uns  diminutius 
tan  trencadissos,  de  finsy  escanyents, 
que  l'Angel  no  s'hi  conexía  y  molts 
pichs  se  creya  que'l  prenia  per  altre. 
— Nansetes  de  gerro! — li  deya  l'In- 
glesa,  referintse  a  la  positura  de  les 
cames,  idealisant  millor  que  cap  ar- 
tista aquella  curva  de  que  ja  se  n'ha 
fet  menció;  y  per  aquest  estil  les  de- 
més circunstancies.  Ell,  prou  afectat 
ab  tal  laya  de  carinyos  que  pot  ser 
no'ls  havia  sentit  més  qu'en  la  tem- 
porada de  sa  primera  ignoscencia 
quan  vestia  de  blanch  ab  gorreta  de 
cop,  no  sabia  bestreure  un'amoreta 
prou  polida  per  correspondre  a  tal  ex- 
altament  y  li  responia  casi  be  posant 
en  música'l  primor  de  les  seves  fac- 
cions.—Inglesa!— li  deya,  volguent 
superaria  al  extrem  y  límit  de  rossa 

y  de  bonica,  y  a  f è  que  tanta  afecta- 
ció era  ja  cantar  per  sobre'l  penta- 
grama y  treure  de  son  Iloch  la  veri- 
tat pera  posarhi  l'alabansa.  jlnglesa! 
essent  la  tal  forastera  una  Montser- 
rat del  nostre  terreno,  d'aquelles 
que  passan  correntment  en  l'opinió 
comuna  per  negres,  y  sols  de  cent 
en  quaranta  se  li  acut  a  algun  peri- 
patètich  disputar  si  son  morenes. 

iCòm  esplicava  l'Angel  les  delícies 
d'aquelles  hores  passades  a  la  fresca, 
sota  ia  viada  cortina  del  balcó,  lo 
mateix  qu'un  àrabe  dins  de  la  tenda 
y  ab  consemblants  regalos!... 

Les  roses,  la  xeringuilla  y  les  es- 
groguehides  floretes  de  jonquillo 
perfumavan  aquell  dosser  ab  aromes 
més  riques  que  la  timiama  oriental. 
La  llum  del  sol  pròxima  a  disoldres; 
apagades  les  remors  del  treball;  soli- 
tari'l carrer  y  ab  delitós  silenci;  la 
Inglesa  al  costat  del  Àngel;  del  àm- 
bar  de  la  seva  boquilla'n  sortían 
rasgos  y  arabescos  de  fum  que's  ca- 
ragolavan  en  aquella  semi-oscuritat, 
com  si  l'amor  fes  rúbriques  fonedis- 
ses  per  Tespay.  Y  aquella  quietut  y 
poètich  misteri  tan  ben  aparellats, 
trencava'l  cor  dels  dos  amants  y'ls 

rendia  ab  molt  dolsos  enterniments. 
Les  voluntats  unides  per  igual  con- 
còrdia, la  satisfacció  d'una  ditxa 
que's  gosa  sens  tenaor  de  gelosia,  ni 
ombres,  ni  recorts  molestos  de  rival 
guapo  algun  dia  ben  rebut,  tenían 
al  Àngel  somnolent  y  abstret  cele- 
brant ab  amor  propi  una  victorià  que 
ningú  li  havia  disputada;  y  a  Tln- 
glesa,  per  altres  conceptes,  suspirosa 
y  pensívola  ab  aquexa  lley  de  tristi- 
cia  més  rebedora  que  qualsevol  di- 
vertició.  Y  tan  espiritual  silenci  tot 
just  era  torbat  per  un  xiu-xiu  feble 
com  si  no  més  parlessin  ab  esses, 
per  lo  fregadis  de  les  agulles  de  fer 
mitja  de  la  mare  qu'anava  avansant 
girats,  y  per  les  sobtades  cabrioles 
de  la  gata  perseguint  y  fent  córrer  lo 
capdell.  Los  dos  amants,  qu'a  mida 
que  la  fosca  era  més  espessa  troba- 
van  dificultats  per  entendres,  tenían 
que  confiarse  llurs  cauteles  a  vora  la 
orella,  dexant,  emperò,  per  honesti- 
tat  y  recato,  entrenis  seus  rostres  tota 
la  distancia  que  podria  agafar  lo 
gruix  de  les  lletres... 

Y  les  vetllades  del  rigurós  hivern, 
l'únich  y  derrer  que  va  tenir  entrada 
a  la  casa,  les  contava  l'Angel  ab  tant 
sentiment  y  dolencia  (per  axò  ja  es 
gran  tortura  recordar  en  los  dies 
adversos  les  felicitats  passades,)  que 
si'ls  bons  amichs  alsqu'explicavases 
congoxes  no  haguessen  sigut  tan 
jovials  y  propensos  a  la  broma,  ben 
segur  que  s'hagueran  afectat  y  ha- 
gueran  reverdit  lo  sentiment  de 
TAngel  fins  a  ferli  plorar  ajtra  vega- 
da la  felicitat  perduda. 

Sortia  de  fer  lo  cent,  del  Gran  Ca- 
fè, y  embossat  en  la  madrilenya,  que 
no  més  a  la  valona  hi  havia  panyo 
per  altra  capa,  los  brassos  apoyats 
ab  donayre  a  la  cintura  —  en  aquell 
temps  la  rúbrica  de  la  moda  conver- 
tia en  macarenos  fins  als  més  dobles 
y  mal  girbats,  —  lo  barret  caygut 
sobre'ls  ulls  ab  provocatiu  desdeny 
com  per  mirar  per  demunt  de  Tes- 
patlla  als  homes  feréstechs  y  ab  len- 
dror  a  les  bones  mosses,  ab  pas  fe- 
xuch,  que  tothom  li  notava  que  no 

havia  fet  molts  exercicis  dins  de  la 
pollera,  se  n'anava  a  casa  la  prome- 
sa ab  totes  les  trasses  d'un  Tenorio 
retirat. 

Allí,  vora  del  braser,  remenant  lo 
caliu,  fent  sorgir  estrelles  d'entre  les 
boyres  de  cendra,  escoltant  com  la 
que  li  haguera  sigut  sogra  s'acompa- 
nyava les  cadencioses  bacaynes  ab 
vocalisacions  fatigoses  com  del  qui 
trenca'l  sòn  ab  mala  posició,  ò  per 
que  s'es  armonista  de  naturalesa, 's 
renovavan  los  coloquis  amorosos 
que,  encara  que  dits  y  tornats  a  dir, 
sempre  parexían  novensans  y  ten- 
dres y  agradosos  d'escoltar. 

L'Angel,  que  no  era  massa  seguit 
de  paraules,  pagava  ab  sospirs  tot  lo 
que  quedava  a  deure  en  conversa. 
L'Inglesa,  aquesta  sí  qu'estava  cau- 
tivadora  y  ensinestrada  y  sabia  dir 
les  coses  ab  sa  verdadera  expressió. 
íQue  be  sabia  jugar  lo  blanch  y'l  ne- 
gre dels  seus  ulls,  y  ab  quina  picar- 
dia s'anava  fent  duenya  de  la  seva 
voluntat!  Les  festetes  y  les  donosi- 
tats  qu'exían  d'aquella  sucrera  que 
tenia  a  la  boca,  ni  may  s'acabavan,  ni 
may  se  repetían,  y  encara'n  quedavan 
moltes  per  l'endemà. 

jY  pensar  que  tot  se  va  perdre'l 
dia  qu'al  Àngel  li  va  caure  la  pape- 
leta  d'aquell  francès  qu'empenya  re- 
llotges al  carrer  d'en  Guardia! 

Ja  portava  ben  pintat  a  la  cara'l 
pesar  que  l'aniquilava'l  dia  que  va 
obrir  l'establiment,  del  que  tant 
n'ha  parlat  sense  dirne  rès,  y  al  qui 
l'Angel  després  batejà  ab  nom  tan 
rumbós  y  musical  que  semblava'l 
títol  d'una  americana. 


Aquesta  denominació  va  ser  acor- 
dada en  un  moment  d'alegria.  Es 
cert  que  TAngel  va  establirse  tenint 
com  qui  diu  un  clau  travessat  al  cor; 
mes,  gràcies  a  la  seva  naturalesa  ro- 
busta, los  dolors  morals  no'l  com- 
prometían  gayre,  y  era  tan  ajudat 
pera  donar  passada  al  mal  temps, 
que  si  s'esqueyan  ocasions  pera  di- 
vertirse,  no's  planyia  y  les  acceptava; 
y  quan  sobrevenían  disgustos  y  tris- 
teses, lo  seu  dictamen  era  de  no  ferne 
cabal,  de  modo  qu'ab  un  règimen 
tan  rigurós  no  més  temia  les  males 
nits,  per  qu'en  elles  somniava  ses 

desventures,  y  pér  aquest  defecte,  y 
no  per  altra  excusa,  feya  les  matina- 
des llargues  y  obria  la  botiga  a  la 
hora  d'esmorzar,  qu'eran  quarts  de 
onze,  quedant  advertit  que  menjava 
a  la  francesa,  a  truco  d^aproíitar  les 
clarors  y  fer  lo  treball  d'una  tirada. 
Y  la  seva  resolució  era  forta:  a  la 
manera  qu'un  home  quebrantat  per 
les  desditxes  y'ls  encontres,  de  mal 
borràs  els  interessos,  perduts  Tagre 
del  treball  y  la  trassa  pera  guanyarse 
la  subsistència,  mústiga  la  flor  del 
seu  apreci  sense  aquells  aromes  que 
pujantli  al  cap  lo  desvanexían  cam- 
biantli  poèticament  garses  per  per- 
dius, de  sobte  fa  un  examen  íntim  y 
s'axeca,'s  redressa,  pren  una  resolu- 
ció valerosa  y  s'embarca  per  anar  a 
Buenos  Ayres  ò  dret  a  l'Isla  de  Cuba 
a  cercar  fortuna;  axis  mateix  l'Angel 
prengué  un  consell  arriscat,  llogà  la 
botiga,  satisfeu  la  mesada  (qu'era  més 
dificultós  qu'embarcarse,)  resolt  a 
empaytar  la  sort  y  férsela  seva  a  co- 
pia de  treball  y  de  porfía,  sens  res- 
pectar ni  diumenges  ni  diades  se- 
nyalades, pera  conseguir  lo  seu  lo- 
gro  ò  quedar  malament  en  lo  con- 
flicte. 

Y  entrà  en  aquesta  botiga  ab  pro- 
pòsits verdaderament  revoluciona- 
ris, ab  grans  progectes  d'emblanqui- 
naria y  dexarla  curiosa  com  un  re- 
fetor,  ab  idees  de  fer  la  porta  nova, 
y  molta  propaganda  per  donarse  a 
conèxer  com  ebanista,  cadirayre, 
restaurador  de  mobles,  escultor  de 
capsaleres,  ò  coques,  segons  lo  llen- 
guatge dels  obradors;  y  si  val  a  par- 
lar sense  disfresses,  ningú  podia  en- 
tendre còm  se'n  exiría  de  tanta  em- 
presa ò  tants  oficis  sense  tenir  temps 
per  exercirlos,  per  que,  després  que 
havia  surtit  de  les  males  nits  que  ja 
li  retardavan  la  matinada,  després 
d'haver  fet  lo  dinar  y  acudit  al  cafè 
a  fer  giravoltar  les  fitxes,  li  venían 
les  hores  tan  justes  que  li  mancava 
temps  per  estar  en  vaga,  y  en  conse- 
qüència eran  molt  contades  les  que 
podia  dedicar  al  treball. 


La  porta,  donchs,  quedà  sense  re- 
forma; les  parets  no's  varen  blanque- 
jar; campa  van  per  son  àrbitre  les 
aranyes;  lo  magatzem  s'omplía  de 

trastos  per  adobar;  y  ab  lo  ja  farem 
sempre  a  la  boca,  no  feya  may  rès; 
los  parroquians  a  copia  d'anar  y  ve- 
nir per  veure  com  tenia  la  feyna,  en- 
travan  en  amistat  ab  ell,  se  queda- 
van  de  tertúlia  acomodantse  en  les 
matexes  cadires  espatllades  qu'a 
casa  seva  no  podían  servir,  y  d'a- 
questa manera  l'Angel  logrà  moltes 
conexenses  y  reunions  molt  seguides 
de  gent  que  hi  anava  a  ríurehi,  en- 
cantada  dels  acudits  y  de  les  escuses 
que  donava  per  quedar  be  ab  tothom 
y  no  servint  a  ningú;  per  que'l  moble 
qu'entrava  a  casa  seva  per  adobar  ja 
no'n  sortia  de  cap  terme,  ni  ab  adob 
ni  sense.  La  setmana  entrant  era  la 
gran  setmana  per  ell;  tot  s'havia  de 
entregar,  tots  los  adobs  quedar  lles- 
tos: y  aquesta  setmana  pochs  dels 
seus  parroquians  lograren  vèurela 
entrar. 


Una  vegada  va  guanyar  catorze 
rals  en  poques  hores;  y  segons  expli- 
cava l'Angel,  era  un  dia  d'hivern 
molt  hermós;  semblava  qu'en  lo 
món  tot  anés  ab  pau  y  avinensa  com 

13 

si'ls  homes  no  haguessen  espatllat 
rès  encara  per  ferlo  marxar  mala- 
ment; d'aquells  dies  en  que'ls  ma- 
lalts se  troban  més  axeribits  ab  una 
ullada  de  sol  qu'ab  moltes  cullerade- 
tes  de  medicina;  en  que'ls  convales- 
cents desenganyats  se  recobran  ab 
pessichs  de  peix  y  quatre  fulles 
d'ensiam  tiesses  y  polides  com  cues 
de  canaris,  millor  qu'ab  aygua  de  la 
source  gracieuse  ò  de  qualsevol  altra 
forastería  de  beguda  que  tinga  pro- 
pietats apetitoses;  un  dia  benigne, 
de  cel  blau,  nèt,  sense  pedassos  blan- 
quinosos, ni  interrupcions  descolori- 
des; ab  un  sol  tan  amanyagador  que 
els  fredolichs  dexavan  la  capa  al 
penja-robes  per  que  ja  quedavan 
prou  governats  si  podían  arreplegar 
un  escapuló  que'ls  hi  cobrís  les  es- 
patlles; qu'en  lo  reconet  de  la  Plassa 
Reyal  hi  havia  major  concurs  de 
vells  prenent  lo  be  de  Deu  que  ba- 
xava  directament  del  cel,  contem- 
plant acàs,  los  que  no  fumavan, 
mitx  preocupats,  les  seves  ombres 
llargarudes  que'ls  hi  dibuxava  a  ter- 
ra la  caricatura  de  còs  enter. 

Aquell  dia  l'Angel  va  tocar  estre- 
na; Tadob  d'un  tres-peus  de  renta- 

mans  li  va  valguer  catorze  rals. 
i  Mare  de  Deu!  eran  los  primers  que 
guanyava  després  dels  siscents  duros 
qu'havía  malversat!  Sortí  vora  de  la 
porta  per  veure  si  totes  les  monedes 
eran  bones;  les  feya  trincar,  les  tira- 
va al  ayre  totes  juntes  y  les  arreple- 
gava d'una  a  una  sens  dexarles  tocar 
a  terra. 


Lo  seu  entusiasme  no  tenia  com- 
paració; li  semblava  qu'havía  enso- 
pegat l'Amèrica  sens  atravessar  lo 
districte;  agafà'l  trípode  com  qui 
agafa  la  balladora,  y  extrafent  ab  los 
llavis  closos  los  refilets  del  cornetí, 
se  posà  a  ballar  un  wals  d'amos  al 
mitx  del  carrer,  tal  com  se  trobava 
vestit:  ab  lo  devantal  de  saca,  els 
elàstichs  que  li  queyan  ben  creuats 
al  derrera  y  unes  sabates  d'estar  per 
casa  sense  lligams  a  les  orelles.  Y 
aquell  dia,  en  semblant  lloch,  quedà 
establert  qu'aquella  botiga  de  mala 
mort  entrava  de  contrapunt  ab  les 
Amèriques;  que  prou  condicions  te- 
nia ja  qu'en  ella  s'hi  presentavan 
ocasions  que  s'hi  guanyavan  les  pes- 

setes  de  tres  en  tres  y  de  passo,  en 
menos  de  dues  hores.  Aquell  dia  no 
se  va  fer  rès  (casi  be  com  los  altres,) 
però  l'Angel  va  convidar  als  vehins 
y  a  uns  quants  amichs  de  la  seva 
parròquia  a  celebrar  ab  un  refresch 
lo  nou  borrissol  que  li  exía  a  sa  for- 
tuna; y  baix  lo  patrocini  de  Sant 
Bruno,  per  més  que  l'Angel  ab  tres 
pessetes  y  mitja  volia  pagarho  tot, 
se  vessaren  licors  dels  que  duen  bo- 
ga a  Tampolla,  y  esclataren,  com  per 
fer  gala,  aquells  vins  que*s  recreyan 
guarnintse  un  adorno  de  puntes  dalt 
de  la  copa. 


Obriren  lo  seno  dels  palos  de  Ja- 
cob y  de  les  encasades  per  llevàrloshi 
la  lleminadura;  y  un  socio  parrò- 
quia, d'intencions  arrebatades  y 
executives,  va  comparèxer  ab  fochs 
artificials,  rodes,  estrelles  y  petar- 
dos,  los  que  cremaren  dins  de  la  bo- 
tiga ab  un  acabament  de  cohets  que 
va  posar  en  grave  compromís  al  Àn- 
gel, estropellantli'ls  mobles  que  tenia 
per  adobar,  cremant  les  hamaques 
y  cortinatges  que   graciosament  li 

havían  fabricat  les  aranyes  en  lo 
sostre,  ab  lo  recàrrech  de  que's  pre- 
sentà l'amo  de  la  casa  ab  idea  de 
tràurel  punt  en  blanch  per  consentir 
tal  disbauxa  y  tan  perillosa  en  la 
seva  propietat. 

Però  l'alegria  sempre  es  encoma- 
nadissa: y  l'amo,  qu'era  un  galan 
subgecte,  acceptà  les  escuses  qu'en 
nom  del  Àngel  li  va  donar  en  Lau- 
reano,  jove  molt  ben  enrahonat,  de 
gran  pervenir  y  riquesa  de  xistes, 
obligantlo,  ademés  de  pendre  part 
en  aquella  modesta  saturnal,  a 
brindar  per  la  salut  del  seu  llogater; 
y  posat  en  lo  brindis,  ab  les  facili- 
tats que  dona  la  inspiració,  rebaxà, 
no  més  en  Tespay  que  va  d'una  copa 
a  l'altra  quan  se  beuen  seguides, 
tres  pessetes  al  mes,  ab  l'alivio  de 
pagarlo  vensut  en  lloch  del  trimestre 
y  a  Tadelantada. 


Tal  desprendiment,  poch  menos 
que  fabulós  en  la  historia  de  les  lli- 
bretes de  llogater,  entusiasmà  a  la 
concurrència,  en  la  que  per  desditxa 

hi  havían  pochs  propietaris.  Torna- 
ren a  cremar  més  estrelles  y  carreti- 
lles  que  no  dexavan  estar  quiet  a 
ningú  en  lo  seu  lloch;  los  cohets  re- 
botían  de  dalt  a  baix  del  sostre  y 
entre  salts,  tercerilles  y  espurnes  de 
foch,  aclamava  tothom  al  nou  hèroe 
que  tan  inopinadament  havia  apare- 
gut. Destapàrense  altres  ampolles 
d'aquelles  matexes  quel  suro'ls  hi 
serveix  de  més  pena  y's  desfogavan 
en  los  vasos  desfetes  en  una  mar  de 
bombolletes  que  venían  a  represen- 
tar los  seus  sospirs  y  congoxes;  los 
cants  y'ls  versos  acompanyavan  les 
libacions;  TAngel,  semi-vestit  ab  tú- 
nica com  un  romà,  brindava  ab  una 
cobertora  de  forma  grega,  en  la  que 
el  Champagne  s'hi  desbordava,  per 
la  concordancia  de  la  propietat  y  del 
proletarisme  ò  cosa  semblant  expli- 
cada en  termes  diferents. 


Y'ls  brindis  se  succehían,  y  la  ins- 
piració acudia  repentista  y  galana 
en  versos,  cants  y  discursos;  l'Angel, 
qu'ab  los  brindis  no  podia  exirne  de 

cap  manera,  ballava  portantse  ell  ma- 
teix Torquesta.  Un  cant  ne  recordava 
d'altres,  y'ls  discursos  se  multiplica- 
van;  era  mitja  nit,  que  tothom  balla- 
va, cantava  ò  perorava:  Tamo  de  la 
casa,  l'Angel,  los  vehins,  los  parro- 
quians del  establiment;  y'l  sereno 
del  barri,  que  s'hi  havia  agregat  ab 
Tescusa  de  fer  tenir  quietut,  també 
cantava  y  ballava  agafat  ab  TAngel, 
lo  fanal  al  bras,  que  repartia  claror 
sobtada  que  feya  cloure'ls  ulls  enllu- 
hernats  cada  cop  que  voltava,  y'l 
xuxo  posat  dret  derrera  l'esquena. 

En  mitx  de  tan  candorosa  alegria, 
entre'ls  trinquis  de  licor  y  bravos 
castellans,  s'adelantà  en  Laureano, 
la  vista  al  ayre,'Is  cabells  enrera, 
hermós  y  serè'l  noble  front,  inspirat 
com  un  astròlech,  y  pujat  dalt  del 
banch  dels  remendos,  ab  l'avinensa 
de  tots,  com  si  establís  la  Constitu- 
ció nova, 's  mudà'l  nom  del  establi- 
ment del  Àngel  y  quedà  proclamada 
pera  sempre  «La  Habana  Petita». 

Als  claustres  de  la  Catedral  de 
nostra  ciutat,  hi  solen  concórrer, 
casi  be  tots  los  dies,  uns  quants  me- 
nestrals més  aviat  vells  que  joves, 
los  qui,  passejant,  fent  rotllo  ò  pre- 
nent lo  sol  asseguts  en  los  grahons 
de  la  paret  del  Capítol,  passan  Testo- 
na  comentant  los  successos  del  dia, 
ja*s  referescan  a  política  forastera,  a 
assuntos  de  la  localitat,  ò  a  les  noti- 
cies que  tot  sovint  arriban  de  Madrid 
per  partes  del  telègrafo  ò  per  via  del 
correu. 

En  aquestes  reunions  està  clar 
que  no  sempre  la  política  ni'ls  ne- 
gocis de  que  solen  ocuparse'ls  diaris 
omplen  la  conversa;  qu*en   moltes 

ocasions  los  hi  serveix  de  tema  a  les 
seves  assentades  tal  ò  qual  succehit 
ò  cas  que  crida  Tatenció/l  que's  co- 
menta y  discuteix  ab  variat  criteri 
segons  Topinió  ò'l  sentir  de  cadascú. 


—  ^Y  donchs,  què  tenim  de  nou? 
—  pregunta  al  arribar  un  dels  indi- 
víduus  que  forma  la  cotidiana  reu- 
nió, al  trobar  la  conversa  molt  ani- 
mada y  tenint  la  paraula'l  senyor 
Gosme  qu'acostuma  a  ser  l'orador 
més  discutidor  de  la  colla. 

—  No  rès,  qu'estava,  parlant  sobre 
l'escàndol  que  hi  hagué  Taltra  nit  en 
lo  teatre.  Qu'uns  quants  joves,  que 
deuen  ser  de  bones  famílies  ò  que 
deuen  tenir  molt  bon  passament, 
regintse  pel  seu  trajo  y  per  que  tenen 
palco,  van  donar  en  la  flor  de  diver- 
tirse  y  casi  be'n  van  fer  un  xich 
massa. 

—  ^D'axò  parlavan?  jo  no*n  faig 
cas  dels  escàndols  d'aquexa  jovenalla; 
ja  hi  estich  fet.  ^No  veu  qu'al  dia 
d'avuy  tothom  fa'l  que  millor  li  es- 
cau, y  aquesta  familia    sobre   tot, 


LOS   XITXAREL-LOS  lOQ 

sembla  que  tingui  butlla  de  ferro 
pera  incomodar  y  fer  fugir  a  la  gent 
pacienta,  ab  les  seves  bromades  y'ls 
seus  desvergonyiments?...  ^Què  hi 
va  haver,  donchs?  Esplíquis. 

—  Molt  senzill;  diuen  los  que  ho 
varen  presenciar,  qu'ab  pretext  de 
que  la  bufa  no  era  d'allò  per  allò  y 
si'l  tenor  flaquejava  quan  més  havia 
d'estirar  la  veu,  (altres  diuen  que 
tots  dos  ho  feyan  be,)  el  cuento  es 
que,  ab  rahó  ò  sense,  hi  va  haver  un 
escàndol  de  crits  y  soroll  ab  lo  so- 
brepuig  d'algunes  bofetades,  qu'allò 
més  que  teatre  semblava  un  safreig. 
Los  de  dalt  repicavan  de  mans, 
mentres  los  dels  palcos  ab  xiulets  y 
trompetes  de  fira  movían  tal  amohi- 
no,  que  no  hi  va  haver  terme  d'apa- 
ciguarho  y'l  teló  va  tenir  que  baxar 
y  l'òpera  quedà  tallada  al  tercer  acte. 
La  bufa  diu  qu'estava  desconsolada 
y  que  donava  pena  de  sentir  sos  la- 
ments: «M'han  perdut,»  deya  plo- 
rant; «m*han  mort  per  sempre;  ja  no 
podré  presentarme  devant  cap  altre 
públich,  lo  meu  descrèdit  ressonarà 
per  tot  lo  món,  aquí  perdo  la  con- 
tracta, aquí'm  despedexen  com  un 
mísero  jornaler,  com  una  cambrera. 

com  una  comparsa  torpey  estúpida; 
ioh/ls  meus  pobres  pares!  jpobres 
vellets,  qu'esperan  rebre  l'alegria  del 
meu  èxit  qu'havía  de  fer  felissa  Ja 
seva  vida!  Lo  públich  de  Barcelona 
me'ls  mata.»  Y  la  pobra  artista,  plo- 
rant a  llàgrima  viva/s  desesperava  y 
no  volia  rebre  consol  de  ningú.  Ve- 
li aquí'l  que  va  passar;  vèt  aquí  les 
conseqüències  del  atabalament  de 
quatre  xitxarel-los  que  comprome- 
ten lo  pervenir  d*una  artista  no  més 
que  pel  gust  de  fer  lo  plaga. 

—  Sí,  lo  que  jo  dich; — va  respon- 
dre un  dels  de  la  rodona.  —Ara,  en 
aquest  temps,  sembla  que  sia  moda 
el  fer  escàndol  per  tot  arreu;  lo  jo- 
vent d'avuy  al  dia  ja  no  té  solta  ni 
es  xistós  si  no  crida  y  fa  escàndol.  Es 
qu'es  prou!  axò  que  vostè  conta  no 
m'extranya  gens.  Vagi  allí  hont  va- 
gi, sempre  s'hi  té  de  trobar  una 
quatreta  de  letxuguinos  que  per  fer 
riure  té  d'armar  saragata.  Als  con- 
certs del  estiu,  ja's  sab:  vínga  fer  ni- 
nots de  paper  y  axecarlos  dalt  d'un 
bastó;  vínga  cremar  rengles  de  mis- 
tos  y  vínga  fer  bulla  quan  lo  públich 
està  més  atent  ala  representació.  ^Y 
que's  pensan  vostès  que  dono  la  cul- 

pa  a  aquests  plagues?  Nó,  senyor;  lo 
que'm  condempna  es  que'l  públich 
quan  li  ve  be  hi  riga.  Aquest  es  lo 
verdader  delinqüent;  no'ls  animés 
ab  ses  rialles  celebrant  l'acudit  de 
fer  sortir  un  ninot  que  ridiculisa  a 
alguna  classe;  no  callés  la  majoria 
sensata,  lo  públich  serio,  quan  veu 
certs  desordres;  per  que  la  seva  pru- 
dència y'l  seu  silenci  autorisan  y 
donan  ales  a  aquests  poca-soltes;  en 
hora  bona,  quan  destorban  y  no 
dexan  escoltar  la  funció,  sabessin 
imposàlshi  quietut,  que'ls  escàndols 
que  vostè  cita  no's  repetirían.  Però, 
ja  se  pé,  la  jovenalla  d'avuy  al  dia  té 
carta  blanca  per  fer  lo  que  li  aco- 
moda, y  la  gent  de  prudència'ls  té  de 
sofrir  y  mortiíicarse.  Per  axò  no  hi 
vaig  jo  al  teatre,  ni  als  concerts,  ni 
en  cap  banda  ahont  puga  presumir 
qu'hi  haja  de  trobar  tan  molesta 
companyia. 

— No  es  aquesta,  senyor  Domingo, 
— li  replica'l  seu  company.  —  La  jo- 
ventut d'ara  es  com  la  de  les  altres 
èpoques. 

—  Donchs,  al  meu  temps  no  pas- 
savan  aquests  desoris;  hi  havia  més 
moral  y  més  respecte;  ^què  m'expli- 

carà  vostè  a  mi?  se  n'haguera  guar- 
dat qualsevol  jove  de  fer  escàndol 
en  un  teatre;  ja'ls  haguera  posat  mà 
desseguida  TAutoritat. 

—  Li  torno  a  dir  que  no  es  aques- 
ta la  qüestió,  senyor  Domingo.  Vaja, 
vostè  no  se'n  recorda;  jo  sí,  que 
tinch  bona  memòria,  gràcies  a  Deu. 
La  joventut  del  nostre  temps  també 
tenia  la  fal•lera  de  volguer  passar 
per  xistosa  y  feya  unes  bromes  que, 
francament,  apesar  de  que  critico  als 
minyons  d'ara,  estíga  cert  que  no  se 
atrevirían  a  feries.  ^Que  no  té  pre- 
sents aquells  cursos  de  la  professo, 
aquelles  empentes,  aquells  aglopa- 
ments  y  corredisses  y  aquella  masega 
que  comensava  tirant  anissos  a  les 
noyes,  després  pica  pica  ò  férleshi 
olorar  brots  de  ruda,  que  seguia  ab 
aquells  crits  de  «màrcal  que  porta 
visera  y  capsana»  fins  que  tot  fent 
broma  s'hi  engrescavan  de  debò,  hi 
havia  tumultos  y  garrotades  y  atro- 
pells  de  tota  classe  qu'ara  no*s  cone- 
xen?  ^Que  no  té  present  los  escàndols 
de  la  missa  del  gall,  aquelles  gracio- 
sitats  de  tenyir  Taygua  beneyta  y 
altres  que  no'n  reso? 

—  Té    rahó:   ara  no  succehexen 

aquells  escàndols  per  que  no  hi  hà 
missa  del  gall;  però  si  n'hi  hagués, 
foran  pitjors  qu'abans;  ja  li  torno  a 
dir,  no  n'es  poch  de  desmoralisada 
la  joventut  que  corre! 

—  Be,  be;  no  disputem,  que  no  es 
aquest  lo  sentit  de  la  conversa;  jo  li 
contesto  per  lo  que  vostè'm  proposa: 
y  tant  vostè  com  jo  tenim  de  creure 
que'l  jovent  d'ara  y'l  d'allavors  sem- 
pre ha  tingut  inclinació  a  fer  broma; 
lo  qu'es  molt  natural  y  molt  posat 
en  ordre,  si  ho  sàpigues  fer  sense 
ofendre  y  sense  perjudicar  a  ningú. 

—  Axò  es  de  lo  que  m'exclamo; 
^per  què  no  hi  té  de  posar  ordre  la 
Autoritat  quan  aquests  xitxarel-los 
se'n  surten? 

— ^Y  en  aquell  temps,  que'ls  agafa- 
van  als  que  cometían  algun  escàndol? 

— Y  està  clar;  y  ben  fet  que  feyan. 

— Donchs,  per  mi  nó.  Vegi  si  han 
corretgit  a  ningú. 

—  ^Gòm  s'enten? 

—  Home,  molt  natural;  ara  hi  hà 
escàndols  com  abans,  y  sempre  pel 
malaventurat  propòsit  de  fer  buUa. 

—  Donchs,  déxils  fer  y  no's  quexi 
si  en  los  teatres  hi  hà  fracassos  com 
los  de  l'altra  nit. 

i5 

—  Senyor  Domingo,  jo  crech  que 
discutim  sense  entendrens.  Ja  veurà 
a  lo  que  vaig.  Ni'l  seu  fill  ni'l  meu, 
estich  ben  penetrat  qu'en  cap  banda, 
ni  ara  ni  quan  tenían  vint  anys,  han 
mogut  brega  de  mal  genero;  ^per 
què?  per  que  nosaltres  los  hi  vàrem 
ensenyar  de  modos  y  hem  volgut 
que'n  tinguessin,  rès  més;  ja  està  dit 
tot.  Quan  jo  veig  aquests  joves  que 
cridan  Tatenció  per  lo  desvergonyits, 
per  lo  desatents,  per  les  seves  pa- 
raulotes  grosseres,  pels  renechs  que 
barrejan  en  tota  conversa  y  pels  xi- 
barris  que  fan  per  tot  arreu,  penso: 
a  casa  seva  ò  no  han  tingut  temps 
d'educarlos  ò  no  se  n'han  cuydat,  a 
pesar  de  gastarse  molts  diners  en 
mestres  y  colegis,  ò  son  gent  de  bon 
tuntum  que  no  s'avergonyexen  de 
tenir  fills  malparlats  y  ordinaris  que 
els  hi  bescantan  lo  bon  nom  en  més 
de  quatre  ocasions.  Per  lo  tant,  jo 
crech  que  si'ls  pares  los  hi  fessin 
entendre  que'ls  catalans  tenim  mol- 
ta anomenada  de  renegats  y  de  cri- 
dayres  juy,  de  cridayres!...  sí,  tots 
cridem  massa,  si  sembla  que  tots 
patim  una  marfuga  de  mal  d'orella... 
si'ls  féssim   entendre  (ja    veu,    ara 

m'hi  conto  jo,)  si'ls  hi  féssim  enten- 
dre que  sempre  parlem  a  crits,  y'ls 
hi  féssim  notar  qu'encara  no  s'ajun- 
tan  tres  lo  renech  es  la  paraula 
avansada  ab  que's  saludan,  y  si  son 
comitiva  les  bromes  resultan  indis- 
cretes y  fora  de  tò,  y  per  aquest  de- 
fecte son  notats  y  a  vegades  mal  re- 
buts, jo'm  penso  que  tots  dirían:  alto 
aquí,  axò  no's  fa.  ^Ab  Torgull  de  la 
nostra  rassa,  vol  que  cap  català  puga 
imaginar,  ni  tan  sols  resistir,  que'l 
desprecíin  per  aquests  defectes? 

—  Be,  corrent,  però  axò  de  cridar 
no'l  trobo  gran  defecte. 

—  Escolti,  escolti  lo  qu'al  meu 
fill,  ja  li  dich  qui,  quan  era  a  París 
li  va  passar.  A  la  fonda's  reunían  set 
ò  vuyt  catalans,  jy'n  vol  de  xaranga 
y  de  crits  aquella  hora  de  dinar,  fins 
per  dirse  les  coses  més  senzilles! 
Donchs,  amigo,  tots  los  concurrents 
a  les  altres  taules  giravan  lo  cap  sor- 
presos y's  preguntavan  los  uns  als 
altres:  ^quí  son  aquests  joves,  de 
hont  han  vingut,  de  quina  terra  son 
que  cridan  tant?  Y  afegían  tots  sor- 
presos: però  ells  riuen  y  menjan  ben 
tranquils,  axò  no  son  pas  disputes, 
axò  no  son  pas  qüestions,  ni's  diuen 

coses  fortes...  Y'l  primer  dia  va  ser 
curiositat,  lo  segon  ja'ls  miravan 
seriós  y  ab  desagrado,  y  al  tercer  ni 
se'ls  miravan,  sinó  qu'ab  una  rialle- 
ta de  llàstima  ò  de  despreci,  deyan: 
al  diable'ls  espanyols,  son  una  coHa 
de  malhonets.  Ja'n  van  tenir  prou: 
aquella  llissó'ls  va  servir;  y  desde 
aquell  dia  varen  apendrea  dominar- 
se  a  parlar  sense  crits,  y'ls  espanyols 
van  ser  los  amos  de  la  fonda,  anem 
al  dir,  y'ls  més  apreciats  y  ben  vistos 
entre  tots  los  concurrents.  Ara,  jo 
pregunto:  si  allí'ls  nostres  paysans, 
no  més  que  per  enrahonar  massa  alt, 
com  es  costum  nostra,  van  fer  tan 
mal  efecte,  ^qu"han  de  dir  los  extran- 
gers  que  venen  a  Catalunya  y  senten 
escàndols  com  los  dels  nostres  tea- 
tres y  les  bromes  de  nostres  concerts? 
Jo  estich  en  que  si'l  nostre  jovent 
sàpigues  axò,'s  corretgiría;  y  penso 
que  no  es  l'Autoritat  la  qu'ha  de 
corretgir  aquestes  tendències  al  es- 
càndol y  certa  ostentació  que  fan 
en  alguns  cassos  y  paratges  de  no 
tenir  modals  ni  bona  criansa.  Ca- 
dascú a  casa  seva  té  de  donar  l'exem- 
ple y  fer  guardar  l'urbanitat:  axò 
per  primera  condició.  Després,  l'Au- 

toritat  ab  disposicions  molt  series 
qu'evités  lo  blasfemar,  qu'ara  mateix 
ja  sembla  que  no  repugni  a^-ningú 
segons  se  sent  ab  tanta  indiferència. 
Y  luego,  qu'en  lo  teatre,  en  lo  llibre 
y  en  los  diaris  y  revistes,  sempre, 
cada  día,'s  posés  en  ridícol  aquest 
vici  al  desordre,  aquesta  propensió 
al  escàndol  y  que  condempnessin, 
per  tots  los  medis  que  pot  trobar  lo 
ingeni,  aquesta  mania  de  volguer 
aparèxer  xistosos  en  cassos  y  oca- 
sions, més  que's  tinga  de  faltar,  per 
semblarho,  a  l'urbanitat  y  a  la  decèn- 
cia. Millor  qu'ab  rigor  inoportú,  se 
lograría  esmena  corretgint  ab  la  sàti- 
ra, ab  lo  ridícol  y  ab  exemples  que 
los  hi  fessen  tornar  les  galtes  ro- 
ges, avergonyits  d'esser  homes  y  mos- 
trarse  tan  baxos  y  despreciables. 
^No  es  lo  nostre  poble  un  dels  que 
més  se  distingeix  per  son  vestir  cu- 
riós y  propi,  per  son  benestar,  per 
ses  condicions  d'aplicació  y  enginy, 
per  sa  inteligencia,  per  son  amor  al 
treball,  per  sa  honradesa  y  dignitat? 
Donchs,  ^a  què  ve  malmetre  tan  be- 
lles circunstancies  per  faltes  facilís- 
simes  d'esmenar,  y  que  desgraciada- 
ment son  les  primeres  que'ns  notan 

y  que  no'ns  perdonan,  apesar  de 
tenir  tantíssimes  qualitats,  de  que 
potser  no'n  gosan  los  qui  ab  més 
rancúnia'ns  les  tiran  a  la  cara?  Jo 
crech  que'l  poble  català  (vull  in- 
cluhirhi  a  tots,  no  vull  fer  distin- 
ció d'estat  ni  clases;)  crech  que'l  dia 
que  vulga  fer  valdré  y  lograr  Testi- 
mació  pròpia  —  sens  la  qual  s'es  mal 
mirat  en  molts  llochs,  y  no's  logra 
la  dels  estranys, —  tindrà  de  sacrifi- 
car la  petita  fal-lera  d'esser  graciós, 
y  dulcificarl'agresadel  seu  llenguat- 
ge, que  no  prové  d'altra  cosa  més 
que  d'una  lamentable  abundància 
de  blasfèmies  massa  usades  per  des- 
ditxa,  axis  en  públich  com  en  los 
llochs  més  recatats. — 

En  aquestes,  hi  havían  tocat  dos 
quarts  d'una,  y'l  batlle  donava'l  tom 
als  claustres  sacsejant  una  penjare- 
11a  de  claus  pera  avisar  qu'era  hora 
de  sortir;  y'ls  nostres  menestrals  se'n 
anaren  de  la  Seu,  donant  fi  a  tan 
exemplar  conversa. 


LO  SENYOR  JOAN 
DELS  CASAMENTS 


A  Carles  Piro^t^ini. 


Dues  senyores,  marey  filla,  per  lo 
que's  deduheix  de  les  seves  edats, 
després  d'haver  recorregut  amunt  y 
avall  tot  lo  carrer  de  les  Filateres, 
mirant  a  dreta  y  esquerra,  ab  certa 
incertitut  y  apocament,  los  números 
de  les  cases,  s'aturan  davant  d'un 
portalet  en  lo  qu'hi  treballa  un  ata- 
conador,  y  després  de  saludarlo's 
quedan  una  estoneta  encongides 
com  si  no  sapiguessin  de  quina  ma- 
nera rompre  la  conversa.  Al  últim, 
la  que  aparenta  ser  la  mare's  deci- 
deix, y  entrant  en  la  escaleta  li  diu: 

—  Escolti, 'ns  sabria  donar  rahó... 
ay...  no  sé  com  esplicarme.  Vès  no- 
ya...^còm  diusque'sté  de  demanar? 

—  Si  jo  tampoch  ho  sé;  —  respon 
la  noya  tota  confosa,  no  gosant  alsar 
la  veu  y  mirant  fixament  lo  vano. 

—  Lo  número  de  la  casa'm  sem- 
bla qu'es  aquest;  —  s'aventura  a  dir 
la  mare. 

—  Aquí  tenim  lo  24, — exclama  re- 
soludament  Pataconador  sense  alsar 
lo  cap  ni  rès,  y  extenent  los  brassos 
per  donar  una  puntada  a  una  boti- 
na que  de  boca  terrosa  reté  cautiva 
sobre'ls  genolls  per  medi  del  tira- 
peu. 

—  Just,  lo  24; — y's  quedantots  ca- 
llats: la  senyora,  sense  sapiguer  què 
dir,  y'l  sabater  com  si  estès  tot  sol, 
punxant  lo  cuyro  ab  la  lena,  pas- 
santhi  desprès  lo  ninyol  per  sobre  y 
per  sota,  y  tant  preocupat  ab  la  seva 
feyna  com  si  brodés  al  tambor. 

—  Potser  vostè  tindrà  la  bondat 
de  dírnosho;  busquem  un  subgec- 
te...  Y  ^què  fas  tu? — afegeix  donant 
una  colzada  a  la  noya, — semblas  un 
enza.  Esplícat.  — 

La  noya,  molt  sofocada,  no  torna 
cap  resposta,  no  gosant  alsar  los  ulls 
del  vano,  com  si  s'entretingués  con- 
tant les  brenilles. 

—  Lo  subgecte  que  cerquem,  — 

continua  la  mare,  —  potser  vostè  ja 
n'ha  sentit  a  parlar;  es  un  senyor 
que  diuen  que  té  molta  conexensa, 
sí...  y'm  sembla  que'ns  han  dit  que 
estava  al  número  24. 

—  ^Còm  diu  que's  diu  aqueix 
senyor? 

—  jOh!  iSi  sàpigues  lo  nom,  ray! 
No'ns  ho  han  dit  còm  se  deya.  ^j Ve- 
ritat, noya? 

—  Be  ^de  què  fa? —  insisteix  Tata- 
conador,  alsant  lo  cap  y  dirigintli 
una  mirada  desvergonyida. 

—  Si  vol  que  li  siga  franca,  tam- 
poch  ho  sé.  Es  un  senyor,  ^com  li 
diré  ara?...  Escolti,  ^en  aquesta 
casa?...  O  sinó,  nó;  veyàm;  anirem 
a  preguntarho  als  pisos,  per  que  si'l 
veig  me  sembla  que'l  conexeré. 
Anem,  noya;  passa,  passa.  — 

Y  les  dues  senyores  atravessan  lo 
portal  dirigintse  cap  a  l'escala.  Quan 
son  al  primer  replà,  lo  sabater,  fent 
com  aquell  que  li  acut  la  espècie,  les 
crida: 

—  Lo  senyor  que  vostès  buscan, 
^no  fora  pas  lo  senyor  Joan,  aquell 
que  fa  casaments? — 

Y  sense  donàrloshilloch  a  respon- 
dre, afegeix: 

—  Ja  m'ho  he  pensat  que  no'n  cer- 
cavan  d'altre;  al  tercer  pis,  primera 
porta.  — 

Mare  y  filla's  miran  avergonyides, 
y,  sense  girarse  a  donar  les  gràcies, 
se'n  pujan  apressuradament  escales 
amunt. 

—  Vès  si  no  fho  deya  jo  que 
aqueix  sabaterot  feya'l  tonto  sense 
serne, — diu  la  mare. — Lo  qu'ell  volia 
era  tafanejar.  No  sé  com  los  hi  dexan 
estar;  son  los  espies  de  les  escales  y 
retallan  als  qu'entran  y  surten.  Y  en 
aquesta  casa,  de  més  a  més,  hauria  de 
ésser  una  cosa  tan  sagrada...  Si  s'ha 
cregut  sapiguer  rès,  ja  The  ben  xa- 
muscat,  que  no  ha  pogut  ferme  des- 
cantellar  de  cap  paraula. 


—  Sí,  senyores,  sí  qu'es  aquí;  en- 
trin, entrin  al  despaig;  tot  s'arregla- 
rà si  Deu  vol.  Seguin,  no  s'amohi- 
nin,  qu'aquesta  escala  es  molt  alta, 
però  en  sent  aquí  dalt  ja  no's  puja 
més.  — 

Lo  senyor  Joan,  qu'era'l  subgec- 
te  que  cercavan  les  dues  senyores  y 

qui'ls  hi  feya  aquexos  cumpliments 
tan  senzills  y  ben  enrahonats,  era 
un  home  de  molt  agradosa  presen- 
cia. Alt,  gros,  ab  una  cara  riallera  y 
un  sotabarba  tan  desarrollat  que 
hi  haguera  capigut  un'altra  fesomia. 
Anava  folgadament  vestit  ab  un  gech 
ò  americana  que  ben  segur  que'l  sas- 
tre li  havia  feta  prenent  les  mides  de 
memòria;  unes  calses  amples  queMs 
elàstichs  li  treballavan  molt  per  fer 
veure  dos  ditets  de  mitges  y  uns 
peus  tan  generosament  complerts, 
que  ja  podia  ben  dir  que  tenia  a  tot 
hora  un  parell  de  proporcions  per 
descansar. 

Y  axis  com  hi  hà  persones  que  na- 
xen  ab  senyal  permanent  en  lo  ros- 
tre ,  lo  senyor  Joan  semblava  que 
hagués  vingut  al  món  ab  la  rialleta 
a  la  boca,  disposat  a  trobar  graciós 
lo  que  dirían  los  altres  ò  a  riure  ab 
igual  satisfacció  per  tot  lo  qu'ell  po- 
dria dir;  y  encara  que  la  vivor  no 
brillés  en  aquella  cara  tan  alegra,'s 
veya  qu'era  sonso  a  estones,  y  que 
duya  amagada  molta  solaparía  page- 
sesca. 

—  Vaja,  vaja,-r  continuà  dient, — 
donses  vostès  m'han  vingut  a  veure. 

Me'n  alegro,  y  encara  que  no  tingui 
rhonor  de  conèxerles  (més  que  per 
serviries,)  ja  ho  saben,  no  més  tenen 
que  dir:  senyor  Joan,  nos  convé  tal 
cosa,  y  un  hom  ja  sab  lo  que  li  per- 
toca. Rès  més. 

—  Gràcies,  —  contestà  la  mare,  — 
sinó  qu'una  persona'ns  ha  dit  que 
vostè  per  coses  de  la  joventut  tenia 
moltes  conexenses,  y  qu'era  un  se- 
yor  tan  reservat. 

—  Je,  je,  jel...  prou  que'n  tinch 
de  conexenses;  a  dintre  y  a  fóra;  je, 
je,  je...  prou  lo  dia  que'm  mori  se'n 
parlarà,  gràcies  a  Deu.  ^íQue  potser 

li   toca    massa    l'ayre? Vingui, 

acostis,  segui  aquí  vora  la  taula.  A 
mi  m'agrada  tot  obert.  ^iDeu  ésser 
la  pubilla,  la  senyora? 

—  Si  senyor,  per  servirlo. 

—  Vaja,  me'n  alegro;'ls  testos  se 
tenen  de  semblar  a  les  olles.  Y's  veu 
que  la  té  ben  reexida. 

—  Per  ara...  gràcies  a  Deu. 

—  Es  una  satisfacció  per  un  pare 
y  una  mare. 

—  Gom  ha  d'esser... 

—  Es  ben  cert;  ells  nos  fan  vells 
y'ns  empenyen.  ^jQuants  anys  tens, 
noya,  vintidós? 


r 

—  Vintiun  y  mitx. 

—  Be,  sí,  no  m'erro  may:  que 
mitx  ensà,  que  dos  enllà...  Vaja,  mes- 
tressa, ja  11  dich  que  té  una  filla  com 
un  pom  de  flors. 

—  jAy,  còm  se'n  burla  aquest  se- 
nyor!... sinó  que,  com  li  deya,'ns 
han  dit  que  vostè  tenia  certes  pro- 
porcions... 

—  |Je,  je!  ja  l'han  ben  informada, 
senyora,  y  li  dich  ab  tota  la  boca 
que  si  la  noya  no  troba  marit  en 
aquesta  casa,  que  fassi'l  pensament 
que  no  hi  està  destinada  per  l'estat 
del  matrimoni.  — 

Aquí,  mare  y  filla  hagueran  vol- 
gut que'l  sostre  s'hagués  ensorrat  de 
repent  y  trobarse  al  mitx  del  carrer 
per  amagar  la  vergonya  que'ls  hi  feu 
la  magallada  del  senyor  Joan. 

Y'l  senyor  Joan,  fentse'l  desentès, 
continuà: 

—  Ja  se  sab,  en  aqueix  món  no  hi 
podem  ser  dues  vegades;  los  pares 
qu'aprecían  als  fills  ò  filles,  volen 
vèurels  acomodats.  Hi  hà  poch  que 
fer,  es  un  estat  que  tots  hi  volen 
arribar:  cada  olleta  té  de  tenir  la  seva 
tapadoreta;  los  joves  per  que  son 
joves,  etzetra,  (ja  m'enten  vostè  que 

té  experiència,)  y'Js  vells  per  tenir 
una  companyia  y  passarse  tots  do- 
sets  les  penes  d'aqueix  món.  iMíri 
còm  se'n  riu  la  pubilla!  Ah,  dolen- 
tota!  deus  pensar:  jcòm  ho  entén  lo 
senyor  Joanet!  Je,  je,  je!  jo  també 
me'n  riuria;  com  que  no's  parla  de 
opinions,  a  tothom  agrada.  No't 
farà  falta  un  marit  ben  curro;  dé- 
xinme  fer  a  mi;  val  més  una  dita 
meva,  d'aquí  estant,  sense  mourem 
per  rés,  que'ls  millors  informes. 
Vaja,  diguin,  no  se'n  donguin  ver- 
gonya, esplíquinse;  un  hom  ja  hi 
està  acostumat.  ^Per  quin  estil  li 
cercarem,  del  bras  alt?  Però,  si  m'ha- 
guessin de  creure, 'Is  dots  grossos, 
aquexos  hereus  de  patrimonis  tan 
richs,  son  una  colla  de  romanceros; 
son  uns  gansos  que  més  de  quatre 
vegades  no  tenen  qui  hi  hà  dalt,  y 
per  tot  troban  un  sis  ò  as;  ja'ls  hi 
pot  presentar  una  noya  com  lo  navío 
soberano,  guapassa,  d'allò  que  ni's 
pinta;  ja  pot  ser  la  diosa  Venus  em- 
motllada,  que  de  tot  fan  escarafalls, 
y  me  li  troban  més  tares  y  forats 
qu'en  un  garbell  de  passar  cacau.  Si 
es  rossa  per  qu'es  rossa;  si  es  more- 
na, per  que  té  l'ull  negre;  si  es  alta, 

per  que  va  créxertant...  <:Y  donchs 
que  no  tenim  d'enténdrens?  els  hi 
dich  jo.  D'ensà  que  soch  al  món,  que, 
mica  més  ò  menos,  les  persones  les 
he  vistes  fetes  pel  mateix  terme. 
^Què's  pensan  vostès,  que  per  que 
una  persona's  guanya'l  sustento  apa- 
riant casaments,  té  poder  per  presen- 
tàlshi  sirenes  d'aygua  dolsa?  jOh! 
no  me'n  callo  cap...  Escoltin,  ^vol- 
drían  un  viudo?  Aquest  sí  que  fora 
del  hort  a  Tolia:  tres  mesos  de  ma- 
trimoni y,  cucut!  encara  no  fa  vin- 
tiquatre  hores  qu'ha  estat  aquí  casa. 
Jo  ho  veig,  la  gent  se'n  recorda;  lo 
vaig  servir  molt  be  y  ha  tornat.  Te- 
nia, Deu  rhaja  perdonada,  una  se- 
nyora (jo  li  vaig  fer  conèxer)  que's 
podia  posar  dins  una  escaparata: 
blanca,  fina,  menudeta,  era  unapre- 
sentalla  de  cera  y...  cent  dobles  de 
quatre  de  dot...  Sinó  que,  amigo, 
no'ns  hi  enfondèm,  ja  es  morta.  jY 
que's  portavan  voluntat!  Vegi,  ho 
he  conegut  desseguida,  encara  no 
ha  obert  la  boca  per  dirme  que  li 
cerqués  un'altra  proporció;  casi  be'ls 
ulls  li  espurnavan.  jEs  una  llàstima, 
quan  dues  persones  s*ensopegan!... 
Grèguim  qu'axò  del  matrimoni  es 

17 

una  cosa  que'm  fa  reflexionar! 

Mírinme  la  pensamentera  que'n 
dich  jo;  ^què  tal?  Sembla  un  maig 
de  moniment,  y  tenia'ls  cabells  més 
negres  que  la  mantellina  que  porta 
la  noya.  No  han  caygut,  però  quan 
me'ls  veig  tan  blanchs,  penso:  Janet, 
tu'n  fas  massa;  tu  t'hi  enfondas  molt 
ab  losassuntos  que  manegas...  Y  be, 
^què  hi  diu  la  pubilla? 

—  Ja  veurà,  senyor  Joan;  fins  ara 
nosaltres  no'ns  havem  expressat,  y 
per  lo  que  vostè  ha  dit,  conech  que 
vostè  no  més  fa  qu'ab  partits  que 
tinguin  alguna  cosa.  La  noya  no  té 
dot,  ^m'enten?  Val  més  dirho  clar 
que  no  portar  enganyada  una  perso- 
na. Nosaltres  no  som  senyors!  vull 
dir  que  no  podem  fer  gran  cosa;  la 
noya  es  dreta  y  igual,  gràcies  a  Deu; 
ab  axò,'l  que  la  vulgui  tindrà  que 
contentarsen  y,  encara  que  m'estiga 
mal  lo  dirho,  per  que  so  la  seva 
mare,  tindrà  un  escarràs  de  feyna; 
qu'una  pesseta  li  sab  fer  valguer 
trenta  quatre  quartos,  que  més  de 
quatre...  ja  ho  sab  vostè;  ja'm  pot 
entendre. 

—  Vol  callar,  senyora...  senyora 
daxonses. 

—  Franciscà,  per  servirlo. 

—  Senyora  Franciscà!...  tòquila, 
qu'ha  dit  unes  quantes  parauletes 
que's  podrían  escriure.  Però,  anem 
al  cas;  <Jvostè,  còm  s'estimaria  més  la 
proporció,  a  la  vista  ò  per  medi  del 
retrato? 

—  Jo...  ^què't  sembla,  noya? 

—  Si  fos  pel  retrato... 

—  Corrent;  ja  veurà  com  aviat 
estarem  entesos;  fàssi'i  favor,  dón- 
guimel. 

—  ^Lo  meu  retrato? 

—  Nó,  dóna;  ,jque's  té  de  casar 
vostè?'l  de  la  noya. 

—  i  Lo  retrato  de  la  noya!  No  se- 
nyor, i  la  meva  filla!  Deu  me'n 
guart. 

—  Es  que,  si  hi  té  repugnància,  a 
casa  meva  no  passan  certes  coses. 

—  Ja  ho  crech;  però,  no  me'n  de- 
termino. 

—  Fóra,  donchs;  serà  casament  a 
mitja  vista.  Si  cada  día*ns  hi  tro- 
bem. 

—  iQué  fa  ara,  que  me  la  retrata? 

— Nó,'dòna,  no'sdespacienti;  apun- 
to les  seves  entressenyes  en  aquesta 
llibreta. 

—  Esbórriles,  esbórriles  dessegui- 

da;  no  vull  que  siga  dit  que  la  meva 
filla  rhan  tractada  com  un  quinto. 
Perdoni,  senyor  Joan,  però'm  sem- 
blaria que  l'han  portada  al  quarteli- 
llo. 

—  Be,  bueno, — digué'l  senyor 
Joan,  posantse  la  ploma  derrera  l'o- 
rella, mentres  per  lo  baix  murmura- 
va: «ja  t'arreglaré;  en  dient  que  diu 
sa  mare  qu'es  bona  noya,  però  qu'a 
mi'm  sembla  que  té  la  cara  com  un 
duro  fals,  ja's  casarà  k' setmana  dels 
tres  dijous».  —  Al  demés,  senyora 
Franciscà,  no  ho  cregui;  miri,  aquí 
tinch  partits  de  la  banda  d'Esparra- 
guera,  de  Mataró,  d'Arenys,  fins  de 
la  provincià  de  Girona;  y  del  costat 
d'ensà  tinch  tot  aquest  forat  del  Va- 
llès, Cardedeu,  l'Atmetlla,  Grano- 
llers, fins  a  Llerona,  y  que  totes  son 
unes  pubilles  com  fexets  de  roses; 
que  no  son  coses  de  riure.  Tingui, 
guàytin,  —  afegí  extenent  una  col- 
lecció  de  fotografies;  —  axò  es  mel- 
melada; ^què'ls  hi  sembla?  Si  aquí 
hi  hà  un  floret  de  minyones  que's 
podrían  presentar  al  Rey  de  les  Es- 
panyes si  estigués  per  merèxerl  jJe, 
je,  je!  més  de  quatre  ho  sapiguessin 
que  jo  tinch  aquest  be  de  Deu  a  ca- 

sa,  no  me  la  enrondarían  poch  ni 
gayre!  Je,  je!  jo  ho  crech!  si  axò  es 
un  vol  parat  de  seraíins.  «jTíra,  se- 
nyor Joan!  la  que  vulgui,  vostè  ma- 
teix;» me  dirían  los  minyons.  Però,  jo 
a  més  de  quatre  fadrines  que  venen 
a  casa  per  acomodarse,  també  les 
faig  passar  ab  rahons;  per  que,  de- 
senganyis: nosaltres  ho  fem  tot,  y  no 
resantne  may  a  ningú,  ja  estan  com- 
postes; no's  casan.  Mes,  ja  li  dich, 
en  no  sent  una  minyona  com  cal, 
que  ningú  hi  tinga  rès  que  dir,  — 
ey,  tocant  al  bon  nom  d'honradesa, 
—  per  que  de  les  cares  no  m'hi  fico, 
^m'enten,  senyora  Francisqueta?  ^Y 
be,  que'n  diuen? 

—  N'hi  hà  que  van  molt  compos- 
tes, però  per  axò  fan  goig;  —  digué 
la  mare  remenant  les  fotografies;  — 
y  alguna  també'm  sembla  que  té'ls 
seus  anyets. 

—  Y  ben  seus  que  son,  si'ls  té. 
jMare  de  Deu,  Mare  de  Deu!  sem- 
pre seran  dones!  una  punxadeta  ò 
un  pessiguet,  jvaja  no  se'n  poden 
estar!  S'hi  morirían.  ^Quq  vol  dir 
que  la  seva  filla  faria  mal  paper  en- 
tremitx  d'aquestes  senyoretes? 

—  No  senyor,  jo    no   dich   tant. 

però'm  sembla  qu'aquí  n'hi  hà  mol- 
tes que  tenen  ia  boniquesa  desada  a 
la  calaxera;  ja  veurà,  trèguils  tot 
aqueix  farsiment  de  tirabuxons  y  de 
cintetes,  y  preséntiles  més  naturals. 
Veyàm  si'ls  senyors  se'n  enamora- 
ran. No  n'hi  hauria  poca  de  diferen- 
cia... Desenganyis,  la  Catedral  no 
necessita  adornos. 

—  jBa,  ba,  ba!  senyora  Franciscà, 
vostè  no  pensa  al  estil  d'avuy  al  dia; 
es  d'aquell  temps  de  l'antigor.  No's 
casaria  ara  si  no  s'empolaynés  forsa. 

—  ^Què  diu?  al  meu  temps  no'm 
faltavan  may  mitja  dotzena  de  pre- 
tendents per  triar.  Si  quan  era  jove... 
|ay  Senyor!  axins,  axins  els  feya 
anar,  del  modo  que'm  donava  la 
gana.  No  n'havia  dades  poques  de 
carbasses! 

—  |Je,  je,  je!  ^en  aquell  temps?  ja 
me  sembla  que  si  fos  ara,  jje,  je,  je! 
hauria  de  fer  com  més  de  quatre 
que  diuen:  «ya  que  no  puedas  co- 
mer,  beba,  beba  pacarito»,  y  als  fa- 
drins se'ls  miran  com  passan.  Vaya 
dóna,  trègui'l  retrato,  que  ja  conech 
que  rhan  dut,  no  fassi'l  serio,  per 
que  no  n'està  d'enfadada.  Aquí  no's 
fan  cofis  y  mofis;  io  qui  al  primer 

ímpetu  posa'ls  ulls  sobre  una  noya, 
ja  no  la  desbanca  cap  més.  Retiro'l 
jòch. 

—  Me  fa  riure  vostè;  tingui,  aquí 
el  té,  però  confio  que  no  Tensenyarà 
segons  a  qui. 

—  Gàlli,  dóna,  calli,  aquí  no'n  ve- 
nen de  xitxarellos,  ni  d'aliats  de  la 
«Nueva  Merced»  ni  de  la  «Joven 
Trapense»,  ò  com  se'n  diga,  que 
may  The  entesa  aquesta  enderga. 
Aquí  ve  gent  formal;  senyors  d'edat; 
no'n  vull  de  baligues  balagues,  per 
que,  encara  que'm  vegen  tot  alegre 
que,  sempre  sembla  que'n  porti  una 
al  pap  y  un'altra  al  sach,  també  so 
molt  ferrenyo,  y  quan  ve'l  cas,  enca- 
ra que  conech  que'm  perjudica  la 
salut,  jcuydado  con  ella!  que  si  m'a- 
caloro també  sé  fer  lo  serio...  Ara 
que  vostès  m*han  sigut  franques,  y 
m'han  divulgat  lo  seu  modo  de  pen- 
sar, les  hi  vull  fer  veure  tot  l'assor- 
timent de  casadors  que  tinch  en  es- 
pectativa.  Mírinme  aquí  quin  floreyo 
de  gent  reposada;  mírinme  aqueix 
que  tibat!  sembla  un  regidor,  no  ho 
es,  nó,  per  axò,  però'n  fa  la  patxoca. 
^Y  aqueix,  què  tal?  sembla  que'l  que- 
fe  li  hagi  cridat:  jpressenten,  art!  Sí, 

havia  sigut  nacional  quan  era  més 
jove;  y'n  té'l  tall  de  militar.  Nó, 
aquest  no'n  farem  rès;  es  un  casa- 
ment de  conveniència,  no  gasta  sa- 
lut, es  vellot  y  té  un  geni  que  no's 
pot  sofrir.  La  seva  dóna  hi  va  ser 
una  màrtir  ab  ell.  Si  no  que  mí- 
ri,'l  tinch  aquí  com  per  caritat:  no 
l'ensenyo  may  a  ningú. 

—  Fa  be,  vaya  un  homenot;  ja'n 
fa'l  posat  de  rabiós.  ^Encara  com  no 
lo  desenganya? 

—  Què  li  diré  jo!  devegades  surt 
alguna  desesperada...  Y  després,  se- 
nyora, es  la  meva  carrera;  no  puch 
dir  que  nó  a  ningú. 

—  Ja  se  ve,  però,  què  vol  que  li 
digui...? 

—  iPubilla,  sembla  que  te'l  mi- 
ras  molt  a  aquest  currutaco?  |je,  je, 
je!- 

La  noya,  molt  sofocada,  dexa  anar 
la  fotografia  y'n  pren  un'altra  fin- 
gint miràrsel  ab  igual  interès. 

—  Vaya,  senyora  Francisqueta,'m 
sembla  que  ja  som  allí  hont  anem. 
^Què  li  sembla  aqueix  del  bigoti  y 
patilles?  Veyàm,  noya,  crech  que  tu'l 
tens. 

—  Sí...  be...  un  galan  senyor. 

— ^Y  aquest  altre  que  porta  bigoti? 

—  També,  no  es  gens  desprecia- 
ble. 

La  noya  no  sabria  quin  triar, 

^veritat  qu'ho  endevino? 

—  iQuè  vol  que  li  digui  la  noya, 
pobreta!  jquè  sab  ella! 

—  Desenganyis,  senyora,  per  axò 
no*s  necessitan  aprenentatges.  Es  lo 
primer  cop  d'ull:  no  m'erro  may. 
La  seva  filla,  de  tots  los  retratos  que 
ha  vist,  no  més  està  agradada  d'a- 
queix. ^íEs  veritat  ò  nó?  — 

La  noya,  tornantse  roja,  baxa'ls 
ulls  y'ls  fixa  per  casualitat  en  los 
matexos  retratos  que  senyalava'l  se- 
nyor Joan. 

—  Y  per  que  vegin  que'l  primer 
amor  es  lo  més  ferm,  aquí  tenim 
qu'aqueix  subgecte  que  porta  tres 
coses  a  la  cara  y  aquest  que  no  més 
n'hi  du  dues,  son  una  matexa  perso- 
na, qu'es  lo  viudo. 

—  iQuè  diu  ara!  imíri  vostè!  per 
axò,  es  lo  que  m'ha  agradat  més  de 
tots  los  qu'he  vist.  ^Eh,  noya? 

—  jQuè  ha  de  dir  la  noya!  axò  ja 
ho  enrahonarèm  després.  Tornin; 
tindrem  un'altra  assentada,  y  qual- 
sevol dia'ls  hi  faré  conèxer  lo  viudo, 

que  si  ara'ls  hi  ha  agradat  com  a 
hu...  ja  me'n  tornaran  la  resposta. 

—  Senyor  Joan,  —  digué  la  mare, 
—  escolti...  —  y  li  parlà  bona  estona 
tan  baxet,  que  ni  la  noya  pogué 
sentir  rès  de  lo  qu'enrahonaren. 


Tres  mesos  més  tart,  passats  los 
dos  rigors,  lo  del  dol  y'l  del  senti- 
ment, lo  viudo,  restituhides  les  pati- 
lles  a  la  cara,'s  casava  ab  la  filla  de 
la  senyora  Francisqueta.  Y  aquell 
dia  (el  del  casament)  lo  senyor  Joan 
assistí  a  la  ceremonia  y  al  refresch, 
per  rebre'l  regalo  que'ls  nuvis  li  en- 
tregaren  dissimuladament  embolicat 
dins  un  paperet.  Quan  arribà  a  casa 
seva  ab  lo  mocador  plè  de  llemina- 
dures,  lo  dexà  sobre  la  taula;  desem- 
bolicà'l  paper,  contà  quant  li  ha- 
vían  donat,  y  arrencà  després  un 
gros  sospir,  exclamant: 

—  I  Un  altre  càrrech  a  la  concien- 
cia!  iSenyor,  m'hi  haig  de  guanyar 
la  vida!  ^Los  he  fet  felissos,  ò  seran 
desgraciats...? 

Juny  8  de  1880. 


LOS  PETITS   SAYONS 


A  Francisco  Manel  Pau 


Lo  que  vaig  a  dir  sembla  que  no 
ha  de  ser  veritat,  però  ho  es.  So'l 
memorialista  que  tinch  més  feyna  y 
el  més  estrany  del  gremi.  Los  del 
ofici,  per  enveja,  diuen  que  tinch  la 
garantia  de  poguerme  alabar  de  que 
so  de  les  persones  que  més  retiran  a 
una  granota.  Los  companys  de  Llot- 
ja també'm  deyan  Geperudet  y  Cara 
quadrada  en  lo  temps  de  la  meva 
infància,  qu'es  quan  les  faccions 
solen  ésser  més  agraciades,  alcansant 
aquell  punt  de  tendror  y  boniquesa 
en  que  s*hi  cria  borrissol  emvellutat 
com  los  préssechs  y'l  color  sanitós 
de  les  pomes  camosines. 

Ara  penso   qu'ab   los  anys  dech 

haver  prosperat  molt,  ja  que,  sobre 
la  pobresa  de  ma  cara,  s'hi  han  afe- 
git les  deformitats  del  meu  còs  que 
han  crescut  sens  dexarme  créxer. 

Però,  si  en  mi  l'esser  lleig  y  gepe- 
rut m'ha  llevat  totes  les  ditxes  y 
m'ha  donat  enuig  y  cansament  de 
sofrir,  per  altre  cantó  (jsembla  un 
sarcasme!)  m'ha  provehit  de  medis 
sobrers  per  guanyarme  exa  vida  que 
tants  cops  he  estat  a  punt  de  des- 
preciar. 


A  la  meva  barraqueta  sempre 
sembla  qu*hi  haja  jubileu.  jQuín 
modo  d*anar  y  venir  minyones!  hi 
acudexen  com  les  papallones  a  les 
flors! 

—  ^Manelet,  per  què  no  posa  pis? 
—  me  diuen  les  que  venen  y  no  po- 
den entrar  ni  estarse  dretes  al  llindar 
de  la  porta.  Com  que  la  meva  barra- 
ca es  d'una  construcció  del  sistema 
de  canutillo...  enténguinme:  qu'en- 
cara  no  van  per  apoyarhi  Tespatlla 
ja  s'arronsa  y  cruxeix  tota  que  sem- 
bla que's  vaja  a  plegar  com  una  ba- 

llesta,  tinch  de  cridar  a  cada  punt: 
— No  empenyeu,  noyes,  filles,  ò  sinó 
me  cloureu  dins  de  la  tramoya  com 
un  nino  de  quinquillayre.  Aquesta 
barraca  es  de  mira  y  no^m  tochs, 
com  vosaltres  les  donzelles  maques; 
tota  es  de  frontisses,  a  estil  de  per- 
siana, y  es  feta  axis  per  que  no  hi  hà 
amagos  ni  fraudulencies:  tant  se  veu 
desde  dins  com  desde  fóra. 

—  Es  que  no'ns  hi  podem  estar  al 
mitx  del  carrer... 

—  Quan  seré  rich  la  faré  fer  tota 
de  vidre:  serà  més  clara  qu'un  got 
d'aygua.  No  tingueu  quimera,  tot  se 
apanyarà,  si  Deu  ho  vol;  dexèu  venir 
temps  y  que  passi...  potser  m'aco- 
modaré. 

—  jJe,  je,  je!  —  fa  alguna  noya 
rient,  ensenyant  ses  dentetes  blan- 
ques y  petites  com  anissos,  però  que 
son  una  proporció  de  boniquesa.  — 
Sempre  diu  la  matexa.  ^Quí'l  voldrà 
per  marit,  si  es  tan  extrany? 

—  Calla,  plaga,  no  digas  pecats. 
Axis  la  que'm  vulga  estarà  ben  afi- 
cionada; iquín  gran  mèrit  enamo- 
rarsed'un  bon  mosso!  jTíra!  allavors 
sí  qu'estaríam  ben  compostos  los 
que  no  tenim  lluhidesa  per  fer  val- 

dre.  Desenganyat,  axò  d'extrany  es 
imaginari;  d'homes  n'hi  té  d'haver 
de  totes  menes,  y  de  dones  també: 
les  maques,  per  donàrleshi  marits 
ferrenys;  y  les  lletges,  pera  casaries  ab 
bons  mossos;  y  axis  se  crían  uns 
llinatges  d'hermosura  que  si'l  moro 
vingués  a  vèurels,  hi  perdria  la  reli- 
gió, per  que  veuria  que  per  tots  estils 
los  cristians  som  guanyadors. 

—  iQuín  estornell  que  n'hi  hà  de 
vostè!  ino'n  té  poca  de  lletra  menuda! 

—  Per  axò  no  us  tiro  amoretes, 
per  que  vull  que  la  que  s'enamori  de 
mi  siga  pel  prò  y  Pencontra  de  la 
meva  fesomia  y  de  la  meva  persona; 
no  vull  que  després  diga  que  la  vaig 
ensibornar  ab  paraules  sucreres. 

—  jAy,  lo  Manelet,  y  que  n'es  de 
xamós! — exclaman  totes. 

—  jY  tan  sol  y  trist  qu'estich,  que 
quan  entro  a  casa  ja  hi  som  tots! 
Però,  còm  ha  de  ser!  ^que  voleu  que 
torsi  les  voluntats?  |Si  la  meva  pla- 
neta es  aquesta,  qu'haig  de  mirarme 
lo  cel  de  reüll...  — 

jPobretes!  com  tenen  bon  cor,  se'n 
van  convensudes  y  a  vegades  mitx 
enternides,  y  tornan  per  que'Is  hi 
enllestexi  una  carta. 

A  tots  tinch  de  parlar  del  mateix 
;terme;  del  galanteig.  del  amor...  y 
cregàu  qu'a  mi  parlar  del  amor  me 
dona  molta  pena.  Però,  me'n  surto, 
per  que  hi  hà  coses  que  de  poch  ò 
molt  un  se  les  fantasieja  y  se'n  dona 
rahó  a  ulls  cluchs:  per  que,  no  costa 
pas  gayre  imaginar  alegria,  pau  y 
avinensa,  que  son  les  tres  branques 
del  amor.  Lo  que  costa  es  lograrles, 
jay,  tant  si  costa! 

Però,  d'aquesta  manera seguexo  la 
beta,  y  com  les  hi  entench  la  flor, 
parlàntloshi  de  festeigs  ycurrutacos, 
de  renyines  y  compostes,  al  sentir 
qu'endevino  totes  les  seves  trapasse- 
ries,  esclafexen  unes  riallades  que 
jo'm  penso  que  gastan  més  bon  hu- 
mor ab  mi  que  no  ab  los  seus  xi- 
cots. 


A  una  sola*  may  li  vaig  parlar  ab 
lo  tò  rialler  y  festós  que  sempre  he 
tingut  per  les  altres. 

19 

—  Senyor  Manel,  vostè  sempre 
està  trist, — me  deya  quan  me  portava 
a  llegir  cartes  del  seu  promès,  que 
servia  al  exèrcit  de  Cuba.  —  Vostè 
no  més  se  fa'l  serio  qu'ab  mi. 

—  ^Què  vols  que't  diga.  Marieta? 
tu  etsyd'un'altra  lley  que  no  pas  les 
demés;  tu  ets  molt  entenimentada, 
molt  prudenta,  y  ^vols  que  t'ho  di- 
ga? a  les  hores  que  tu  vens,  l'humor 
de  riure  ja  m'ha  passat.  — 

jPobre  de  mi,  si  hagués  volgut 
explicarli'l  per  què  no  sabia  ferli 
broma!  potser  no  haguera  sigut  may 
més  la  meva  amiga  ni  jo'l  seu  confi- 
dent. 

Cada  quinze  dies  venia  a  veurem 
una  ò  dues  vegades.  Me  semblava 
qu'era'l  sol  que  venia  a  visitarme. 
Era  bona,  amable,  y  en  la  cara  se  li 
retratavan  totes  les  hermosures  del 
seu  cor,  ademés  de  les  perfeccions 
que  ja  tenia.  Me  mirava  ab  uns  ulls 
tan  pietosos,  de  tan  suavíssima  mi- 
rada', que  jo'm  commovia  pensant: 
«Es  l'únich  ser  que  no't  contempla 
com  a  un  esguerrat,  Túnich  per 
qui't  transformas  y  cfexes  y  tens 
valguer.» 

Pensava  ab  ella,  y  la  seva  imatge 

m'acompanyava  per  tot:  en  aquelles 
hores  passades  a  casa  entre  la  tristor 
de  quatre  parets;  en  mos  passeigs 
solitaris;  en  aquexes  vetllades  eter- 
nes del  hivern  qu'a  les  cinch  ja  es 
fosch  y  tanco  la  barraca  y  m'enterro 
en  mon  quarto  per  apartarme  d'una 
familia  que  no  es  la  meva,  que  no 
més  m'estima  y  m'allarga  la  mà,  com 
si  volgués  donarme  amistosa  enca- 
xada,  un  cop  al  mes,  quan  tinch  de 
pagar  la  dispesa. 

Quan  la  Marieta  venia  a  la  barraca 
jtrist  de  mi!  venia  a  parlarme  dels 
seus  amors.  Jo  l'escoltava  ab  fingida 
indiferència,  jo  era'l  seu  secretari  y'l 
portador  d'una  correspondència  ho- 
nesta y  apassionada;  apassionada,  sí, 
per  que  jo  per  boca  seva,  deya  al  seu 
promès  totes  les  galanures,  totes  les 
festositats  que  li  haguera  dit  a  ella. 

iQuantes  mirades  hermoses,  quants 
sospirs  enamorats  li  arrencava  al 
llegirli  mes  cartes!  Jo  alsava'ls  ulls  y 
veya'l  panteig  de  sa  respiració  fati- 
gosa en  los  imperceptibles  mohi- 
ments  ab  que  s'agitava'l  seu  pit. 
iQuín  recort!  Allò  era  entreveure  la 
glòria  amarrat  a  les  rexes  dels  llims. 
Jo  podia  commoure,  enamorar  ab 

los  encisos  de  ma  passió,  mes  no 
podia  lograrne  recompensa.  Ella'm 
mirava  ab  tanta  tendresa  per  que's 
mirava  a  sí  matexa:  sentia  com  mes 
paraules  li  escorcollavan  lo  cor;  que 
trobava  Texpressió  fidel  qu'ella  no 
haguera  may  lograt,  y  tota  la  passió 
de  ses  mirades  era  com  llum  reflecta 
qu'ella  tornava  a  absorbir  ab  la  fo- 
gositat  dels  seus  ulls. 

Una  tarde,  va  venir  plorant;  por- 
tava una  carta  desclosa  del  seu  esti- 
mat. 

—  ^Què  tens,  Marieta,  qu'hi  hà 
males  noves? 

— Llegèxi; — me  va  dir,  rompent  lo 
plor  ab  singlots. 

Però,  no  era  rès;  lo  seu  promès, 
qu'estava  ressentit  y  la  dexava  per 
gelosia  suppsant  que  la  Marieta 
anava  als  balls.  Rès,  quimeres,  mals 
averanys  d'enamorats,  que  no  cone- 
xen  lo  be  que  desprecían.  Jo'm  vaig 
posar  a  riure;  ella,  despacientada,  me 
interrogava  obrint  molt  los  ulls  en 
los  qu'hi  tremolavan  dues  llàgrimes 
jmales  aguanyades!  que  perderen 
son  brill  y's  fongueren  en  los  llassos 
del  mocador. 

—  Tot  s'arreglarà,   no  tingas  te- 

mor;  jo'm  compondre,  y  al  correu 
vinent  vindrà  una  carta  en  que't 
dirà  lo  que's  diu  a  totes;  la  matexa 
canso,  que  t'anyora,  que  seràs  tu  ò 
cap  més. 

—  ^M'ho  promet?  —  va  dir  axe- 
cantse,  posantme  la  mà  sobre  Tes- 
patlla,  fixa  en  la  meva  sa  mirada  en 
la  que  s'hi  endevinava  la  intenció 
continguda  de  ferme  una  caricia. 

—  No  t'espantis,  sosségat,  torna 
demà,  l'ho  prometo;  —  li  vaig  res- 
pondre tremolant  de  goig. 

Y  aquella  noya  hermosíssima  que 
jo,  mesquí,  fins  axecantme  de  pun- 
tetes, tenia  d'alsar  lo  cap  per  contem- 
plaria, inclinà  sobre  meu  una  mira- 
da que'm  fonia'l  cor  ab  la  expressió 
amorosa  ò  d'agrahiment  que  s'hi 
llegia. 

Me  vaig  posar  desseguida  a  es- 
criure al  promès  (diguèmho  axis, 
encara  que  la  intenció  no  hi  fos.) 
Sentia  en  los  meus  polsos  l'esbategar 
de  la  febra;  lo  que  m'acudia  a  la 
imaginació  no  bastava  acontenirshi; 
fugían  ab  la  matexa  precipitació  que 
eran  vinguts,  axis  los  pensaments 
com  les  paraules  ab  que  debían  ser 
estampats,  y  n'acudian  d'altres  ab  la 

matexa  seguidesa.  La  mà  no  tenia 
prou  vivor  per  conseguirles  y  fixar- 
ies en  aquella  carta,  en  la  que  jo  hi 
prodigava  a  dojo  totes  les  tristeses  y 
les  alegries  d'un  cor  enamorat;  rega- 
lanthi  les  amoretes  y  dolsaynes  fins 
a  sobrexir  y  escríureles  en  los  ànguls 
dels  fulls  que  sobresortían  sota'l  pa- 
per, tal  com  si  hagués  volgut  omplir 
de  flors  al  ídol  qu'adorava  y  estén- 
dreli  una  catifa  a  ses  plantes  per  que 
trobés  arreu  perfums  y  boniqueses 
que  l'embriaguessen. 


Aquell  recort  que  sempre  floreix 
un  sol  cop,  ha  granat.  La  Marieta  va 
passar  un  dia  per  davant  de  la  meva 
barraca  ab  lo  seu  marit  y'ls  seus  fills; 
sa  mirada  distreta's  fixà  en  mi,  va 
parlar  al  seu  marit,  qui'sgirà  de  sob- 
te brillantli'ls  seus  ulls  ab  expressió 
rencorosa,  la  que's  dulcificà  al  ma- 
teix acte  de  veurem.  «jGracies  a 
Deu!»  vaig  murmurar;  «ni  ell  t'a- 
borreix,  ni  ella  m'ha  olvidat.» 
Aquesta  es  ma  glòria.  La  que  jo  es- 
timo, en  sos  moments  felissos  potser 

recorda  al  pobre  esguerrat  al  qui  deu 
sa  ditxa.  \Qui  sab  si  quan  besa'ls 
seus  fills,  la  meva  imatge  s'interposa 
entre  sos  rostres  y  arreplega'l  suavís- 
sim  calor  de  ses  carícies. 

Després  la  he  tornada  a  veure;  jo 
m'amago,  y  al  contemplar  aquelles 
criatures,  penso...  jay!  lo  que  penso 
no  ho  goso  a  divulgar;  y  després  me 
dich:  «Si  aquests  infants  quedes- 
sen  orfes  de  pares,  ningú,  ningú 
més  tindria  dret  a  ampararlos  y  vol- 
guerlos  tant  com  jo.  jCòm  m'estima- 
ria la  Marieta,  y  qu'hermós  y  agra- 
ciat fora  per  ella  Tesguerrat  qu'am- 
pararía'ls  seus  orfanets!» 


Quan  estich  sol,  visch  trobant  re- 
compenses y  alegries  en  la  soletat; 
quan  m'arrisco  a  sortir,  llavors  lo 
món  omple  de  fel  les  ilusions  que  jo 
endolsava.  En  ma  pobra  barraqueta 
vareig  conèxer  la  felicitat:  allí  la 
conreo,  y  tots  me  respeclan, —  no  sé 
si  per  que*m  necessitan;  —  al  exir 
d'allí,  d'aquella  celda  de  la  meva 
pau,  sempre'm  perseguexen  ab   mi- 

rades  moferes  y  ab  gestos  desprecia- 
dors  la  canalla  mal  criada  y'ls  gran- 
dassots  desvergonyits. 


iPobra  mare!  Diuen  les  que  la 
van  conèxer  que  plorava  molt  ve- 
yentme  esguerradet  y  desarrollarse, 
a  mida  que  passavan  anys,  la  defor- 
mitat del  meu  còs. 

Fóra  de  la  mare,  casi  be  a  tothom 
he  fet  riure.  Puch  dir  que  porto  la 
dívertissió  a  sobre,  encara  qu'estiga 
trist.  Lo  meu  natural,  les  meves  in- 
clinacions se'n  van  més  aviat  a  la 
melancolía  que  no  al  contentament. 
Mes,  tothom,  dàli:  en  presentantse'l 
Manelet  a  qualsevulla  societat,  com 
més  coneguts  hi  trobo,  més  me  re- 
ben ab  rialletes  y  mofes. 

jQuín  geni  tan  estrany  tindria  la 
mare,  que  plorava  per  lo  qu'als  de- 
més ha  fet  riure  sempre!... 

Jo'm  presento  serio,  decorós^  urbà 
y  atent  ab  los  més  ignorants,  y  ab 
los  més  pobres  de  criansa;  y  tenint 
respecte  fins  als  desvergonyits,  no'm 
val,  per  que  axis  mateix  me  fan  bur- 

les  y'm  motejan.  Los  que  sembla 
que  tenen  educació  també'm  saludan 
posantme  ditxos  y  sobrenoms,  y 
riuen  tots  a  mes  costes;  los  brètols  y 
la  gent  de  be  tots  tenen  un  modo  de 
pensar  igual  per  fer  xala  del  pobre 
esguerrat. 

Si'l  meu  cor  fos  ruhí  ò  fossen  ven- 
jatius los  meus  incomodos,  la  ira 
que  sofrexo'm  faria  malehir  a  molta 
gent.  Però,  tinch  prou  temor  de  que 
Deu  m'atenga,  y  llavors,  jquants  dels 
que's  divertexen  ab  mi  potser  amar- 
garían  ses  rialles  per  tota  la  vida! 

Me  faig  lo  Joan  de  Tarragona,  y 
entre'l  content  que  per  tot  arreu  me 
persegueix,  penso:  val  més  un  de 
trist,  si  n'han  de  resultar  tants  d'a- 
legres. Cada  dia  tindria  de  despre- 
ciar  cares  noves;  es  dir,  que  per  cada 
conexensa'm  resultaria  un  nou  bur- 
leta. Ningú  s'avé  a  respectarme  per 
lo  que  so,  sinó  que  tothom  se  pren 
la  facultat  de  riure  per  lo  que  re- 
presento; qu'es  una  desgracia  que 
Deu  ne  guart  a  tothom.  Però,  en  lo 
món  los  que  la  tenim  fem  una  llàs- 
tima molt  jubilosa,  y  la  gent  nos 
plany  ab  mitges  rialles;  y  planyensa 
que  fa  riure,  poch  conort  dona. 

Prou  me  guardo  de  fer  lo  senti- 
mental, per  que  allavors  les  riotes 
no'm  dexarían  medrar .  Un  camí 
que  vaig  ésser  dèbil  per  manifestar 
lo  sentiment  del  meu  cor,  m'afron- 
taren de  debò: — Vés,  home,  vés; 
sèu,  descansa,  no  t'hi  enfondis  ab 
certes  coses  que'tson  contraries.  <jNo 
veus  que  musclejas  sempre  y  les  mi- 
nyones se  pensan  que  les  despre- 
cías!...  — 

Desde  llavors  refujo  tota  amistat; 
vaig  sol,  y  consumo  l'hisenda  que'm 
dexà  la  meva  mare:  ploro  ma  des- 
gracia. 


Per  mi'l  món  està  plè  de  bufons; 
en  Uoch  veig  serietat,  y  tanta  folga 
no  la  trobo  natural  ni  de  bon  ésser. 
Me  diuen  geperut  y  no'm  mancan; 
jo  tinch  per  neci  a  tothom  que's 
burla  de  mi  y'm  dono'l  luxo  de  con- 
templar casi  be  a  tota  una  humani- 
tat de  tontos  ò  perversos,  mentres 
ella  no  més  contempla  a  un  contra- 
fet. Aquest  es  lo  resumen  que  tinch 
pres  del  món;  ò  imbècils  ò  esguer- 

rats  de  conciencia,  axis  com  jo'n  so 
de  la  figura. 

Les  ànimes  perfectes,  los  cors  ge- 
nerosos, no'ls  trobo  sovint;  ò  s'ama- 
gan  ò  restan  poch  temps  assí  baix. 
Jo  crech  que  Deu  va  poblant  lo  cel 
ab  elles;  la  gent  honesta  fuig  y's  re- 
cata  per  no  alternar  ab  aquesta  es- 
cuma. Ay!  si  allí  també  fossem  infe- 
lissos  los  que  arrastrem  exa  oreu,  jo 
fora  condemnat  dues  vegades.  M'es- 
cruxeix  de  pensar  les  blasfèmies  ab 
que  la  rancúnia  y  la  aborrició  meva 
se  desfogarían.  L'àngel  caygut  adorà 
un  dia  la  llum  eterna;  jo,  més  des- 
ditxat,  no  tindria  per  malehir  ma 
desgracia  ni'l  recort  d'una  felicitat 
lograda,  ni  la  dolsor  d'un  be  perdut. 
La  meva  damnació  fora  com  l'hu- 
mor venenós  del  escorpí,  que  s'exha- 
la per  ésser  mortal. 


Tinch  fama  de  divertit  y  xistós:  no 
tenen  rahó;  mes,  la  gent,  a  copia  de 
dirmho,  m'han  fet  tornar  agut  y 
maliciós,  y  a  cada  escomesa  irònica, 
a  cada  xiste  grosser,  haig  de  tenir 

una  contesta  sobtada,  amatenta,  que 
fibli  y  marqui  verdanch .  Geperut! 
me  diuen  y*m  cridan  per  tot  arreu, 
lo  mateixios  estudiants que'lsobrers. 
Y  a  vosaltres,  ^quí  us  adressarà,  la 
justícia? 


Vaig  arrambat  per  les  aceres;  de 
tothom  me  recelo;  no  goso  ocupar 
gayre  lloch,  y  so  ditxós  si  logro  arri- 
bar a  casa  sense  que  ningú  m'hagi 
notat. 

Jo  surto  al  camp,  y  allí  trobo  am- 
plaries  que  ni  la  vista  pot  conseguir: 
me  sembla  que'n  disfruto  sol,  que 
s'han  extès  no  més  que  per  mi;  tant 
m'anyoro  de  les  grandeses  de  Deu, 
y  m'agradan,  y  prench  salut  quan 
puch  exir  del  encongiment  en  que 
vegeto.  Ma  mirada  s'allunya  per  los 
espanys,  que  jo'm  penso  que  blave- 
jan  per  mi  sol;  les  aus  qu'hi  volan 
me  semblan  correus  cantarins  que 
venen  del  cel  pera  donarme  alegran- 
ses;  les  flors  no's  mustigan  a  ma  mi- 
rada ni's  colltorsen  (temerós  de  mi 
que  no  goso  mirar  per  por  d'ofen- 
dre;) elles  s'ufanan  y  llensan  per- 

fums  que  jo'ls  prench  com  petons 
d'unes  enamorades  que  les  tenia  en- 
tristides  ma  ausencia...  Per  tot  veig 
perfeccions  y  galanures,  y  estimo 
I  Deu!  ami  que  m'està  vedada  Tes- 
timació.  jOh,  quin  goig,  quins  en- 
cisos d'amor!  Després  que'l  pensa- 
ment y'ls  ulls  s'han  anegat  en  llum, 
se'm  mitx- clouen  llànguits  com 
saciats  de  plaher.  Veig  la  ciutat  con- 
fosa entre  boyres  malsanes  que  no 
logran  remontarse  ..  Sentat  en  un 
pujol,  la  miro  extesa  a  mos  peus;  |ni 
un  sultan  assaboreix  voluptuositats 
tan  refinades!  lo  sol  m'envolta,  y 
sento  en  mes  galtes  lo  calor  de  ses 
carícies;  les  aygues  corren  y  saltan 
enjoyantse  ab  bombolletes  d'escuma, 
mostràntsem  galanes  y  obsequioses; 
l'oreig,  ique  sé  jo  d'hont  vé  tan 
adalerat  portant  flayres  y  mésflayres 
agradosos  y  suaus! 

Les  margaridetes  se  gronxan  ab 
afectat  melindre,  que  sembla  que 
diguin  que  sí  y  que  nó  mirantme 
fixo  ab  son  ull  d'or.  Les  roselles 
axecan  ses  coroles  y's  diria  que  s'en- 
cenen y  enrejolan  per  que  lesguayto 
ab  ulls  d'estimació;  volan  pardals 
confegint    cansons  que    no    poden 

combinar;  àlsanse  papallones  y  re- 
volan  mitx  perdudes,  com  flors  que 
haguessin  abandonat  lo  seu  tronquet 
y  volguessin  tornar  a  ser  cautives... 
Tot  es  pau,  amors  y  boniquesa;  tot 
té  parella  y  companyia...  L'arbre 
solitari  té  als  seus  peus  una  ombra 
amorosa  que'ls  hi  besa  sempre;  la 
poli^  de  terra,  enquibida  entre  l'es- 
cletxa de  dos  rochs,  també  té  galan: 
un  fonoll  qu'estira  son  cos  prim  per 
veure'l  que  passa  fóra  de  la  presó  de  sa 
estimada  y  li  explica  després  ab  llen- 
guatge qu'es  un  bàlsam  de  fragàn- 
cies. L'herbey  té  gotetes  de  rosada 
que  l'enamoran;  l'aygua  del  regueró 
llisca  sobre  palets  y  féntloshi  la  gara- 
gara  s'escorre  avall  per  fer  noves 
moxaynes  als  altres  enamorats;  les 
sargantanes,  com  damiseles  desin- 
voltes,  corren  garbejant  son  cos,  se 
fican  receloses  al  cau  y  trayent  lo 
cap  defora,  ab  sos  ulls  plens  de  vivor 
sembla  que  guaytin  per  quin  indret 
les  hi  vindrà'l  currutaco.  D'assí  y 
d'allí  veig  corrues  de  formigues  que 
pujan  ò  baxan  provehides  com  si 
tornessin  de  mercat.  Sota  de  la  ra- 
venissa  hi  trobo  una  marieta,  no  sé 
si  en  amorós  coloqui  ab  aquells  bo- 

tonets  blanchs  ò  si  cercant  l'ombra 
per  pensar  ab  l'estimat... 


Les  minyones  que  venen  a  la  bar- 
raca diuen  que  no  envellexo  may. 
jDeu  meu!  morir  jove  jay!  quin 
conort  més  dols,  morir  ab  les  ilu- 
sions!  i  Si  a  tant  arribés  la  sort  meva! 
jGòm  me  fan  glatir  d'esperansaquan 
troban  per  mon  semblant  que  la  jo- 
ventut no'm  dexa!  Per  que  ma  des- 
gracia la  temo  per  la  vellesa;  allavors 
los  mofers  no'm  dexaràn  gaudir  de 
la  soletat,  qu'es  ma  estimada  única, 
la  de  sempre,  la  que  no'm  dexa  ni 
m'abandona  per  altres  llohanses  més 
agradoses. 

Temo  a  la  vellesa  per  Thorrenda 
solitut  del  hospital,  per  aqueix  des- 
amparo,  per  aquest  apartament  de 
tot  amor  y  voluntat,  j Desvalgut  de 
mi!  jo  qu'he  estimat  tant,  jo  qu'he 
sentit  cremarme  ab  passió  estèril 
sense  trobar  un  mitx-riure  falaguer 
que  calmés  l'exaltació  dels  meus 
amors;  morir  sol,  en  una  quadra  del 
hospital,  oblidat  de  tothom,  ab  la 

rancúnia  en  lo  pit  y'l  fel  de  tanta 
desditxa! 

Y  tant  com  morir  al  hospital  sen- 
tint los  fatigosos  gemechs  de  dolor 
y'l  ranell  d'altres  infelissos  que  pug- 
nan  per  dexar  la  vida,  temo  a  la  ve- 
llesa, per  que  temo  a  exa  turba  des- 
arrapada  de  criatures,  a  exa  ignos- 
cencia  abretolada  dels  nostres  car- 
rers, y  a  aquesta  joventut,  acàs  ben 
vestida,  estrafalaria  per  ésser  xistosa, 
que  persegueix  y  martiritza  y  fa  es- 
carni de  Tancianitat  si  es  prou  des- 
graciada, per  defectes  ò  pobresa  de 
enteniment,  a  escàureli  d'ull,  que 
allavors  ni  la  plany  ni  la  respecta  si 
pot  bromejar  y  fer  riure  al  pilot  de 
desenfeynats  que  s'hi  ajuntan  per 
distreures. 


UNA  RECEPTA  VELLA 


—  Pubilla,  ^qu'hem  de  fer?  què 
tenim  per  dinar? 

—  jAy,  lo  senyor  Cosme!  ditxosos 
ulls... 

—  Entra,  Cosme,  entra;  no  fassas 
cortesies  al  mitx  del  carrer,  que  faràs 
nosa  als  carros.  Vína,  sèu,  que  dina- 
ràs ab  nosaltres.  Noy,  arribas  a  bon 
punt.  Gaterineta,  vés  a  dalt  y  bàxa 
la  sanalla  dels  coberts  de  plata,  que 
lo  senyor  Cosme  dinarà  ab  nosal- 
tres. 

—  Viva!  s'estima.  Sinó  que  pas- 
sava per  la  Riera  de  Sant  Joan,  y 
encara  no  hi  he  apuntat  pel  carrer 
del  Pont  de  la  Parra  hi  he  sentit 
unes  fragàncies  de  flicandó,  que  casi 


1 64  EMILI  VILANOVA 

be  m*ha  vingut  cobriment  de  cor. 
Què  rieu!  No  son  histories,  una 
espècie  de  flaquetat,  tan  cert...  de 
modo  qu'he  fet  aquest  pensament: 
axò  es  qu*a  casa  Monistrol  fan  peni- 
tencia y'l  cuyner  deu  destapar  les 
caceroles  per  que  s'esbravi  la  primera 
vaporada.  Estava  per  anar  a  com- 
prar un  llonguet  y  menjàrmel  sucat 
ab  olor,  que't  dich  qu'haguera  dinat 
més  be  qu'a  la  fonda  d'en  Tano. 
Però,  en  comptes  de  tirar  amunt,  he 
dit:  nada,  fóra  sospites;  potser  es  a 
ca'n  Nyerri  que  tenen  alguna  nove- 
tat, corrèmhi.  Y,  mira,  tal  com  m'ho 
pensava:  jvès  ab  quin  desori  vos  en- 
quantro!  Sinó  que  m'errava  de  mitx 
a  mitx  sobre'l  guisat.  De  bona  fè,'m 
pensava  que  rostíau  polles  d'índia,  y 
a  la  cuenta  es  l'arrós  vostre'l  qu'es- 
campa  aquexa  flayre  tot  daltabaix  de 
la  Riera  de  Sant  Joan.  Y  no  es  a  mi 
sol  que  m'ha  reprès.  Passava  un  car- 
reter que,  ho  he  ben  reparat,  no  podia 
fer  baxar  lo  morro  del  cavall  per  tant 
que  l'estiragassés  ab  la  brida;  la  bes- 
tiola sentia  farúm,  y  quin  desfici  per 
ensumar  la  substància!  Ell  també, '1 
carreter,  s'ha  trobat  ferit  y  bronzina- 
va:  «jQuín  escàndol!  axò  es  fer  gla- 

tir  als  pobres  que  mengem  escudella 
y  carn  d'olla.  Deuen  guisar  ab  aygua 
de  Colònia,  que  fassin  aquestes  olors 
tan  fortes;  de  bona  gana  m'hi  entau- 
líiría,  que'ls  plats  me  sembla  que'ls 
enllestiria  a  punt  de  tornarlos  al  es- 
cudeller.  Deu  els  hi  dongui  salut;  ells 
sí  que  poden  dir  que  tenen  lo  pala- 
dar ben  criat.  jNo  han  de  parlar  fi 
ab  aquestes  substàncies!  Tot  axò, 
ben  segur,  que's  menja  xuclant.  |Vès 
quin  adelanto  per  les  dents!» 

—  Calla,  plaga;  sèu,  que  si  retar- 
das  cinch  minuts,  ja  venías  a  contra 
temps.  No*t  pensis,  que  no  has  sigut 
lo  primer  d'alabar  aquest  arròs,  ni'l 
segon.  Ja  te  l'explicaré  l'historia. 

—  ^Però,  què  fas,  què  posas?  Me 
tractas  de  gormant  ab  termes  co- 
berts. ^Que't  pensas  que  me'l  men- 
jaré aqueix  plat  de  vianda?  Si  per 
cas,  fésme  posar  un  coxí  a  la  cadira, 
ò  que'm  portin  la  trona  de  la  criatu- 
ra: no  hi  arribo  tan  amunt. 

—  ^No  es  veritat  qu'un  diria  que 
cada  grà  l'han  torrat  apart  ab  la  seva 
cassoleta?  Si  l'un  ros,  l'altre  més; 
semblan  inglesos.  Però'l  dia  que  la 
mestressa  vol  fer  aqueix  guisat  li 
haig  de  dexar  lo  meu  rellotge;  ja  ho 

conech  axis  que'm  llevo  al  posarme 
l'ermilla;  me'l  treu  y  se'l  posa  de- 
vant  dels  fogons,  y  fins  a  Thora  de 
dinar  a  n'aquesta  casa  hi  hà  un  rigor 
que  ni'ns  mirem  les  cares.  Jo  penso: 
vaja,  la  Caterina  fa'l  serio;  tindrem 
arròs  de  lujo.  Deu  fer  anys  d'alguna 
cosa. 

—  No'l  cregui,  nó,  senyor  Cosme, 
que  va  de  plaga. 

—  Que  d'onze  a  dotze  no't  desam- 
para  les  minuteres;  sembla  que  Tar- 
ròs  lo  cuyni  a  dins  del  rellotge;  per 
que  la  cassola  ni  se  la  mira. — 


— Feya  pochs  anys  qu'eram  casats; 
les  monges  d'aquí  devant  varen  do- 
nar a  n'aquesta  moltes  receptes  pera 
fer  confitures  mermelades  y  li  van 
ensenyar  també  de  fer  aquest  arròs. 
Jo  no'n  sabia  rès,  y  un  dia  pel  Sant 
del  noy  me'l  presenta  a  taula.  Pots 
pensar  si'n  passa  de  gent  per  aquí  en 
tal  diada  per  anar  a  la  fira;  tothom, 
al  ser  devant  de  la  rexa  de  la  cuyna, 
senyors  y  senyores,  tots  deyan  la  ma- 
texa:  «|Amigo,  quina  olor  més  de- 


UNA   RECEPTA   VELLA  I 67 

licada  que's  sent  en  aquesta  botiga! 
Axò  encisa;  jquín  platillo  més  polit 
deuen  ferhi!»  A  mi  no  m'estava  be  de 
dir  rès;  però  crègas  que  n'haguera 
convidat  a  més  de  quatre.  Per  que  s*hi 
dalían  y  ab  la  vista  ho  deyan:  de  bona 
gana'n  menjaria  un  platet.  Y  entre'ls 
anants  y  vinents  s'ensopega  a  passar 
lo  cuyner  de  casa  Sentmenat... 

—  ^Què  fas,  borrango?  què  posas 
més?  mira  que'm  rependrà!  Sort  que 
m'agrada  Tarròs,  però,  quan  sortiré 
d'aquí  semblaré  aquella  làmina  que 
diu:  Después  del  xacolate.  Al  menos 
aqueix  tip  me  quitarà  dos  vols  de 
faxa.  jQuín  gabadal! 

—  Lo  cuyner  de  casa  Sentmenat, 
^estàs  a  lo  que't  deya?  Mussiu  Louís, 
va  passar...  sent  la  olor,  s'atura, 's 
repensa,  y  passa  de  llarch;  rès,  nova 
dir  rès,  però  de  reüll  mirava  aquí 
casa...  Y,...  déxa  explicar.  Aquesta, 
sembla  que  li  dolgui  que  retraguin 
los  seus  mèrits.  Un  any  va  portar  la 
pena  amagada,  que  ningú  lïconexía. 
La  fal-lera  aquí,  dins  lo  cap;  y  aque- 
lla olor  ficada  al  nas,  que  no'l  dexava 
dormir  ni  de  nit  ni  de  día;'s  va  tor- 
nar axis  de  flach,  com  aquest  dit. 
^No,  tu,   Caterineta?  Al   cap  d'un 

any,  plam,  a  l'hora  de  dinar  se'm 
presenta  a  la  botiga,  ab  la  gorra  a  la 
mà  y  fent  cortesies  a  les  cadires, 
per  que  aquesta  y'l  noy  y  jo,  tots  eram 
aquí  a  la  cuyna.  Ja  pots  pensar,  era 
la  segona  vegada  que's  feya  l'arròs 
y'l  vetllavam  com  un  malalt.  Surto, 
y  «què  se  li  ofereix?»  li  dich.  Barre- 
tada  fins  a  terra  y  més  cortesies.  Jo: 
«Cobrèxis,  home,  no  fassi  compli- 
ments que  s'encadarnarà»;  tenia  un 
cap  llis  que  semblava  estucat,  <:om 
un  xino.  Oh,  era  un  cuyner  sabi,  se 
li  veya  ab  aquell  cel-obert.  En  vista 
de  que  no's  volia  cobrir,  puf,  me 
trech  la  gorra,  la  tiro  per  allí  sobre, 
y  li  dich:  «Vamos,  fàssi'l  favor,  digui 
què  se  li  ofereix.»  Parlava  molt  xam- 
purrat:  «Avuy  fa  dotze  mesos,  senyor, 
que  vaig  passar  per  aquest  carrer;  y 
desd'aquella  data  que  tinch  ficat  un 
courroux  dins  del  pit  que'm  rosega'l 
cor.  Les  nits  que  dormo,  somnio;  y 
aquelles  que  no  puch  somniar  no 
dorm  pas,  Mussiú.»«^Y  axò,  qu'està 
malalt?»  Què  volíasque  li  digués!  jo 
pensava:  aquest  home't  pren  per  al- 
tri. «Nó,  de  la  salut  no'n  tinch  rès 
que  dir,  ella  marxa  perfectament.» 
«Vaja,  alabat  sia  Deu.»  «Però  tinch 

una  tristesa,  una  sort  de  neguitació 
com  si  m'haguessin  ullprès,  que  dieu 
vosaltres.»  «Axò  ray,  ab  cinch  gotes 
d'oli  en  una  escudella  d'aygua,  y  si's 
destrían...»  «Oh,  nó,  nó.  Mercí.  Jo 
estich  vingut  per  obrirvos  lo  meu  pit, 
si  vos  me  voleu  be  escoltar.  Feu  la 
cara  de  ser  una  persona  que  té  poli- 
tesse  y  us  vull  fer  una  confidència 
sobre  la  vostra  paraula  que  no'n  di- 
reu rès  a  ningú  quand  mème  fos  lo 
senyor  Marquès  ell  mateix  si  venia 
a  fer  alguna  demarche.»  «Permeti, — 
li  vaig  dir. — ^Caterineta,  còm  tens 
allò?»  «Seguèxin,  seguèxin;  encara 
n'hi  hà  per  tres  quarts.»  «Digui,  es- 
tich a  la  seva  disposició;  pujarem 
dalt.»  «Aquí  mateix, — meva  dir  aga- 
fantme  pel  bras.  Y  tot  d'un  plegat, 
posant  los  ulls  en  blanch,  diu: — jLa 
matexa  olor,  oh  lo  celestial  perfum, 
ara'l  sento,  potencies  divines!»  Y  si 
no*l  detinch,  crech  que  se  m'age- 
nolla al  mitx  de  la  botiga  y's  posa 
a  fer  oració  devant  de  la  cuyna. 
«iJo  li  sabia  aquí  la  felicitat  terre- 
nal!—  va  dir.  —  Jo  us  he  contem- 
plat/7enúííiní  un  any,  a  vos,  a  la  ma- 
dame  y  al  vostre  petit  Jeannet  al  vol- 
tant de  la  taula:  us  hi  veya  asseguts 

en  aquesta  festa  de  Sant  Joan.  Ella 
era  guarnida  ab  estoballes  d'aquest 
olor  espanyol  de  bogada;  ab  un 
gerro  de  clavells  y  ginesta;  en  lo 
precís  moment  que  la  madame  posa- 
va Tarròs  sur  los  estalvis.  Digueu: 
^es  veritat  qu'hi  havia  flors,  y  qu'era 
arròs  lo  primer  plat  que  posareu 
a  taula  justament  avuy  fa  un  any, 
liestcepas,  Mussiú,  si,  digueu?  ^era 
arròs?»  La  dóna  y'l  noy  treyan  lo  cap 
mitx  esverats  veyent  Texaltació  de 
Mussiú  Louís.  «Sí,  senyor, — li  va^ig 
dir  jo;  —  y  avuy  tornem  a  ferne.» 
«jEra  arròs!...  jOh,  mercí.  Gran 
Diou,  bon  Diou  de  la  Provence! 
jLouís! — va  diraxecantse  y  posantse 
la  mà  al  front;  —  tu  no  has  pas  de- 
generat: ets  digne  de  la  meva  esti- 
mació.» 

Y  ab  la  vista  tota  enternida  sem- 
blava que'm  digués:  jConvidèume, 
per  caritat! 


— jQuín  honor!  ^Eh,  Cosme?  Tot 
un  cuyner  de  casa'l  marquès  de 
Sentmenat  dinar  aquí,  en  aquesta 
taula!  Y  vès  si  debía  sapiguer  la  seva 

obligació,  que  per  ell,  per  dexarlo 
venir  aquí,  a  casa*l  marquès  se  van 
aconsolar  de  menjar  una  hora  més 
tart.  Fins  a  les  set  del  vespre  no  va- 
ren dinar.  Una  gent  que  no  està  per 
diners,  mortificarse  tota  una  hora! 
mira  qu'axò,  entre'ls  de  la  noblesa, 
té  de  ser  un  favor  que  no'ls  hi  pot 
demanar  cada  dia!  Persupuesto  que 
n'hi  vaig  posar  un  plat  que  no  l'ha- 
guera saltat  ni  ab  sabatetesdegoma. 
Oh,  y  era  de  vida  aquell  mussiú!  Si 
me  fa'ls  reparos  que  tu  m'has  fet,  li 
dich  clar:  «Vaja,  home,  que  no  n'ha 
menjat  may  ni  aquí  a  Fransa;  no  se'n 
dongui  pena.» 

Però  nó,  va  tenir  prudència  y  es- 
capsà  aquell  Montjuich  arrossench, 
qu'a  les  poques  cullerades  semblava 
qu'hi  haguessin  tirat  bombes.  A  la 
primera  passada  no  hi  va  haver  no- 
vetat. Li  omplo  altra  vegada'l  plat; 
torna  a  menjar  sense  dir  rès  y,  noy, 
abaxa'l  cap,  se  posa  la  mà  al  front 
tot  pensatiu,  clou  los  ulls,  y  jo  penso: 
vaja,  ara  deu  inventar  un  altre  such; 
però  nó. 

— ^jY  donchs,  què? 

— Rès  d'axò:  que  plorava  com  una 
criatura!  «^Mussiú,  què  tenim  de  fer, 

per  què  plora,  qui  se  li  ha  mort?...» 
jNo  podia  rompre'l  plor,  y'ls  ulls, 
fill  meu,  li  anavan  a  raig  fet:  cada 
llàgrima  era  axis,  com  una  pera!  Al 
últim  desbota'l  llanto,  s*axeca,  m'a- 
brassa,  y  picantse'l  front  com  si  pi- 
qués demunt  la  taula,  y  ab  un  pan- 
teix que  no  tenia  sossego,'m  diu 
mitx  en  francès,  mitx  en  català: 
« i  So  retut ,  haveu  guanyat  dos 
cops  la  France!  jLa  malheureuse ! 
dos  cops  emportat  la  victorià  sur  la 
grande  France,  Mussiú  Nyerri!  ,jQuè 
diran  a  París  quan  los  hi  parviendrà 
la  nouvelle?  Dues  defaites  en  l'envi- 
ron  d'un  siècle!  Estich  acablat  de  do- 
lor. jOh'ls  espanyols,  oh  la  redouta- 
ble  Catalogne!  Dues  vegades,  sí;  deux 
fois:  l'altra,  laderrera  sur  los  fogons, 
y  fan  dos  desastres.  Sou  vos  l'espa- 
nyol més  vaillant  que  so  conegut.» 
Després...  calla,  no  sé  còm  s'ho  va 
fer  anar;  un  nom  d  historia. 

—  ^Don  Quijote? 

—  Nó  home,  nó;  que  va  de  bò. 

—  ^Un  aijy  trentacinch? 

—  Menos,  home. 

—  Potser  era  Diego  Gorrientes. 

—  Vaja,  calla,  no  digas  disbarats. 
En  fi,  no  ho  sé  a  qui  va  anomenar. 

però  va  dir  tot  resolut:  «O  viu  ò 
mort,  jo  no  surto  d'aquesta  casa  que 
no'm  dongueu  la  recepta  per  fer 
aqueix  arròs  superbo.»  Jo'm  vaig 
posar  a  riure.  «No  va  de  blague.  Soch 
home  perdut  si  no  me  la  doneu.»  «La 
Caterineta,  ella  ho  sab,  qu'es  la  cuy- 
nera.»  «jUna  dóna!  Madame  Nyerri 
es  la  qui  ha  fet  aqueix  plat  remarca- 
ble! Sou  la  Nació  més  poderosa:  ella 
engolirà  les  demés  Potencies  del 
Continent,  la  vostra  Espanya;  cal  no 
més  les  ganes;  justament.» 


— Ara,  anem  a  la  verdadera  historia 
que't  volia  contar:  lo  gran  secret  de 
aquest  arròs  es  la  salsa  de  tomàtech 
ab  un  ingredient  qu'aquesta  sab. 
íVès  per  què's  desesperava  tot  un 
cuyner  de  la  noblesa!  De  modo  que 
ara  a  Fransa  han  fet  un  pacte  ab  los 
castellans  que  durarà  deu  anys  a  fa- 
vor del  libre-cambio.  ^Estàs,  Cosme? 
per  tenir  lo  tomàtech  barato  y  ati- 
parse  d'arròs  a  tots  los  àpats.  Y 
aquestes  fondes  de  luxo  ja  Than  ba- 
tejat; y   l'arròs  de  les  monges,   lo 

que'l  fa  la  Caterinela  un  cop  l'any, 
es  l'arròs  a  la...  daxonses.  Però,  es  un 
dirtho  a  tu:  no'l  saben  fer,  ni  de  cent 
llegües.  Ells  se  pensan  que  vol  gran 
foch,  y  es  mentida,  que  vol  lo  xup- 
xup,  després  una  bullida  ràpida  com 
un  cop  de  pistola,  y  tothom  a  taula. 
Pst,  los  tomàtechs  han  de  ser  de 
Vilanova,  ò  sinó  no  rehix:  surt  ay- 
gualit. 

Ah!  ja  sé  com  ne  diuen  los  becos: 
arròs  a  la  milanesa. 

3  Maig  1 885. 

LO    BASAR    DEL   AUCELLOT 


Escrivíali'l  ché  de  Valencià,  lo 
gran  Visir  de  Xauxa,  desde  la  capi- 
tal del  Imperi,  al  suprem  al-kabalé 
de  Katalunya: 

«Qu' Alà't  guardi  de  mal  a  tu  y  a  to- 
ta la  família:  defensat  lo  destino,  que 
la  glòria  serà  teva,  que  la  fusió  no's 
destríi,  y  les  hurís  ne  seran  agrado- 
ses de  ferte  alguna  qu'altra  falague- 
ría  ja  desde  aquí  baix,  per  comensar, 
com  a  promesa  del  major  recreyo 
quet'esperaenlo  paradís  de  Mahoma. 

Alabat  sia  per  tot  arreu  lo  gran 
Alà,  y  reverencies  se  li  otorguen  al 
seu  Profeta:  lo  qu'es  dit  es  dit,  lo 
fet  queda  ben  fet,  y*l  que  no  li 
agradi  qu'ho  dexi. 

23 

Sabràs,  noy,  que'l  Banch  d'Espa- 
nya ja  no  es  Banch,  qu'es  pegat;  los 
xavos  tenen  demanadissa;  nosaltres 
no'n  podem  gaudir,  y'l  Banch  (ay,  lo 
pegat)  sospito  que  no  voldrà  bes- 
treuren  pas. 

^Què  fas  tu  assí  baix,  renou  de 
delí?  que  no  cobras  les  alkabales? 
^per  què  no  envías  or  ò  plata,  ò  cou- 
re valdament,  si  altra  moneda  no 
trobas?  ^Que  vols  que  fasse'l  dèspota 
y  vinga  a  fer  un  escarment  y  cay- 
gan  tants  caps  com  barrets  hi  hà  en 
los  penja-robes  de  ta  oficina?... 

Aquí  t'envio  un  irradié  qu'ha  de 
enlluernar  a  mitx  Reyalme.  Escolta 
y  tremola: 

Jo,  Mahomet  Kamàndules,  en 
virtut  de  l'alta  potestat  y  claríssim 
enginy  que  m'han  sigut  conferits 
per  Alà  (benehit  sia  en  totes  les 
llengües  de  la  terra,  fóra  la  llatina 
que  no  hi  entra,)  disposo  que  les  ta- 
rifes de  ma  invenció  sían  cobrades  a 
raja  iablas,  y  al  que  no  estiga  a  punt 
pera  desfer  los  cordons  de  la  bossa, 
vull  que  l'executis,  Perico,  que  l'e- 
xecutis sense  misericòrdia  y  sense 
pretexts  de  que  ja  passarà'l  pare,  a  fi 
de  que  la  lley  recobri  les  axamples 

que  li  pertocan,  fins  a  lograr  los  ca- 
bals del  trimestre. 

Guarda,  Perico,  y  féste  valguer: 
mira  que'ns  cauen  moltes  nòmines; 
mira  que  tothom  cobra  cessantía; 
mira  que  tenim  de  fer  adobar  los 
barcos  que  tenen  goteres  en  los  so- 
terranis; guarda,  Pere,  Peret,  que 
no'ns  passi  lo  qu'al  gitano  de  la  tra- 
dició semítica;  aviat  nosaltres  ni  po- 
drem badallar  de  gana.  jAy  de  tu,  y 
del  teu  empleo,  siMs  sàtrapes  que 
foren  del  tomàtech  flayressen  que  no 
cobran  les  tres  pessetes,  y  que  no 
tenim  un  quarto,  ni  aquí  ni  a  casa..! 
jAy,  quins  gemechs  los  teus,  los  seus 
y'ls  nostres! 

Trèute'i  turban  y  humiliat  que't 
vaig  a  benehir.  Qu'Alà  t'ampari  en 
ta  empresa;  lo  seu  consell  te  guíe,  y 
la  fortalesa  no  se't  debiliti.  Vés,  que 
Alà  ja  m'ha  escoltat,  y  ell  te  guarde 
y  l'angel  bo.  Cobra,  fés  diners  de 
qualsevulga  cosa;  vènte  l'escapara- 
ta  d'aquells  nàufrechs  del  Diluvi. 
(íQuíns  elets,  germà  meu!  semblan 
dexebles  de  la  Deliciosa:  no'n  saben 
poch  de  nadar!)  Trèume,'t  demano, 
Tescaparata  del  6,  Pino,  6.;  dígali  a 
aquell  patriota  de  les  patilles  que 

prengui  la  bona  voluntat  dels  dis- 
gustos que'l  partit  li  envia,  y  que 
realment  ell  no  se*ls  mereix.  Però, 
nosaltres  som  com  los  masons:  nos 
afavorim  sempre;  mira'l  de  la  base 
quinta,  quina  munyeca  li  hém  donat 
a  xuclar;  ja  tindrà'l  morret  calent 
per  una  temporada. 

Aquí  s'acaba  la  carta  y'l  meu  man- 
dato.  Pere,  escolta,  que'm  torno  a 
posar  serio:  vull  diners;  vull  lo  tri- 
mestre que  ja  es  vensut.  Conta  la 
moneda  ò  envíala  sens  contar;  fés 
cartutxos  y  papers  de  plata;  ómpla 
sanalles,  búyda  calaxos,  escura  but- 
xaques y  cerca  menuts  per  tot  ar- 
reu; embarga  si  no  trobas  mine- 
ral, y  fés  lo  favor  d'enviar  quartos 
si  no  vols  que  t'ho  diga  d'altra  ma- 
nera. 

Alabat  sia'l  Deu  Unich.  Sols  Ell 
es  Gran  (pensa  ab  axò  dels  quartos, 
noy  xich;)  que  la  llum  de  sa  Gran- 
desa s'escampi  per  ta  casa  y  la  pros- 
peritat hi  entri  per  lo  portal  ample. 
Deu  te  guardi  de  muller  estèril;  y 
que  les  currutaques  del  harem  te 
donguin  plansons  mascles  y  no  mí- 
seres femelles. 

Del  meu  Palau,  etz. 


Lo  teu  superior,  MahometKamàn- 
dules.» 

(Hi  hà  un  sello  de  semicorxees 
y  fuses  que  sembla  una  sinfonía  cir- 
cular.) 


II 


jQue  cansats  se  troban  los  concur- 
rents al  Basar  del  Aucellot!  Per  so- 
bre'ls  taulells  reposan  en  horisontal 
posició  mahometana  damunt  de  les 
pesses  de  llana,  descansant  dels  fa- 
tichs  del  embarch,  axis  los  que  hi 
treballavan  com  los  que  no  hi  han 
fet  rès. 

Sos  turbans  apilotats  assí  y  allà 
per  sobre'ls  fardos  ò  penjats  en  los 
claus  de  la  paret,  semblan  ensiama- 
des  blanquejades;  lo  fum  de  les  pi- 
pes y  dels  puros  d'estanch  axampla 
una  cortina  diàfana  que  mimva  la 
claror  del  sol  y  destorba  la  respira- 
ció. Fa  una  xafogor  africana  que 
desplanxa'ls  punys  y  les  petxeres  de 
les  camises. 

Alguns  moros,  a  pesar  de  trobarse 
allí'l  delegat  del  al-kabalé,  estan  ab 
lo  turban  posat,  les  cames  encreua- 
des, un  colze  sobre  cada  genoll  y  ab 

los  palmells  aguantant  la  noble  tes- 
ta, miran  callats  y  surruts  al  sota-al- 
kabalé  de  cara  ferrenya,  barba  es- 
patllada pel  temps  y  per  les  arnes, 
rebegut  de  carns  y  arrugades  pitjor 
qu'una  trinxa  de  calsotets  mallor- 
quins, com  activa  les  diligències,  los 
apuntaments  y  demés  requisits  que 
la  lley  prevé  que's  complexen  per  la 
justificació  y  efecte  del  embarch. 

Lo  representant  del  comú,  qu'es 
un  moro  venerable,  ab  bigoti  blanch, 
cabells  d*altre  (que's  serveix  del  ma- 
teix artista  que's  cuyda  dels  gegants 
pel  monopoli  de  la  perruca,)  ulls 
petits  y  parla  mestissa,  no  té  sossego, 
amparant  al  al-kabalé  y  tenintlo 
qu'abandonar  a  cada  punt  per  córrer 
a  cercar  los  testimonis,  que  quan 
Tun  compareix  l'altre  no's  presenta 
perquè  té  feyna. 

Defora,  los  guerrers  guardan  la 
via,  y  ab  bona  criansa  convidan  al 
poble  a  que  se'n  vagi  a  passejar. 

Alguns  marrochs  de  mirada  pene- 
trosa,  ab  bigotis,  —  que  ja'ls  voldria 
el  representant  del  Comú  per  treu- 
res  aquella  farsa  del  cap, —  van  fent 
lo  mentecato;  los  uns  disfressats  de 
cristians  ab  prendes  que  no  eran  fe- 

tes  per  ells,  y  altres,  vestits  de  mu- 
nició, ab  una  roba  que  té  de  donar 
cohissor  y  frenesí, 's  passejan  y  miran 
ab  sospita  a  tothom,  com  si  tothom 
fos  conspirador. 

En  lo  Basar  l'embarch  s'apressura 
y  no  avansa. 

—  Mahomet  Absalon,  —  diu  Tal- 
kabalé  de  menor  grau  al  represen- 
tant del  Comú.  —  Vaya  V.  à  buscar 
ei  testigo. 

—  Hombre,  senor  Majamet-el-Ka- 
nyiula,  si  ya  estoy  frito  de  tanto  ja- 
leo!  yo  no  solo  vengo  à  amparar 
àV. 

—  jY  vaya  V.!  —  li  diu  un  mosso 
que  li  agrada  donar  bons  consells. 

—  ^Pues  por  què  no  agafa  V.  las 
camas  y  no  se  planta  V.  allí?  tot  es 
hú,  mandar  y  no  fer  otra  cosa. 

—  Ancià, — li  contesta'l  moro  dels 
bons  consells,  —  ja  esteu  ben  llest;  y 
fassàu  lo  favor  de  no  donarme  ordres, 
que  so  moro  independent;  y  si  teniu 
gust  de  cremaria,  ara  està  obert  l'es- 
tanch;  —  y  al  dir  axò  li  ofereix  ab 
molta  ceremonia  la  petaca  y  un  lli- 
bret d'en  Garibaldi  de  Sabadell. 

III 


—  01a,  ola,  ja  està  aquí'l  testimo- 
ni; —  exclaman  los  moros  variant 
de  posició. 

—  Deu  te  guart,  —  diu  l'al-kaba- 
lé. 

—  Deu  t'ajut,  —  contesta'l  testi- 
moni. 

—  ^Forau  vos? 

—  Jo  soch. 

—  Firmeu,  donchs,  la  providen- 
cia. 

—  Perdonàu,  El-Kanyiula,  que 
m'haveu  pres  per  altri. 

—  ^No  sou  vos  lo  moro  Kalafat, 
lo  testimoni? 

—  Aneu  distret  de  comptes.  Jo  so 
lo  moro  Kalafoch;  y  si  voleu  rès,  sor- 
tiu assí  defora,  qu'aquí  hi  tinch 
parents  y  no'm  comprometo. — 

Y  dades  y  tomades,  tocaren  dotze 
hores.  Los  mueslins  pujaren  als  mina- 
rets,  estengueren  los  brassos,  y  crida- 
ren ab  veu  rugallosa  que'l  dinar  era 
a  taula.  Tots  los  moros  baxaren  lo 
cap  enternits,  plegaren  los  colzos,  y 
mormorant    oracions    se'n    anaren 

xano,  xano,  cap  a  casa,  a  veure  ab 
quin  requisit  novell  los  sorprenia  la 
mestressa. 

L'al-kabalé  s'entornà  entre  files 
de  guerrers  cap  a  casa'l  superior;  y, 
pobret,  potser  aquell  dia  no  va  di- 
nar, y  íquí  sab  si'ls  altres  podrà  ficar- 
se  un  bocí  a  la  boca  si  no'l  guanya 
abans  a  costa  de  sa  tranquilitat! 

Juliol  de  1882. 

Era  un  vespre  del  mes  passat;  lo 
fret  havia  sigut  tan  rigurós  que  Tarr 
gent-viu  del  termòmetre,  cansat  de 
senyalar  crueses,  perdia  la  crexensa 
y  s'encongia  sota'l  zero,  cercant  la 
comoditat  del  coníitet  del  cap  de 
vall.  Tot  Barcelona  estava  condol- 
guda  d'aquexes  rauxes  del  hivern, 
més  pròpies  de  feries  allà  en  los  des- 
terros  de  la  Sibèria,  qu'en  nostres 
platges  daurades,  recreyo  dels  vents 
suaus,  descans  de  les  ones  y  esbar- 
giment  del  sol.  Alguns  indivíduus 
protestaren  ab  fermesa  d'exa  bergan- 
tada,  quedantse  al  llit  fins  a  les  deu; 
altres,  més  puntosos,  ni  tampoch  se 
llevavan,  donant  per  nul-los  y  com 

no  èxits  aquells  dies  gelats,  fóra  de 
regla  y  d'ús  comú  pel  qui  té  inclina- 
da la  naturalesa  a  la  seva  regleta  y 
d'allí  no'n  passa. 

En  nit  tan  crua,  que  la  neu  queya 
en  menuts  borrallons  com  per  re- 
compartirse  millor  per  districtes,  y 
en  que'ls  més  valents  se  convencían 
de  que  ni  a  peu  ni  assentats,  sinó 
ageguts,  se  podia  combatré  ab  tals  ex- 
trems de  fredor,  los  carreters,  sens 
fer  cabal  d'aquestes  minyonades  del 
Janer,  se  reunían  a  la  casa  de  la 
Germandat  per  resoldre  de  quina 
manera  havían  de  celebrar  la  festa 
de  Sant  Antoni  dels  Ases. 

Una  escaparata  ab  la  Verge  del 
Carme  ocupa  tot  lo  pany  de  paret 
del  cap  de  la  sala,  y  no  es  més  gran 
per  manca  de  medis  ni  de  voluntat, 
sinó  per  que  les  parets  mitgeres  de 
la  casa  ni'l  sostre  permeten  més 
grandàries,  que  altrement,  altar  y 
oratori  tindrían  cabals  y  empenyo  a 
fer  los  germans  per  obsequiar  ab 
tota  pompa  y  regalo  a  la  Mare  de 
Deu  del  Carme,  patrona  dels  valents 
(y  es  un  dirho  aquí,)  qu'entre'ls  car- 
reters tampoch  n'hi  hà  cap  depussi- 
lànime. 

La  reunió  es  nombrosa  y  solemne; 
quatre  ciris  creman  devant  de  la 
imatge  y  dos  a  la  taula  de  la  presi- 
dència qu'iluminan  vagament  la 
sala  estreta  y  llargaruda. 

D'entremitx  dels  grupos  de  carre- 
ters arrebossats  en  amples  tapabo- 
ques,  brilla  de  tant  en  tant  y  a  cada 
xupada'l  caliu  dels  cigarros,  com  es- 
trelletes  en  la  penombra. 

Lo  President  toca  la  campaneta 
per  acallar  lo  brugit  de  tantes  con- 
verses; tothom  s'acomoda  y  calla,  y 
en  mitx  del  silenci  exposa  als  con- 
currents l'obgecte  de  la  crida,  qu'es 
lo  de  resoldre  si's  celebrarà  com  de 
costum  la  festa  de  Sant  Antoni.  Los 
concurrents  se  miran  uns  ab  altres 
com  demanantse  parer,  y  tot  seguit 
s'axeca  un  minyó  ben  plantat,  ab 
unes  patilles  negres  que  li  amparan 
totes  les  galtes  fins  arran  dels  clotets 
dels  llavis,  dexa  caure  ab  garbo  y 
cert  desdeny  lotapaboquesque  Tem- 
bolica,'s  passa  la  mà  plana  per  l'una 
patilla  y  després  per  1  altra,  y  guay- 
tant  ab  fixesa  al  President,  diu:  Pido 
la  palabra. 

—  Bo,  ja  ha  arribat  tropa;  —  ex- 
clama un  indivíduu  dels  del  rengle 

del  derrera  fent  l'ullet  als  companys, 
com  diéntloshi:  ja'n  sentireu  d'en- 
trecalades. 

—  Ordre,  cavallers;  en  Biovenido 
té  la  paraula;  ab  Tadvertencia,  que 
aquí  no's  gastan  xarols  ni  pinture- 
ríes  de  llengua.  Fàssin  lo  favor  de 
parlar  en  català  per  comoditat  de  la 
concurrència,  y  per  enllestir  al  ma- 
teix temps. 

—  Conformes,  —  respon  en  Bio- 
venido;— si  axis  que'l  senyor  Presi- 
dent m'ha  donat  la  paraula  ab  repich 
de  campaneta,  he  dit  entre  mi:  lalsa, 
ja  tocan  a  festa,  encara  no  parlas! 

L'idea  meva  va  a  quedar  expres- 
sada en  un  dir  Jesús  per  conexe- 
ment  de  la  concurrència.  Com  que 
he  sentit  veus  volàtiles ,  no  diré 
ahont,  per  que  hi  hà  persones  que 
arrastran  compromís  ^lestan  al  cas?.. 
y  nada  menos  que  diuen  que  l'espe- 
rit de  la  cosa  es  qu'aquest  any  se 
suprimexin  los  Tres  Toms,  lo  ball  de 
Romeya  y  la  capta  que*s  porta  in- 
tent de  fer  per  aquells  pobrets  d'An- 
dalusia que  tot  ho  han  perdut 

i  Cal  ma,  senyores!,  no  interrompin  ni 
toquin  l'ase  los  d'allí  baix  d'aquell 
reco  de  les  tinieblas.  Un  servidor  no 

es  cap  advocat  y  no  tinch  Texercici 
de  la  boquilla;  aquí  tots  som  carre- 
ters y's  gasta  molt  aparejo:  que'l  dia 
que  no's  parla  d'ases  y  bèsties  sem- 
bla qu'un  no  ha  de  sapiguer  enra- 
honar. 

—  Biovenido,  cuydado  ab  les  ex- 
pressions. 

—  Pst,  senyor  President,  me  des- 
dich  del  agravi,  y  si  hi  hà  cap  parau- 
la confusionera  ja  The  tirada  de  re- 
culons  com  si  anés  ab  lo  carro  contra 
direcció.  Però,  poso  en  conexement 
deia  classe  que  lamevaconsultaesde 
que  aquest  any  hi  té  d'haver  sarau, 
Tres  Toms  y  colecta.  He  dicho. 

...  jY  està  clar,  home,  si  no't  de- 
xan  espressar  l'ideya!  Axò  sembla'l 
rotllo  de  baix  a  la  Riba,  que  tothom 
bestreu  y  comensa  y  acaba  la  con- 
versa com  li  dona  la  gana.  Per  mi, 
que  fassin  la  seva  reyal  voluntat, 
que'm  retiro.  No'n  vull  veure  de 
despotismes.  Aquí  tot  bitxo  retalla  y 
fa'l  xiu-xiu  y  no'n  trobaràs,  encara 
que'ls'garvellis,  mitja  dotzena  que 
tinguin  serenitat  per  dir  quatre  pa- 
raules en  públich  que  confrontin. 

—  Dexèu  dir  a  n'en  Biovenido, — 
esclaman  molts. . — | Alsa,  regalat,  noy 

maco ,  qu'enrahonas  millor  qu'en 
Bustamante  dels  caxals; — li  diu  un. 
— Firmes, —  li  aconsella  un  altre, — 
qu'has  cantat  clar  y  nèt:  si  n'hi  hà 
algun  que  no  pot  ballar,  que  vagi  a 
la  Garriga  a  escaldarse  les  frontisses 
de  les  cames. 

—  Silencio,  ordre,  senyors.  Aquí 
no's  tiran  llatinades.  Senyor  Biove- 
nido,  estengui  la  seva  ideya,  que  la 
majoria  aproba'l  seu  progecte. 

—  Que  sí;  molt  be;  oy! 

—  Gràcies,  senyores.  La  idea  d'un 
servidor  es  que'l  ball,  los  Tres... 

—  Té,  encén,  qu'ab  aqueix  puro 
hi  perdràs  la  veu  y  t'estroncarà  la 
saliva;  es  d'aquells  de  primera  classe 
que  no  tiran  ni  ab  boquillo  de  dia- 
calon. 

—  Senyores, —  torna  a  rependre  en 
Biovenido  després  d'haver  encès  lo 
cigarro: — un  cop  al  any  se  presenta 
lo  nostre  Sant  Antoni,  y  per  con- 
suetut  lo  gremi  l'ha  tractat  ab  lo 
decoro  corresponent,  que  ja  ho  sab 
ell,  y  se'n  refia,  dequ'estàentremitx 
de  gent  de  be. 

—  jBien,  salao!  si  m'also,  li  faix 
una  postura,  i  Primoroso  !  Aqueix 
minyó  té  una  pajarera  a  la  llengua. 

jAnsia,  Benido,  que  tots  t'escoltan! 
un  punt  lluhit.  Afróntals  als  que 
vulguin  discòrdia. 

—  Senyor  Ganuto,  la  mesa  apro- 
ba  les  seves  paraules;  però,  li  de- 
mano que  dexi  manifestarse  al  que 
està  en  ús  de  la  discussió.  Seguèxi, 
noy,...  senyor...  Biovenido. 

—  ^íY  donchs,  per  què  no  s'ha  de 
celebrar  la  festa?  ^Que  voleu  que  a 
les  vostres  quadres  hi  haja  una  pas- 
santía  d'inflamacions,  una  epidèmia 
com  ara  tres  anys,  que'l  bestiar  se'ns 
quedava  mort  ab  la  brida  a  la  mà? 
que  les  nostres  quadres  semblin  lo 
hospital  del  Parque,  que  ni  morts  ni 
vius,  may  s'hi  va  a  veure  ningú?  Per 
que  m'afiguro,  cavallers,  que  tam- 
poch  voldreu  esmersar  altra  vegada 
en  animals  les  dobles  de  quatre  que 
havem  afanyat  fent  Vacarreyo  des- 
de'ls  molls  als  carros  y  als  magat- 
zems, ab  fanch  al  hivern  y  ab  sol 
qu'estabella  al  estiu,  que  les  pedres 
de  la  platja  creman ,  y  la  estuva 
baxa  recta  de  plè  a  plè,  que  s'hi  po- 
dria guisar  un  arròs  a  la  valenciana 
que  diuen  que  necessita  les  dues  ar- 
dencies...  Senyores,  primer  qu'en 
aquexa  diada  de  tant  merexement 

no  portar  lo  cavall  a  benehir  y'ls 
que's  quedan  a  la  quadra  no  mengin 
tortell,  ho  dich  ben  nèt:  ensello'l 
bayo  y  me  les  emmeno  tot  sol  cap  a 
Sant  Antoni  y  li  dich  ab  governador 
de  la  mitra:  «Escolti  quatre  parau- 
les. Fàssi'l  favor  de  posarse'l  roquet 
y  les  altres  prendes  que  fassin  més 
oro,  y  surti  aquí  fóra,  si  es  servit,  per 
benehir  me  a  mi  y  al  Jatxendero  ab 
totes  les  regles  de  la  festivitat;  que 
no  n'hi  manqui  ni  mitja,  y  consti  que 
jo  no  m'aparto  de  lo  que  m'han  en- 
senyat los  meus  pares.  Ja  pot  donar 
ordre  per  que  posin  una  blandonada 
davant  del  patró  de  la  carrera;  que 
s*hi  enlluherni,  no  hi  vol  dir  rès;  li 
posarem  ulleres  blaves:  vull  qu'ho 
sàpiga  que  no  som  en  terreno  d'he- 
retges. Que  més  m'estimo  gastar  una 
dobla  de  quatre  en  companyia  de 
Sant  Antoni  y  del  porquet,  que  no 
que  se  me  la  mengi  en  Mingue\  ab 
visites  y  consultes  a  la  quadra.  Y 
m'assento. 

—  Bien,  noy  terne;  toca  aquests 
cinch  de  la  mà.  No  te'n  debías  fer 
pochs  de  tips  d'anar  a  estudi!  Ni 
qu'haguessis  tingut  una  solfa  al  de- 
vant.  ^Y  tu  fas  de  carreter,  ximple? 

vésten   a  l'Audiència,  y  sofócals  a 
n'aquella  trepa  del  vestit  llarch! 

—  Quietut;  en  Xaranda  té  la  pa- 
raula. 

—  jY  ben  limpio  que  la  tinch! 
Ja'n  fa  d'estona...  A  la  edat  de  tret- 
ze mesos,  ja  haguera  pogut  fer  d'ho- 
me bo,  que  disputava  ab  Bricant  y 
no  callava  per  Meco.  Però  en  Beni- 
do  m'ha  guanyat  per  mà  y  ha  tingut 
la  perferta.  Està  corrent,  per  axò 
no  me'n  quedarà  ni  una  al  pahi- 
dor. 

A  caps  som ,  cavallers ;  aquí  la 
qüestió  es  més  clara  qu'un  mirall. 
Ja  ho  ha  dit  en  Benido:  si'l  dia  de 
Sant  Antoni  no  hi  hà  Tres  Toms  y 
sarau,  quedem  malament  y's  pert  lo 
crèdit  per  tot  arreu:  a  dalt  y  a  baix. 
Jo  so  despreocupat  y  no  tinch  fana- 
tisme; però  la  opinió  no  me  la  qui- 
tan,  qu'es  una  prenda  sagrada,  y 
l'home  lliure  la  deu  haver  de  tenir, 
ò  sinó  es  un  ningú.  Jo  en  ideyes  so 
del  Duque;  no  hi  fa  rès  que  siga  di- 
funt, jo  no  vario  ni  quebranto'l 
modo  de  pensar;  so  dels  d'Espartero 
y  no'n  vull  conèxer  cap  més:  no 
dono  padrastre  a  les  opinions.  Tot 
son  farses  y  farsantes,  y  allò  d'allí 

baix,  de  Madrid,  un  xarco  de  ranas 
com  deya  Zurbano.  En  quant  al  in- 
terior, tinch  pareja  de  tota  la  vida: 
Sant  Antoni  Abat.  Quan  me'l  miro 
ab  aquella  barba,  dich  entre  mi:  vaja 
que  fas  tropa,  Anton;  ets  lo  Sant 
més  curro  del  cel;  encara  que  la 
companyia  que  portas  no  siga  gayre 
lluhida,  tu  sol  l'aiabas  y  li  donas 
mèrit.  Per  que'm  penso  qu'es  un  to- 
cino  curiós,  que  menja  ab  cullera  y 
forquilla  y  no  deu  fer  poti-poti  com 
los  altres  ab  aquell  morro  foradat 
que  quan  l'alsan  sembla  qu'apuntin 
ab  una  escopeta  de  dos  canons, 

—  Xaranda  ,  preneu  Taygua  de 
lluny,  y  d'aquest  terme  no  acabarem 
may. 

—  ^Y  que  s'afigura'l  President  que 
me  sofoco  encara  que  riguin?  Tinch 
la  paraula  y  no  me  la  quita  ningú, 
ni  en  que  fassin  la  Constitució  nova. 
Ey,  salvo  error.  Si  la  Presidència'm 
diu  que  calli,  jo  desseguida,  bacallà 
que  som  quaresma:  com  si  publi- 
quessin la  lley  marcial. 

Al  demés ,  tenim  de  respectar 
Sant  Antoni  per  que  entre  any  lo 
cansem  massa.  Lo  qui  més  y'l  qui 
menos,  si  haguessin  de  passar  comp- 

tes  ^no  li  podria  presentar  una  car- 
retada de  renechs  esmersats  a  venal 
y  de  qualsevol  manera?  ^Y  qui'ns 
abona  y  qui'ns  passa  franchs  de 
tantes  injuries  y  paraulades,  sinó 
Sant  Antoni?  Estich  cert,  com  si  ho 
veges,  que  tot  lo  dia  deu  anar  amunt 
y  avall  fent  camins  per  acudir  a 
Nostre  Senyor  ab  recursos  y  memo- 
rials solicitant  indult  y  misericòr- 
dia: «Perdonèulo  a  aquest, — deu  dir: 
— es  un  renegador,  però  no  ho  fa  ab 
malicia.  Dissimúiil  a  aqueix  altre, 
que  renega  per  vici.  Plànyilan'aquell, 
que  ja  li  ve  de  petit  y  si  no  renegués 
diu  que  parlaria  tartamut,  que'ls  re- 
nechs li  venen  a  servir  de  crosses 
per  la  llengua.  Mes,  tots  son  devots 
meus  y'ls  estimo.  Gonsidéri'l  Senyor 
que  tractar  ab  bèsties  no  es  com  trac- 
tar ab  persones,  y  se'ls  hi  té  de  dis- 
simular.» Y  Deu,  acte  contínuu  li 
posa'l  visto  bueno  sens  mirarse  les  fu- 
lles de  servey.  ^Y  donchs,  carreters 
de  la  ciutat,  que  voleu  ser  desagra- 
hits  ab  un  Sant  que  us  guarda  tan- 
tes tendències,  qu'en  lloch  netroba- 
riau  d'altre  que  volgués  respondre 
d'una  patuleya  de  gent  tan  feta  mal- 
bé de  la  llengua  y  tan  desorganisada, 

que  li  donem  més  compromisos  que 
satisfaccions?  No  rieu,  nó,  que'l 
que  dich  es  molt  serio ,  y'ls  que 
riuen  deuen  tenir  un  municipal  a 
l'escaparata  en  compte  d'un  Sant  de 
tanta  glòria  com  lo  meu.  Quan  se'n 
van  al  llit  li  deuen  fer  l'ullet  per 
que  no'ls  penyori  l'endemà. 


—  Si'l  President  me  dona  llicen- 
cia, diré  quatre  paraules  al  Consell 
aquí  reunit. 

—  Té  la  paraula  en  Paperina. 

—  Jo  també  so  dels  que  no  neces- 
sito personer  per  dir  la  meva  ideya. 
De  consegüent,  haig  de  parlar  clar. 
Hi  té  d'haver  Tres  Toms  y  sarau; 
aquí  no  hi  hà  més  histories,  que'l 
gasto  està  fet.  Jo,  que  Taltre  dia'm 
trobo  la  dóna  de  casa  espolsant  un 
rengle  de  vestits  negres^  qu'al  entrar 
dich:  jSalao!  axò  sembla  un  ingenio 
de  la  Isla  de  Cuba,  de  la  canya  de  su- 
cre; y  ella,  flis,  flas;  vaja,  que  de 
lluny  semblava  que  castigués  una 
companyia  de  negritos.  «Mira  quin 
vestit  vols  per  anar  a  benehir.»«^Jo? 

que  tens  ordre  de  íicarlos  tots  dotze 
altre  cop  al  armari,  que  me'n  vaig  de 
frente  a  ca'l  Magre  que  me'n  fassi  un 
de  nou.»  «^Que  t'has  vengut  Tenteni- 
ment?»«Nada  menos.  Ala  meva  per- 
sona no  s'hi  estilan  rescalfats.  S'es- 
trena vestit  ò  no  se'n  estrena.  No'n 
surten  d'arnes  per  anar  als  Tres 
Toms.»  ^Estan  al  cas,  cavallers?  tinch 
lo  gasto  fet,  y  jo  no  llenso  les  pessetes 
per  ficar  un  altre  trajo  al  armari. 


II 


—  ^Quí  es  aquest  senyor,  que  s'a- 
xeca  tothom? 

—  Lo  Comissionat;  ^còm  t'ho  ex- 
plicaré? es  un  daxonses  d'aquell  diari 
que  té  un'aranya  marcada. 

—  Be,  vaja,  un'especie  de  celador, 
d'aquells  que  fan  obrir  l'ull  a  les 
Autoritats  contàntloshi  en  lo  diari 
si'ls  carreters  empessonan,  si'ls  tram- 
vies fan  desgracies  ò'ls  cotxeros  se 
barallan . . .  Entesos,  ja  sé  qui  es  aquest 
subgecte. 

—  Don  Xavier,  segui,  segui  aquí 
a  la  Presidència;  fàssi'l  favor  de  dir 
un  discurs  als  companys  sobre  la  co- 

lecta,  per  que  s'ha  determinat  fer 
los  Tres  Toms  ab  capta.  Anímils  vos- 
tè mateix. 

—  iQuè  previngut,  previngui!  Vos- 
tès sempre'n  tenen  una  al  pap  y  una 
altra  al  sach.  Digui  qualsevol  cosa, 
una  arenga,  un  vers. 

—  Nosaltres  entendrem  si  un  ani- 
mal, poso  per  comparansa,  té  alguna 
tara  amagada,  si  té  algun  viciot.  Di- 
gui, digui.  Silencio,  senyors.  Don 
Xavier  los  hi  farà  una  petita  alocu- 
ció. 


—  Senyors,  obligat  per  les  insi- 
nuacions del  meu  digne  amich  que 
en  nom... 

—  (Tràctils  de  vos.  Aquí  no  té  de 
anar  ab  senyoríos  ni  finures  de  com- 
pliments). 

—  Que'm  prega  en  nom  vostre 
que  us  diga  algunes  paraules,  y  ho 
vaig  a  fer  ab  brevetat  per  complàu- 
reus  y  complaurem  jo  mateix,  que 
fora  desatent  y  mal  educat  si  no  cor- 
respongués  a  les  probes  de  conside- 
ració qu'acabo  de  rebre. 

—  jMolt  be!  Axò  es  parlar  seguit; 

sembla  que  li  surti  una  beta  de  la 
boca. 

—  Sé  qu'acabeu  de  resoldre  que 
aquest  any  se  celebrin  los  Tres  Toms 
acompanyats  d'un  obgecte  piadós, 
d'una  idea  generosa:  no  en  và'ls  vos- 
tres cors,  que  s'han  axamplat  a  la 
sola  idea  de  la  filantropia  y  de  la  ca- 
ritat...— etz.,  etz.  Segueix  l'orador  ab 
un  pàrrafo  brillant  qu'entusiasma  a 
la  reunió  y  arrenca  forts  picaments  y 
exclamacions  de:  Don  Xavier,  no 
ens  enternexi  més. 

—  iL'Andalusía!  Aquella  terra  de 
les  mentides  dolses  y  rialleres,  del 
garbo,  del  donayre  y  de  lesgraciosi- 
tats  y  agudeses,  aquella  terra  està 
passant  un  trànzit  consumit!  Aque- 
lla terra,  que  n'es  propietària  direc- 
ta Maria  Santíssima!...  Y  axò  no  son 
quimeres  filles  de  l'imaginació  del 
poble:  es  fet  real  y  certíssim  que  jo, 
en  les  curtes  estones  que  puch  em- 
plear  en  l'estudi,  ho  he  inquirit  y 
comprobat  regirant  infolios  y  bufant 
la  pols  dels  arxius. 

Un  cop  que  Santa  Llúcia  havia 
anat  allí  a  fer  ses  cures  miraculoses 
tornant  als  ulls  més  negres  que  la 
gayeta  d*algunes  andaluses  la  claror 

que  no  gosavan,  volgué  de  totes  ma- 
neres quedarshi,  enamorada  d'aquell 
país  de  les  taronges  sucoses  y  emme- 
lades,del  cel  llis  y  blau  com  lo  mantó 
de  la  Puríssima,  dels  ayres  sanitosos 
y  flayrants,  de  les  dones  xungueres 
y  dels  guapos  fatxenderos  batejats 
sens  dubte  ab  aygua  del  mar  salat  y 
criats  ab  munyequesde  flor  de  canye- 
lla picada. 

—  jBien  salao!... 

—  Y's  conta  que,  sapigut  aqueix 
determini  per  Santa  Maria,  s'oposà 
a  que  la  Santa  hi  fes  posada  y  diuen 
que  li  va  dir:  «Awí/a  hija,  Anda  Lu- 
cia, vuelve  a  la  glòria.»  Lo  qual  sen- 
tit per  uns  gitanos,  van  escampar  la 
relació  a  tot  arreu,  y  desde  llavors 
aquell  Reyalme  es  conegut  per  la 
Andalucia,  terra  de  Maria  Santís- 
sima, com  a  comparació  y  alabansa 
de  lo  molt  que  n'està  agradada  la 
Verge,  y  que  no  es  cel  per  que's 
troba  baix  de  nivell,  però  que  per 
totes  les  demés  circunstancies  es 
igual  que  si  ho  fos,  ab  la  ventatja  y 
comoditat  de  que  s'hi  pot  anar  per 
terra,  mentres  qu'al  altre  hi  hà  una 
lley  de  camins  morralers  que  pochs 
hi  fan  cap  y  la  meytat  s*hi  estimban. 

Aquexa  es  la  terra  benehida  que 
aneu  a  socórrer  ab  vostra  liarguesa. 
Aquexa  terra  trista  y  desvalguda 
ahont  los  panderos  ja  no's  sacsejan 
alegroys,  les  castanyoles  no  repican, 
y  les  guitarres  no  planyen  ni'ls  cau- 
tiveris  del  cor,  ni  les  satisfaccions 
de  la  correspondència,  ni  les  avi- 
nenses  y  concòrdies  de  la  fina  esti- 
mació. Aquexa  terra,  ullpresa  de 
melancolía  y  sufridora  de  misèria, 
espera,  oh  carreters,  la  vostra  al- 
moyna!  Acudíuhi  vosaltres,  que  sou 
la  gent  puntosa  y  la  del  garbo  cata- 
là; tan  ditxeros  y  graciosos  com  los 
vostres  germans  andalusos  y  ab  més 
mèrits  qu'ells:  que  teniu  un  doble 
llenguatge  celebrat  pels  homes  y 
comprès  pels  paquidermos. 

—  Noy,  m'ha  agradat:  axò  es  finet 
y  de  mèrit. 

—  Que'n  deu  tenir  de  llatí  aquest 
home. 

—  ^Llatí,  dius?...  De  tota  rassa  de 
càniam  saben  parlar  aquesta  gent: 
tots  podrían  ser  estrèpits.  Tot  lo 
mèrit  està  en  tenir  lo  tel  ben  desem- 
brassat. 

Febrer  de  i885. 

Al  meu  amich  Francesch  Matheu 


Los  vells  ja  no  viatjavan;  la  via 
de  Llevant  era  massa  llarga  y  fatigo- 
sa per  arriscarshi:  lo  temps  los  hi 
havia  llevat  alhora  joventut  y  for- 
talesa. Mes,  quedavan  los  fillets  per 
córrer  món.  jElls  ray!  alegres,  lleu- 
gers, ab  los  novensans  axeribiments 
del  amor,  jahont  no  anirian  a  parar, 
tan  xamosos,  tan  polits,  no  tenint 
altra  taleya  que  la  d'agradarse,  ni 
més  volensa  que  viure  enamorats!... 


II 


— Fills  meus, — los  hi  va  dir  lo  pare; 
— m'apar  que  del  cantó  d'hont  ve  la 

llum,  les  coses  tenen  mudansa:  may 
han  fallat  les  meves  dites.  La  fosca 
no  vetlla  tant,  y  la  claror  es  més 
avinenta  y  brilladora;  sento  en  l'o- 
reig passadís,  certes  flayres  d'orenga, 
de  farigola  y  les  més  fines  de  viole- 
tes, que'm  senyalan  que  per  aquells 
indrets  les  estepes  trauen  flor,  los 
bruchs  mostran  ses  tulipes  empor- 
prades,  y  que'ls  lluers,  los  pinsans  y 
les  caderneres  ja  han  baxat  de  mon- 
tanya  y  ensejan  sos  primers  refilets 
saltant  del  bosch  a  les  oliveres,  anant 
y  venint  ab  lo  tràfech  de  cercar  pa- 
rella, quedar  concerts  y  enamorats 
alhora,  y  enquibir  lo  niu  pels  xique- 
tets  que  sobrevinguin,  en  lloch  ben 
errador  per  sostraures  d'uns  bechs 
corvats,  que  passan  milans  per  tot 
arreu  y  no  dexan  prosperar  cap  nis- 
saga. 

jTindrèu  de  marxar!...  Sento  uns 
bells  recorts,  fills  meus,  que  m'avi- 
van  la  voluntat  d'acompanyarvos; 
mes,  lesforses  no  hi  son  compartido- 
res!  Anèuhi  sols,  què  les  bonanses 
de  la  joventut  no's  gustan  dues  ve- 
gades. Marxeu;  jo'm  quedaré  ab  la 
jayeta,  y  anyorantvos  parlarem  sem- 
pre de  vosaltres  y  hi  pensarem  axis 

mateix  encara  que  restem  callats. 
La  experiència  m'ha  socorregut  de 
mica  en  mica  y  so  sabedor  de  moltes 
coses.  Sé  un  ombril  que  no  hi  man- 
ca la  frescor;  Taygua  hi  devalla  gota 
a  gota;  Toreig  hi  arriba  ab  humitats 
de  rosada,  que  les  arreplega  tras- 
puantse  entre  mitx  del  fullam;  l'eura 
s'hi  entortolliga  ab  prou  enginy  y 
dexa  la  claror  a  fóra...  Allí  passarem 
la  tongada  calitjosa;  (oydà!  no  serem 
nosaltres  los  més  desvalguts.  Los 
créxems  vorejan  un  manso  regueró, 
la  falsia  enrama  la  boca  de  la  mina; 
a  dins,  en  Taygua  enclotada,  clara 
com  un  cel,  axis  que  tenim  set,  una 
altra  boca  s'acosta  a  la  nostra  boca 
y  sembla  que'nsvulga  ajudar  a  beu- 
re. A  les  hores  més  xafogoses,  s'hi 
sent  un  remoreig  més  suau  que'l 
brunzir  de  les  abelles:  una  belluga- 
dissa de  migrats  insectes  d'ales  fines 
com  la  claror,  formiguejan,  pujan  y 
baxan,  van  y  venen,  volan  y  ballan 
vora  de  l'aygua  engrescats  ab  aque- 
lla fresca  tan  delitosa. 

Allí,  en  aquella  dotada  atapahida 
de  verdor,  nos  serà  més  dols  parlar 
de  vosaltres,  y  en  tan  plahenta 
quietut  potser  us  aconseguexin  les 

amoretes  qu'us  enviarà'l  nostre 
anyorament.  Fèu  via,  fills  meus:  les 
ombres  ja  pujan  per  Llevant;  la  cla- 
ror trista  qu'ensopeix  la  vida  us 
aclarirà  poch  lo  camí;  abans  d'arri- 
bar a  Uoch,  en  mitx  dels  deserts  de 
l'aygua,  axamplarà  ses  ales  resplan- 
dentes  y's  remuntarà  vers  lo  cel  ab 
vol  pausat  l'Au  de  llum  que  no  dexa 
profanarse  ab  cap  mirada.  Fèu  via 
sempre  dret  allí,  y  assolireu  la  ciutat 
dels  campanars  bessons.  |Quí  pogués 
ésser  tan  venturós  per  acompanyar- 
vos!...  iquínes  recordanses  més  fala- 
gueres guardo  d'aquella  ciutat  bene- 
hida!  los  primers  fills  nostres  van 
néxer  allí!...  ^ahont  son  aquells  in- 
grats que'ns  van  desconèxer  y'ns 
abandonaren  després  quan  més  en- 
cisats  nos  tenían  ab  sa  hermosor?  y 
^ihont  deuen  ser  aquells  altres  que 
varen  fugir  del  nostre  arrimo  tan 
desensinestrats  y  tan  tendres,  que'ls 
pobrets  ni  arribaren  a  sentir  lo  ros- 
sinyol quan  aumenta  enamorat  ses 
passades,  ni  quan  les  mimva  entris- 
tit y  pert  lo  dols  cantar  abans  que  la 
tardor  mustigui  les  primeres  fulles!.. 
Allí  varen  nàxer  tots  entre  goigs  y 
rialles:  repicavan  per  tot  arreu  les 

campanes  escampant  alegries  pel 
cel;  volavan  los  coloms  entorn  de 
nostra  casa  donantnos  la  enhorabo- 
na. Després,  tornaren  a  repicar  les 
campanes  més  pausades  y  ab  tristes 
veus;  los  coloms  no  rondavan  nostra 
casa  desolada,  torsavan  lo  cap  y'ns 
miravan  acondolits...  los  fillets  ha- 
vían  desaparegut. 

Però,  com  derrera  la  desventura 
pot  escàureshi  una  felicitat,  vàrem 
tenir  més  fills,  y  axis  que  l'alegria 
entrava  a  casa  nostra,  hi  restava  y 
no  volia  marxarne  may.  La  pau  que 
ens  donà  esta  alegria,  vegeu  si  dura 
y  si  l'hem  reguardada,  puix  qu'us 
tenim  a  vosaltres  jlos  meus  derrers 
fills!  que'ns  doneu  bona  vellesa  ab 
vostres  falagueríes  y  Tesperansa  de 
poguer  aclucar  los  ulls  ab  dolsesa 
vegentvos  de  retorn!  — 


III 


—  L'Au  resplandorosa  encara  no 
ha  estès  ses  ales,  mon  espòs.  La  fati- 
ga'm guanya  y  no  puch  seguir  al 
costat  teu. 

—  Guàyta  avant  sempre,  esposa; 
lo  pare  no  s'haurà  errat.  Quan  To- 
reig  se  refresqui,  dels  deserts  de  l'ay- 
gua  veurem  exir  TAucell  brillant. 

—  Espòs  meu,  la  forsa'm  mimva; 
jtinch  fret,  mon  amor! 

—  Acostat,  ma  estimada...  quan 
l'aygua  s'acolori...  Acostat...  també 
jo  sento'l  fret! 

—  jAvant,  esposa  meva!  avànsa  al 
meu  costat. 


IV 


—  L'Aucell...  l'Aucell  no  desple- 
ga ses  ales  resplandentes.  jAy,  que'l 
pare  s'haurà  enganyat! 

>     •     • 

Veig  una  blancor  que'm  cega... 
acostat,  la  meva  amor.  «Una  om- 
breta  us  servirà  de  guia  en  la  ciutat 
dels  campanars  bessons;  ja  sentireu 
Taroma  dels  tarongers...  Una  om- 
breta,  la  primera  que  naix  ab  la  cla- 
ror, sota  una  teula,  allí'esa  casa  nos- 
tra.» 

Ay,  esposa,  que  tot  son  ombres  de 
blancor,  y'l  fret  me  gela  y  no  sabré 
trobar  la  casa  qu'hi  van  nàxer  los 
germans  meus. 

—  Espòs,  mon  estimat  del  cor!  ay, 
que'ls  vellets  no  tancaran  los  ulls  ab 
dolsesa...  espòs  meu...  jtan  estimat! 

—  jJa  vinch,  esposa!  jamor!  |Ay, 
ciutat  dels  campanars  bessons!...  — 


Dues  orenetes  enclotades  en  un 
mantell  de  neu  vaig  trobar  en  lo 
terrat. 

Nevada  del  Mars  de  1883. 

Al  amich  haach  Paulouski 


Vaig  entrar  a  la  corporació  en 
classe  de  suplent,  sustitut  del  pare: 
vull  dir  jo  que  l'empleo'm  pertocava 
a  dret  fil.  Lo  pare,  qu'era  un  home 
qu'hi  veya  a  través  dels  gruxos  y  en- 
devinava les  coses  de  lluny,  va  dir: 
aquest  xicot,  fent  falques  y  pastere- 
tes  y  devantals  d'aygüera,  no  portarà 
may  calses.  No  per  que  jo  fos  curt 
de  mans,  sinó  per  que  l'ofici  de  fus- 
ter ell  veya  venir  qu'aniría  en  orri  y 
que'ls  preufetayres  y  les  màquines 
Tacabarían  de  tirar  per  terra.  Va 
presentar  recurs  y  documents  al  Ar- 
calde  y,  errat  y  fet;  un  servidor  va 
obtenir  acomodo,  y  desde  l'any  5o 
que  canto  en  lo  mateix  barri,  fòra'ls 

tres  primers  anys  de  suplent  d'en 
Niceto,  aquell  sereno  de  tanta  ano- 
menada qu'un  cop  va  sobtar  la  ban- 
ca d'en  Baldiri  y  se'n  va  dur  presos, 
ell  tot  sol,  a  quaranta  indivíduus,  lo 
banquer,  los  daus  y  una  fúria  de 
mils  duros  que'ls  varen  portar  ab  un 
bayart. 

He  tingut  bons  mestres:  en  Nice- 
to per  Varrojo  y  la  serenitat,  y'l  pare 
per  formal,  valent  y  d'experiència. 
Si  ara  axequessin  lo  cap  y  veyan  del 
terme  qu'anem  los  serenos,  dirían: 
es  engany,  vínga  un'altra  malaltia  y 
un  metge,  y  tornem  a  morir.  Axò  no 
son  serenos;  son  gent  llogada  que 
fan  de  comparsa. 


Vaig  entrar  al  barri  ab  totes  les 
fal•leres  y  enganyaments  de  la  jo- 
ventut; ab  afició  y  voluntat  d'arri- 
bar a  ser  alguna  cosa.  Quan  als  ves- 
pres me  posava'l  capot  y  prenia'l 
xuxo  y'l  fanal,  tot  Barcelona'm  sem- 
blava estreta  y  disminuhida;'m  veya 
revestit  d'autoritat  y'm  mancava 
terreno  pera  poderme  tombar.  Lo 

barri,  de  nit,  me  semblava  que  jo 
n'era'l  duenyo  y  tothom  m'hi  feya 
nosa.  Venia'l  cabo  y'm  deya:  «Oriol, 
vigilància,  que  tenim  sospites.»  Què 
m'havia  dit!  a  les  vintiquatre  hores 
los  lladres  ja  estavan  entregats,  y  sinó, 
parte  a  la  Comandància  pel  següent 
tenor:  «Etzètera,  etzètera:  Los  mal- 
hechores  se  habràn  escapado  à  otra 
demarcación;  el  barrio  de  mi  vigi- 
lància està  sin  novedad.»  La  firma 
sota;  ab  una  hòstia  y  dos  quartos 
cloía'l  plech,  quedava  fóra  de  res- 
ponsabilitats, y  entesos  les  Autoritats 
y  jo. 

Per  les  barricades  del  56,  lo  meu 
barri  semblava  una  bassa  d'oli;  ey, 
a  la  nit;  de  dia  que  fessin  lo  que 
volguessin.  Ja  ho  vaig  dir  a  n'en 
Pujol;  nos  deyam  tu. 

—  Mira,  passat  de  les  deu,  no  vull 
que's  fassi  foch;  defensat  ab  los  teus 
tant  com  vulguis,  però  ab  arma 
blanca;  no  vull  sentir  cap  tiro;'l  bar- 
ri'm dorm,  ^tens  entès?  per  que'l 
que'm  traspassa  la  consigna  es  vícti- 
ma del  meu  xuxo:  li  entrarà  per  la 
punta  y  li  exirà  per  la  virolla. 

— Hi  haurà  més  mortandat,  Oriol, 
si  faig  servir  l'arma  blanca,  per  que 

la  tropa'ns  inquietarà  y  jo  hauré  de 
ser  rigurós,  ^jestàs,  Oriol? 

—  jLas  once!...  A  la  tropa  déxala 
per  mi:  ja  veuràs  quin  mandato'ls 
poso,  /...nublado!  — 

Com  de  fet,  l'endemà  ja  tenia  a  casa 
l'ordenansa  d'en  Zapatero,  que  va 
dexar  lo  cavall  a  Tescaleta,  ab  ordre 
de  que'm  presentés  a  la  Capitania. 

—  ^Cómo  se  llama  usted? — me  va 
dir  encara  no  vaig  entrar  a  Toficina. 
Totes  les  taules  estavan  plenes  de 
mapes  y  pianos  de  Montjuich. 

—  Oriol,  Usía. 

— jOriol,  qué  significa  Oriol!  ^Có- 
mo  se  llama  usted,  diga  usted?  ó  le 
mando  à  las  Filipinas. 

— De  nom  de  fonts  me  dich  Oriol, 
y  de  llinatge  so  Marimon. 

—  A  ver,  el  Coronel  de  Estado 
Mayor.  — 

Allavors  van  ser  dos  ab  qui  me  les 
vaig  tenir  qu'haver. 

—  <íDíga  usted,  es  usted  el  sereno 
del  barrio  primero,  distrito  cuarto? 

—  Sí,  Usía.  —  Y'l  coronel  apun- 
tava. 

—  ^Cómo  ha  cesado  el  fuego  esta 
noche  en  las  barricadas  de  su  dis- 
trito? 

— Per  que  no  vull  sorolls  a  la  nit. 
La  nació'm  té  confiada  la  quietutdel 
barri,  y  jo  cumplexo  ab  Tordenansa 
del  meu  institut. 

— ^Pues,  por  qué  no  hace  usted  lo 
mismo  de  dia? 

—  Per  que  no  es  la  meva  obliga- 
ció. Y  un  servidor  descansa,  mi  ge- 
neral. 

— Pues,  vaya  usted,  yo  se  lo  man- 
do,  à  ver  si  acaba  el  fuego. 

—  ^Usía  no  disposa  rès  més? 

—  Nó,  ande  usted. 

—  Pues,  con  su  permiso,  un  servi- 
dor me'n  vaig  a  dormir. — 

iSenyors,  me  pensava  que'm  ma- 
tava! Va  trasmudar  vinticinch  vega- 
des lo  color  de  la  cara;  va  esquinsar 
lo  parte  que  tenia  a  la  mà,  que  jo 
conto  qu'era  de  la  reyna,  y  mirant- 
me  fixo,  que  treya  centelles  de  la  vis- 
ta,'m  va  dir: 

—  Vaya  usted  à  la  torre  de  la 
Ciudadela  inmediatamente. — 

Jo,  que  faig  la  cortesia  caminant 
de  recules,  y  encara  no  soch  al  Pas- 
sadís del  claustre,  tiro  de  frente  cap 
a  l'escala;  y  veyent  que  no*m  seguia 
cap  mosso  de  Tesquadra,  tot  baxant 
me  trech  lo  gech  y  me'l  poso  de- 

munt  Tespatlla,  tombo  la  gorra  que 
la  pala'm  vingués  a  l'orella,  y  surto 
al  carrer,  arremangat  de  brassos,  com 
aquell  que  fos  un  treballador  que 
se'n  va  a  dinar.  Trencava  pel  carrer 
de  la  Plata  quan  vaig  veure  de  cua 
d*ull  dotze  mossos  ab  la  carabina  al 
punt  de  dalt  qu'anavan  esverats 
buscant  al  sereno;  sis  dret  a  la  plassa 
de  Sant  Sebastià,  sis  més  carrer  de 
la  Mercè  amunt,  y  jo  al  bell  mitx, 
fent  un  cartabó  de  tàctica  militar, 
com  si  vingués  del  hort. 

Estich  en  que  tots  dotze  mossos 
debían  anar  a  parar  al  ponton  en 
mèrits  d'haver  dexat  fondre  al  Oriol; 
per  que'l  general  estava  irritat  que's 
donava  a  les  àligues  y,  mort  ò  ferit, 
me  volia  a  les  seves  ordres.  jJa  ho 
crech,  prou!  ^Barricades  a  mi? 

De  cuyes  resultes  vaig  estar  ama- 
gat quatre  mesos  y  sense  poguer 
cantar  al  barri,  fins  y  a  tant  que'l 
general  se'n  va  anar  a  Madrid.  Diuen 
qu'al  acte  de  pujar  al  cotxe,  mirant 
amunt  y  avall  del  carrer,  va  dir  en- 
rahonant  tot  sol:  «Nada  mas  siento 
que  marchar  de  Barcelona  sin  ver  à 
Oriol.  Me  lo  llevaba  de  segundo 
cabo.» 

^Ara  faria  aquests  sacrificis  y'm 
posaria  de  puntes  ab  cap  Autoritat 
en  estat  de  guerra?... 

Quan  entro  al  barri,  tot  me  cau  a 
sobre  y  canto  per  forsa,  ab  fàstich  y 
ràbia.  Abans,  lo  barri  era  meu  de  cap 
a  cap,  era'l  soberano:  no  grinyolava 
cap  frontissa  que  l'Oriol  no  n'hagués 
esment.  Ara,  m'han  segat  l'herba 
sota  peu;  hi  tinch  dos  bagilants,  de 
torna;  rès,  dos  malandandos  carre- 
gats de  vanitat  que  tindrían  pit  per 
sustreure  Templeyo  a  Sant  Pere  del 
cel.  jMacos  tontos!  ^què'n  faran  de 
aquella  penjarella  de  claus  lo  dia 
que'ls  hi  donguin  los  despidos?  Es 
que  no  tenen  cap  més  ciència,  se- 
nyores; obrir  y  tancar  com  los  la- 
cayos. 

Hi  hà  nit  que'm  venen  ganes  de 
cantar  un'hora  per  altra  a  veure  si 
faig  llevar  la  meytat  del  barri;  que 
se'n  cuydin  ells  dels  que's  despertin 
refiats  de  qu'es  l'hora  d'anar  a  la 
feyna.  jY  canta,  per  més  ignomínia, 
devant    d'aquexos    dos    tabernacles 

que  no  fan  altra  feyna  que  seure  y 
pesar  figues  tota  la  nit!  Sembla  que 
m'hi  tinguin  a  mi  per  que'm  cuydi 
de  desvetllarlos;  |com  que  dormirían 
més  que'l  guix  si  no  hi  fos  jo!  Ja  po- 
drían  picar  de  mans  los  vehins.  Sí, 
els  cridan  com  a  n'en  Gayarre,  però 
no  hi  val;  no  més  surten  quan  los 
hi  han  de  donar  algun  sofoco  per 
mandres. 

jTant  despreciats  que  som  d'ensà 
que  tenim  aquexos  muts!  Ningú'ns 
respecta;  tot  son  aquests  llaveros  que 
fan  soroll  de  cadenes.  jLosTitaynes! 
sembla  que  les  portin  per  contrapès 
per  que  no  cayguin  esverats  de  por. 
jEn  mitges-cerilles!  Vèt  aquí  ab  què 
fan  lo  negoci  y  acontentan  los  parro- 
quians. 

«Tingui,  don  rè, —  a  tothom  trac- 
tan  pel  terme  fi; — si  es  servit,  la  ceri- 
lleta.»  |Y  pensar  que  jo,  d'un  cop  de 
fanal,  de  baix  estant  los  hi  portava  la 
llum  fins  a  mitja  alcoba,  que  les  se- 
nyores se  despertavan  pensantse  que 
eran  les  dotze  del  dia! 

Per  Nadal  també  portan  la  dècima 
jcom  los  homes!...  D'ensà  qu'ells  hi 
son,  vaig  dir:  |ansia  a  fer  paperotsi... 
lo  que  no  tinch  al  cor  no'm  surt  a  la 

boca.  No  demano  rès  a  ningú;  no 
gasto  cromos  jo.  Y,  un  trist  sereno 
com  so,  no'm  falta  parròquia  que 
cad'any  m'envía'i  millor  gall  d'indi 
que  surt  a  la  plassa.  Quan  fa'l  vano, 
tinch  de  dir  a  la  dóna:  «Remey,  obra 
les  finestres,  que'ns  ha  tapat  la  cla- 
ror.» 


jQue'n  fem  poch  de  paper  los  se- 
renos,  avuy  en  dia!...  Ara  me  n'ado- 
no que'ns  escarrassem  a  cantar  tota 
la  nit  y  ningú'ns  escolta.  Tothom 
nos  dexa  per  ximples  d'ensà  que  te- 
nen los  favoritos  dels  vigilants.  Fés 
la  comèdia  tota  la  nit,  posat  a  les 
ordres  d'un  municipal,  passejat, 
tomba,  vés  amunt  y  avall  ab  lo  fana- 
lot  a  la  mà,  com  aquell  qui  va  a 
cercar  caragols,  afina  les  hores  y  la 
tonada  mentres  la  gent  s'hi  gira  del 
altre  costat,  y  si  vols  conversa  enra- 
hóna  sol  com  un  lelo,  y  si  tens  set 
arribat  a  fer  besades  a  les  axetes  de 
la  font. 

^Sabeu  per  què  servim  nosaltres? 
Per  fer  por  a  la  quitxalla  rebeca. 
Quan  totes  les  criatures  del  barri'ns 

deuen  lo  que  son  y'l  que  podran  ser, 
que  si  han  vingut  al  món  nos  ho 
han  d'agrahir  a  nosaltres  qu'havem 
fet  la  principal  diligència  anant  a 
cercar  a  deshora  a  la  senyora  Igna- 
sió  ò  a  la  senyora  Beleta,  jpoques 
vergonyes!  y  encara  per  feries  callar 
les  hi  diuen:  jmíra  que  crido  al  se- 
reno!  y  justa:  es  remey  aprobat;  ca- 
llan  al  acte  com  si  paressin  un  re- 
llotge de  paret.  Lo  sereno  fa  l'efecte. 
^Que  se'ls  hi  endona  als  pares  que 
nosaltres  fem  de  papos?  ningú  vol 
amohinos.  Després  se'n  recordan,  ^y 
còm  volen  que'ns  guardin  respecte 
si  de  petites  les  enganyan  y'ns  cri- 
dan  y  veuen  que  may  comparexem? 
Sinó  qu'aquí  a  Espanya,  tenim  uns 
governs  tan  castellans!  Al  extranger, 
un  sereno  es  més  respectat  qu'un  re- 
gidor; allí  enrahona  ab  lo  rey,  quan 
n'hi  hà,  ab  la  matexa  franquesa  que 
si  tots  dos  fossin  serenos.  Axò  es  un 
gust;  a  la  nostra  terra,  fins  los  lladres 
tenen  més  tirada  a  que'ls  agafin  los 
vigilants.  Nos  conexen  tan  be  y  se'n 
refian,  qu'axís  que'ns  senten  s'escor- 
ren per  altre  cantó  com  si  juguéssim 
a  fet.  Y  per  ells,  rès,  sembla  que  si- 
gui moda  y  que  fassi  mésluxo  caure 

a  les  urpes  dels  vigilants.  Los  deuen 
convidar  a  cafè  y  copa,  qu'hi  tinguin 
tanta  dèria. 


Fa  trentadós  anys  que  canto  en 
aquest  barri.  Vaig  ingressar  de  su- 
plent, qu'era  una  criatura  com  aquell 
que  diu;  lo  meu  noy  gran,  qu'ara 
canta  d'efectiu  a  les  Hortes,  tot  just 
tenia  dinou  mesos.  Vaig  entrar  ab 
totes  les  fal•leres  y  enganyaments  de 
la  joventut;  lo  sogre 'm  va  dir: 
«Oriol,  no  contis  casarte  ab  la  meva 
filla  que  no  tingas  empleo  pera  por- 
tar un  pà  a  casa.»  S'ha  de  saber,  ella 
era  maca,  molt  vistosa,  era  la  meva 
pagesa;  encara  n'es  quan  se  compon 
y's  dexa'ls  xavets  a  les  polseres,  que 
jo  li  dich:  «Vaja;  qu'ab  la  teva  more- 
nor  y  aqueix  cabell  negre,  encara  si 
jo'm  moria  podrías  engrescarne  un 
altre.»  Trèguinli  uns  quants  anys  de 
sobre  y  calculin  si  la  dóna  de  casa 
no  tenia  material  a  la  cara  pera  fer 
tornar  tarumba  a  mi  y  a  tot  lo  jo- 
vent del  radio  de  la  ciutat.  Los  seus 
ulls  cremavan  com  pólvora  sorda;  si 
me  mirava  de  fit  a  fit  gayre  estona, 

no  podia  per  menos:  «Remey,  —  li 
deya, —  me  fas  venir  basqueig,  no'm 
guaytis  tan  fixo,  que*m  sembla  que 
me  passin  la  rata-pinyada  per  la  vis- 
ta y  m*enlluhernas  de  dins  y  de 
fóra.»  Ab  un  decandiment  y  una 
tosseta  que'm  venia,  que  si  no'm 
caso  ab  ella,  era  home  a  la  sepultura, 
per  que  no  m'haguera  sapigut  avenir 
a  viure  sense'l  caliu  dels  seus  ulls  y 
sense  la  resplandor  que  n'exía. 

De  manera  que,  quan  lo  sogre'm 
va  donar  l'entretoch,  baix  condició 
que  no'm  dexaría  casar  que  no  tin- 
gués empleyo,  jvàlgam  Deu!  encara 
que  m'hagués  dit  de  tinent  d'arcalde 
haguera  sortit  ab  la  meva,  y  li  hague- 
ra anat  a  demanar  la  noya  ab  les 
joyes  a  l'una  mà  y  la  mangala  a  l'al- 
tra. 

Si  ella'm  sentia  jla  Remey!  tan 
soberana  qu'es,  ^voleu  jugar  qu*en- 
cara'm  diria  ximple?  No  hi  pot  ferhi 
més:  quan  l'alabo,  per  que  s'ho  me- 
reix, se  pensa  que  la  bescanto. 

Per  ella'm  vaig  fer  sereno,  per 
que  tenia  la  finestreta  al  barri  y 
quan  passava  allans  a  les  onze,  treya'l 
cap  ab  les  trenes  desfetes,  més  maca 
que   Santa   Magdalena,    y'm    deya: 

«Adeu,  Oriol.»  jEscapuló  de  cel!... 
iJo  n'hi  deya  unes!...  jquè!  a  quarts 
de  dues  encara  festejavam.  Quan 
me  n'anava,  li  descarregava  tot  lo 
raig  de  llum  del  fanal,  y  parexía  un 
Serafí  ab  claror  de  glòria! 

Y  per  ella  seguexo  fent  de  sereno, 
tan  aborrit  que  tinch  l'empleyo  que 
fins  me  lleva  la  sòn  y'm  desvetlla  de 
dia.  Per  ella,  per  que  no  li  manqui 
rès,  ara  qu'havem  perdut  les  glòries 
de  la  joventut  y  que  no  ix  a  la  fines- 
tra per  dirme:  «jAdeu,  Oriol!» 


i 

Quants  anys  (sense'ls  qu'ella'stre- 
ya)  de  ferli  por  los  homes,  y  al  úl- 
tim perdre  l'aborriment  casantse  ab 
lo  senyor  Quimet!  si  no  demostra 
una  passió  molt  encesa,  no  sé  què 
cosa  entendran  per  amor  los  sabis 
qu'han  articulat  respecte  d'aqueix 
tema. 

May  havia  volgut  escoltar  cap  fa- 
laguería  del  enemich  tentador^  ni  en 
los  anys  de  la  joventut  que  fan  de 
bon  rebre  les  amoretes  y  que'ls  ho- 
mes debían  semblarli  menos  ferés- 
techs.  Axis  es  qu'al  sortir  del  Cama- 
ril  de  Sant  Francisco,  pogué  dir  al 
seu  espòs  ab  dolsa  tendresa,  com  de 
neula  remullida,  contemplantlo  no 

més  qu'ab  lo  blanch  dels  ulls:  «jQui- 
met!  Tu  ets  lo  primer  duenyo  y  se- 
nyor de  la  meva  voluntat!» 

En  Quim  no  sapigué  còm  exirse 
dé  tan  amorós  rendiment,  per  que 
l'haguera  hagut  de  pagar  en  quar- 
tos.  Gom  qu'era  un  elet  qu'havía 
passat  la  joventut  posant  voluntats  y 
desdonantles,  cercant  viudes  riques, 
ò  renoques  acomodades,  per  fer  un 
casament  lluhit,  se  vegé  mitx  con- 
fús davant  d'aquell  estrèpit  de  cari- 
nyo,  y  no  sapiguent  la  manera  de 
entendrirse  pera  correspondre  a  la 
seva  esposa,  oferintli  una  voluntat 
de  primera  estrena  com  la  que  rebia, 
contestà  decantantli  una  mirada  en- 
terbolida ab  los  ulls  mitx  aclucats, 
dient: 

— Està  conforme,  Mariquita.  Aqui 
no  hi  hà  més  duenyo  que  tu  mate- 
xa:  a  mi'm  pertoca  l'estimar;  es  lo 
meu  dret,  que'l  reclamo;  y  a  tu, 
prenda,  Mariquita,  te  correspon  lo 
mando  y  les  tornes  al  meu  apreci. 

—  Ay!  No'm  digues  Mariquita; 
quin  fàstich!  sembla  un  nom  de  co- 
mèdia. 

—  {Melmelada,  turronet  fi! 

—  Gàlla,  boig,  quelagentguayta. 


I 


p 

—  Es  que'm  doldria  la  llengua  si 
no  pogués  dir  aquexes  frioleres,  per 
que  t'estimo. 

—  jTrapacer! 

—  iMelindrosa!  D*un  cop  de  vis- 
ta't  voldria  candir  com  una  confi- 
tura!... — 


S'havían  conegut  abans  d'aquexa 
marfuga  qu'havem  passat;  per  Sant 
Antoni,  en  la  Rambla  de  les  Flors, 
a  la  taula  de  la  Mundà.  La  senyora 
Maria  concertava  una  corona  gran 
d'aquexes  que  voltan  tota  la  capella; 
regatejava  per  poca  cosa  y  la  va  de- 
xar.  Allavors  en  Quimet,  que  feya 
el  sonso  per  alli,  s'acosta  a  la  parada, 
concerta  Tadorno,  li  acomoda'l  preu, 
paga,  y  se'n  anava,  quan  torna  ella  y 
diu  a  la  Mundà: 

—  Dóngui,  dóngui,  regatona;  per 
qu'es  tart  y  no  vull  rodar. 

—  Té  que  perdonar,  donya  Marie- 
ta, aquest  senyor  l'ha  comprada. 

—  Sí  que'm  sab  greu. 

—  No  n'hitédesapiguer,  senyora; 
està  a  la  seva  disposició. — 

Y  entre  molts  cumpliments  y  gra- 

cies:  que  sí,  que  nó,  vostè  es  molt 
amable,  no  val  la  pena,  etz.,  etz.,  y 
una  tirallonga  de  galanteríes  y  pa- 
raules adobades,  ella  acceptà  la  coro- 
na y's  dexà  acompanyar  fins  a  la 
porta  de  casa  seva.  Encara  que  no  li 
oferí  la  casa,  lo  cop  estava  donat  y 
ella  era  la  víctima,  per  que  n'havia 
d'exir  enamorada,  y  guarda  que,  als 
quarant'anys  tocats,  conquistaria  ja 
era  empresa  de  mèrit  y  alaba  molt 
la  trassa  d'aquest  senyor  Quim. 


Lo  Quim  va  nàxer  dropo.  Aquesta 
flaca  no  se  li  declarà  materialment 
tot  seguit  d'haver  comparegut  al 
món,  sinó  que  Tanà  descobrint  mo- 
xet  moxet,  ab  fleumería,  segons  los 
anys  s'apilotavan  y  a  mesura  que's 
feya  un  bordegàs  petit  y  rodanxó 
com  si  tingués  peresa  de  créxer  y  li 
vingués  més  a  gust  l'axamplarse. 

Ab  semblants  datos,  ja's  faràcapàs 
lo  lector  de  que  en  Quim  vingué  a 
aquesta  vall  de  llàgrimes  pera  estarhi 
quiet,  dexar  fer  als  altres,  acomo- 
dantse  ab  tot  regalo  en  lo  lloch  més 

desfeynat,  donarse  vintiun  pler  y  al 
mal  temps  ferli  passada. 


Després,  quan  ja  era  home  fet,  va 
marxar  a  l'Habana  contractat  de 
músich  de  regiment,  y  tornà  luego 
d'haver  complert  l'empenyo ,  per 
que'l  cornetí,  en  aquell  clima,  diu 
qu'era  unes  metzines. 

—  Si  no'm  trech  lo  llautó  dels  bigo- 
tis,— repetia  sempre, — n'era  víctima, 
per  que'm  tocava  de  la  caxa  allí  dalt; 
aquesta  enfermetat  no  té  cura. — 

Y  al  estat  present  no  pot  apuntar- 
sel  a  la  boca,  ni  pera  treure  un  ador- 
no de  quatre  solfes,  que  no  li  esco- 
meti'l sobrealè  del  asma,  y  a  corre 
cuyta  lo  té  de  tornar  a  la  bossa  per 
que'l  vèurel  no  més  li  perjudica  la 
respiració  y  l'emmalalteix  per  quinze 
dies.  De  resultes,  ha  tingut  que  fer 
semblant  resumen  per  no  acabar  de 
quebrantarse  la  salut  derrera  de  la 
afició  a  la  música  y  de  les  seves  pro- 
batures  per  treure  quatre  notes  sense 
espifiarles. 

Però,  la  veritat  es  que  tornà  de 

Cuba  roig,  gras  y  macís  com  una 
torra  y,  a  conseqüència  dels  esforsos 
pera  pendre  l'embocadura  del  ins- 
trument, ab  un  sobrepuig  de  llavis 
inflats  y  sortits  enfora,  qu'a  la  seva 
fesomia  riallera  li  han  servit  d'ador- 
no, per  que  sembla  que  a  tot  hora 
vagi  senyalant  petons  als  que  se'l 
miran. 


Vintivuyt  anys  contava  quan  ii 
va  succehir  aqueix  encontre,  y  a  la 
primavera  de  la  vida,  en  lo  floret  de 
la  joventut  se  veya  inútil  y  sà  y  llu- 
hent  de  pell  per  més  càstich  de  la 
seva  ditxa  y  malogro  de  totes  les  ale- 
gries. Per  que  ^a  qui  ho  aniria  a 
contar  qu'era  invàlit,  que  no  podia 
guanyarse  la  vida...  ni  ganes? 

Al  tornar  d*Amèrica,  s'acullí  al 
amparo  d'un  germà  seu,  y  per  no 
compartir  ab  cares  forasteres  les  an- 
goxes  de  tanta  tristesa,  per  primera 
providencia  despatxà  la  minyona 
quedantse  al  frente  de  la  casa,  ò  su- 
primint elegàncies  y  dientho  sen- 
zill, se  posà  al  davant  dels  fogons 
per  fer  la  manipulació  dels  guisats 

ab  totes  les  humils  conseqüències  de 
ayguerades,  etz.,  etz.,  y  fer  córrer  lo 
ventall;  salvant  la  tarde  per  anar  al 
cafè  y  a  donar  un  verde  per  la  Ram- 
bla a  veure  si  tirava  l'ull  a  alguna 
senyora  d'edat  y  posició  per  feria  fe- 
lissa  y  cuydarli'ls  interessos. 


Lo  mateix  dia  que's  va  cantar  lo 
Te-Deum,  se  van  casar,  com  s'ha  dit, 
al  Gamaril  de  Sant  Francisco,  y 
d'allavores  ensà  que  son  felissos. 
Don  Quimet  fa  de  persona  com  si 
may  hagués  estat  en  los  Abaxadors; 
ell  cobra'ls  lloguers  de  la  casa,  los 
aumenta,  cambía'ls  estadants,  paga, 
bestreu,  administra,  estalvia'l  pro- 
curador y  encara  fa  uns  quants  ra- 
lets  diaris  de  moros  per  anar  al  cafè. 
Son  verdaderament  ditxosos.  Ella 
ni  axeca  una  palla  de  terra;  compla- 
cencia  d'aquí,  amoreta  d'allí,  enca- 
xada  de  mà  a  cada  dos  per  tres, 
joguines  y  corredisses  a  cada  punt  y 
juraments  de  constància  y  Ilealtat, 
no  n'han  rebut  tants  les  Constitu- 
cions d'Espanya  com  los  qu'ells  se 

31 


242  EMILÏ    VILANOVA 

repetexen  d'un  cap  de  dia  al  altre. 
Tan  be  estan,  que  no  més  los  hi  falta 
sinó  picor  pera  gratar  com  se  sol  dir. 

Un  disgust  han  tingut,  però  tre- 
mendo,  de  primera  classe;  tant,  que 
Don  Quimet  se  pensava  saltar  de 
casa  y  ab  lo  trastorn  ja's  veya  altre 
cop  a  la  cuyna  del  seu  germà  picant 
mandunguilles,  guisant  la  farcinata 
y  emprenent  altre  cop  l'empleo  de 
batidor  d'empedrats.  |Axò  sí  que 
haguera  sigut  tornar  de  l'Habana 
per  fer  de  negre! 

Anava  dies  passats,  a  fer  un  bes  de 
puresa  en  lo  front  de  la  seva  esposa; 
ab  los  brassos  plegats  derrera  l'es- 
quena s'hi  acostava,  los  llavis  a  pum, 
allargantlos  y  fent  un  sorollet  com 
si  cridés  al  pardal;  en  fi  que  la  tenia 
a  tret  de  petó.  Acabava  d'arribar  del 
cafè;  y,  com  los  qu'han  estat  a  la 
Amèrica  tornan  ab  una  relíquia  ò 
altra,  ell  ne  va  treure  una  certa  afi- 
ció  pera  la  canya.  Li  fa,  donchs,  ab 
la  matexa  ceremonia  que  si  besés  la 
pau,  lo  bes  en  lo  front,  y  la  ofèn  ab 
aquell  olor  d'esperit.  Un  xiscle  per 
primer  entuvi  com  si  fos  un  seduc- 
tor qu'arriba  de  pura  pensa;  acluca 
los  ulls  desseguida  per  perdre'l  món 

de  vista,  quatre  injuries  ydicteris  de 
persona  mal  educada  tractantlo  de 
bebedor  y  d'un'altra  cosa  que  vol 
dir  més  bebedor  encara  y  més  ordi- 
nari; fondres  en  llàgrimes,  dexarse 
caure  de  correguda  al  sofà,  y  ab  lo 
bras  estès  y  un  dit  estirat,  com  si 
fos  de  fusta,  signant  la  porta  y  que 
la  passés  al  desventurat  Don  Quimet. 
Tal  fou  lo  quadro. 

—  jAy,  carat!  ^iquò  he  fet  jo? — di- 
gué espurnantli'ls  ulls,  axis  que  Do- 
nya  Marieta  semblà  qu'hagués  ago- 
tat  tota  la  recula  dels  disbarats. 

—  jBrètol,  Sapastra,  Polissó!  em- 
but de  taberna!  —  afegí  més  ayrada. 

—  Mariquita,  reportat,  modifica 
les  espressions,  que'm  fas  poch  favor. 

—  jCara  de  baqueta!  No*m  tornis 
a  dir  Mariquita,  ò  sinó  t'esgarrapo. 
Perdulari,  viciós,  cup  del  delme, 
músich  del  Fijo! 

—  jSenyora!...  {Marieta!  no'm  bes- 
cantis! 

—  Vésten  de  la  meva  presencia, 
que  m'afrontas;  vésten  a  enrahonar 
ab  los  gegants,  que  se't  sent  com  una 
garrafa. 

—  Si  no  més  he  begut  un  dida- 
let 

—  i  Nostre  Senyor  de  Reus,  baxèu 
si  no  teniu  feyna! — exclamà  ab  deli- 
ri.— Y'l  gran  indigne'm  planta  cara! 
Fugi,  Parrot.  Vàgissen  de  casa.  i  Un 
didalet!  L'ordinari,  home  comú! 
jAy,  ay,  jo  íino,  jo'm  moro!  Fugi, 
no'm  venti;  ay,  que'm  tapo!  — 


Y  lo  més  fatal  era  que  no  havia 
begut  canya,  que  realment  era'l  vici 
per  ahont  pecava;  l'acusavan  igno- 
centament:  havia  pres  una  copa  de 
anissat  per  ofegaria  ab  aygua.  {Con- 
siderin, y  veures  aporronat  d'una 
manera  tan  poch  conforme!  Aquell 
mateix  vespre  trobà  un  catre  guar^ 
nit  a  la  sala  del  derrera.  {Ostracisme 
matrimonial! 

Ella's  tancà  ab  pany  y  clau  en  al- 
tra habitació. 

Abans  de  resoldres  a  anar  a  des- 
cansar, lo  pobre  Don  Quimet,  pregà 
humiliós  y  s'enterní  derrera  la  por- 
ta jurant  que  may  més  l'ofendria. 
Prou  en  va  prometre  de  sequedat  y 
bon  temps  y  esmena  d'aquell  vici 
lleig!  No  rès:  ningú  li  contestà. 

A  les  dues,  vestit  de  blanch,  los 
estrenya-caps  de  nuvi  posats  a  la  va- 
lentona  ab  un  floch  al  cim  com  una 
corbata  de  cerimònia,  y  la  palmato- 
ria  a  la  mà,'s  presenta  altre  cop  a 
solicitar  clemència;  semblava  qu'ho 
contés  a  la  porta .  j  Malaguanyats 
suspirs  y  malaventurades  promeses 
enviades  a  través  del  pany  per  no 
arribar  en  lloch!  La  fredor  de  la  pla- 
ca de  la  porta  ahont  apoyava'ls  lla- 
vis per  fer  passar  ses  quexes  li  feu 
pensar  en  lo  seu  cornetí;  tingué  una 
idea  de  concertista.  Corre  a  cercar- 
lo,'!  treu  de  la  bossa,  enquibeix  los 
llavis  a  la  embocadura,  s'afina*l  but 
ab  un  do  sol  mi  do,  amunt  y  avall... 
y  a  la  sordina,  finet,  suau,  comensa 
a  tocar  ab  un  trèmol  commovedor 
lo  preludi  del  últim  acte  de  la  Tra- 
viata.  Va  ser  la  fascinació  suprema. 
La  porta  s'obrí.  jTotstres  ploravan! 
No,  don  Quimet  y  donya  Marieta. 
Lo  cornetí  jeya  de  costat  en  un  silló 
desabeurantse  tot  sol. 


Feta  la  concòrdia  y  revinguda  la 
estimació,  se  torna  a  pendre'l  cafè  a 

casa  com  en  los  primers  dies  de  la 
lluna  de  mel.  Don  Quimet  ha  tingut 
de  fer  aqueix  sacrifici  per  conservar 
la  pau  de  casa,  renunciant,  lo  trist, 
a  anar  al  Colon  en  havent  dinat  a 
esplicar  mentides  y  grandeses  de  pro- 
pietari als  companys  de  taula  y  a 
ferlos  glatir  ab  los  detalls  y  sustan- 
cia  dels  tres  principis  que  la  cuyne- 
ra'ls  hi  serveix  en  lo  dinar. 

Tot  es  sossego  y  bona  correspon- 
dència entre'ls  nous  esposos  que,  a 
la  tardor  de  la  vida,  gosan  Testiuet 
de  Sant  Martí,  lliures  de  les  vehe- 
mències y  precipitacions  de  la  joven- 
tut quan  lo  desamor  a  ella  y'ls  de- 
senganys a  ell  los  conduhía  a  les 
mansuetuts  del  estat  honest. 


CORPUS 


—  Cuytèu,  nens,  enllestiu,  que 
van  a  tocar  les  dues.  ^Manelet,  què 
fas,  que  no  acabas?  mira  que  no  veu- 
ràs los  gegants.  Mariagna,  sobretot 
tén  compte,  no'ls  dexis  anar  de  la 
mà,  que  no's  perdin. 

—  ^Còm  vol  que'ls  agafi  tots  qua- 
tre? ^se  pensa  que  son  lligalls  de  po- 
llastres? 

— Sempre  butzinejas.  Donchs,  que 
no  s'apartin  del  teu  costat;  vigila  al 
Eduardo  y  al  Ramon,  y  en  Fino  y'l 
Manelet:  aquexos  dos  entremaliats. 

—  Sí,  a  tots  d'un  cop.  Ja  ho  sab 
vostè  que  no'n  fan  cas  de  mi.  ^Sen- 
tiu lo  qu'ha  dit  la  mamà? 

—  Lo  qui  no  cregui  a  la  Mariag- 

na...  Mariagna,  tórnal  desseguida  a 
casa. 

—  ^Y  nosaltres  que  creyem,  tam- 
bé? 

— Calla,  tu,  doctorllémena.  ^Sents, 
Mariagna?  Espereu;  vína,  tu,  bal- 
dragues;  mira  còm  vas,  tot  te  cau. 
Y  aquesta  taca  ^còm  te  l'has  feta? 

—  Ja  hi  era. 

—  jMíra,  mosca  balba!...  ja  t'ho 
donaré.  Acostat,  Eduardo. 

—  No  hi  serem  a  temps,  senyora. 

—  Si  sembla  un  beco.  Acostat,  te 
dich,  Eduardo,  cara  bruta. 

—  |Ay,  ay,  el  nas! 

—  Te'l  tinch  d'arrencar.  Aquestes 
criatures  afrontan.  Aneu,  ranxeros. 
^Ja  teniu  mocador?  No  correu.  Ma- 
riagna,'l  qui  no't  cregui  dígamho 
en  tornant,  que  no  hi  anirà  més. 

—  Mamà,  aqueix  me  moteja. 

—  ^Què  t'ha  dit? 

—  Xanxo  panxa. 

—  |Si  t'hi  vinch,  arneta,  esca  del 
pecat!...  — 


iQuína  alegria,  quin  saltar  al  vol- 
tant de  la  Mariagna,  encara  no'ns 

veyam  fóra  de  casa!  La  mamà,  des- 
de'l  balcó  fent  senyes,  per  que  no 
gosava  cridar,  nos  encomanava  que 
ens  estessim  quiets. 

La  plassa  de  Sant  Jaume  estava 
tan  plena  de  gent,  que'l  sol  no  po- 
dia arribar  a  terra;  per  entremitx 
dels  grupos,  entre  la  bellugadissa  de 
les  criatures,  s'hi  enquibia  del  millor 
modo,  matisant,  ab  capes  brillantes 
que  feyan  cloure'ls  ulls,  los  vestits 
blanchs,  los  barrets  de  palla  guar- 
nits de  cintes  y  les  cúpules  de  les 
sombrilles  que  bellugavan  escampa- 
des per  tot  arreu.  Hermosejava  l'es- 
pectacle un  cel  blau,  llis,  y  tan  tras- 
parent,  que  qualsevol  que  s'hagués 
ensopegat  a  tenir  la  vista  molt  fina 
potser  haguera  pogut  veure  la  glò- 
ria; y's  sentia  flayre  d'estiu,  olors  de 
flors  tendres  y  de  la  ginesta  que  s'a- 
nava acostant. 

Ni  un  alè  d'ayre  embrassava  Tes- 
pay;  no  més  los  falsiots  creuavan  la 
plassa,  ran  dels  terrats,  xiulant  ab 
frisansa  com  si  també  s'impacientes- 
sin per  veure  en  què  la  donaria 
aquell  cop  de  gent,  aquells  crits  y 
aquella  bullícia. 

Per  tot  se  sentían  rialles  y  anima- 

des  exclamacions  de  la  gent  petita, 
tothom  estava  alegre,  ab  alegria  de 
bon  ésser,  de  la  que's  riu  ab  los  ulls, 
ab  la  boca  y  ab  lo  cor.  Fins  los  grans 
estavan  contents,  y  eníilavan  a  Sant 
Cristòfol  Nano  a  les  criatures  y  ells 
s'alsavan  de  puntetes  per  ser  més  alts 
y  veure  millor  que'ls  altres  quan 
sortissen  los  gegants. 


Tocan  les  batallades  de  les  dues  y 
les  de  la  oració  que  rompen  plega- 
des; trontollan  les  rexes  de  Gasa  la 
Ciutat  y  s'obran  pausadament.  Al 
fons  s'hi  veu  lo  gegant,  grave,  enci- 
riat,  ab  sos  ulls  terrorífichs,  fixos, 
clavats,  que  no  se  sab  ahontguaytan 
ni  a  qui  amenassan.  La  quitxalla'l 
saluda  ab  remors  de  respecte  y'l 
contempla  embadalida.  Les  tram- 
pes, lo  flaviol  y'l  tamborino  afinan 
la  marxa;  lo  gegant  avansa  mages- 
tuosament  voltat  dels  camàlichs  que 
alsan  los  brassos  y  caminan  enrera 
per  ampararli  la  cayguda,  y  encara 
no's  veu  fóra  de  casa's  posa  a  ballar 
jtan  serio  que  sembla!  millor  qu'un 
letxuguino. 

Apareix  luego  la  gegantessa  qu'a- 
caba  de  surtir  de  les  mans  de  les  ca- 
maristes  y  perruquers  feta  una  pri- 
mavera, hermosa,  galana,  plena  de 
flors  y  de  joyes;  vestida  al  punt  més 
rigurós  de  la  última  moda,  y  no's 
mira  a  ningú  y  mitx-riu  a  tothom. 
Arrenca  ab  uns  quants  giravols  bu- 
fons que  ni  cansan  la  terra,  ensenya 
el  peuet  com  una  lleminadura,  y  fa 
reverencies  al  seu  marit.  Al  vèurela, 
ja  no  crida  la  maynada  sola,  los 
grans  y  tot  l'ajudan  y  les  fadrines;  y 
en  aquest  concert  d'alegranses  y  sa- 
tisfaccions, refila'l  fluviol,  les  tram- 
pes baten  més  fort,  redobla'l  tambo- 
rino  y  balla  tota  la  comitiva,  gegant 
y  gegantessa,  y'ls  camàlichs,  qu'ab  la 
excusa  d'obsequiar  a  la  parella,  hi 
endressan  alguns  punts  de  bolero 
voleyant  les  barretines  vermelles, 
donàntloshi  ayre  y  diéntloshi  fala- 
gueríes  molt  escayentes  y  primoro- 
ses. 


II 


Aquest  any  jo  tenia  d'anar  a  la 
professó;'l  senyor  Quim,  lo  sastre  de 
la   Frenería,'m  feya  un  vestit  nou; 

nou,  sense  aproíitadures  de  levita 
disminuïda  a  gech,  ni  estalvis  de 
pantalons  vinguts  a  menos.  Però'l 
qu'a  mi'm  preocupava  fins  al  punt 
de  no  atalayarme  ni  del  vestit  nou 
de  color  de  pansa  ab  botons  daurats, 
ni  del  luxo  fantasiós  de  soguilla  y 
rellotge  y  agulla  de  diamants  ab  que 
la  Mariagna  volia  engalanarme,  con- 
tra'l parer  dels  meus  pares,  era'l 
pentinat  que  duria  per  anar  a  la 
professo. 

Mos  cabells  espessos  y  gruxuts 
havían  estat  rebeldes  als  allisaments 
de  la  pinta;  en  lo  meu  cap  no  s*hi 
havia  fet  may  la  clenxa  y'm  dalía  al 
veure'ls  demés  noys  ab  sa  cabellera 
sedosa  pentinada  ab  tirabuxons  y  ab 
la  clenxa  com  una  ratlla  de  marfil 
que'ls  hi  compartia  en  ondes  caygu- 
des  sobre'l  front. 

Rapat  sempre  com  un  quinto,  jab 
quina  gelosia  contemplava'ls  com- 
panys de  colegi  quan  ab  un  movi- 
ment de  cap  plè  de  gràcia  apartavan 
los  rissos  que'ls  hi  venían  sobre'ls 
ulls!  Jo'm  sentia  inferior  a  ells  y  la 
única  recansa,  la  enveja  més  fonda- 
ment sentida,  era  mirarlos  embada- 
lit y  no  podermhi  igualar.  Quan  en 

mon  cap  d'erissó'ls  cabells  s'exían 
una  mica  de  la  mida,  lo  perruquer 
los  arranava  sense  pietat,  y  eran  inú- 
tils mos  prechs  y'ls  meus  suspirs  en 
và:  tenia  que  donar  un  penós  adeus- 
siau  als  rissos  y  als  tirabuxons,  ve- 
yentlos  caure  esmicolats  damunt  la 
tela  blanca  que'm  cubría  les  espat- 
lles, abans  de  que  haguessen  pogut 
tenir  prou  llargària  per  pendre  con- 
torn. 


Però,  aquella  vegada,  per  anar  ala 
professo,  vaig  lograr  clemència  per 
los  meus  pobres  cabells.  jAb  quina 
alegria  observava'ls  progressos  de  sa 
crexensa,  y  còm  hi  somniava!  Jano'm 
fou  repulsiu  Testrenya-caps. 

A  forsa  de  mullarlos,  lograva  do- 
minar sa  rebeldía,  y  ab  afanys  y  una 
solicitut,  quals  procediments  foran 
Uarchs  d'explicar,  amagantme  de 
tothom  per  córrer  a  posarme  davant 
lo  mirall,  y  a  copia  d'aygua  y  pinta 
y  perfídia,  vaig  lograr  descubrirme 
la  clenxa.  Ja  vaig  ser  felís;  per  que, 
de  debò,'m  creya  que  no  n'hi  tenia. 
Mes  ay!  cinch  minuts  després  d'estar 

pentinat,  los  cabells  tornavan  a  eris- 
sarse  y  la  clenxa  quedava  esborrada. 


líl 


Tanta  aygua  los  meus  cabells  no 
la  varen  poguer  obehir:  se'm  declarà 
una  agudíssima  erissipela,  y  la  inflor 
m'embotornà  tota  la  cara  com  un 
mònstruo,  y'm  vaig  quedar  cego. 


La  professo  exía,  sentint  desde'l 
llit  la  passada  dels  gegants,  los  tochs 
de  les  trampes,  aquexos  tochs  que 
no  cambían,  iguals  allavors  als  d'a- 
ra; y  s'acostavan  les  músiques,  y's 
perdían  allunyantse.  La  Mariagna 
no'm  volia  creure,  jella,  que  sempre 
anava  a  favor  meu!  «Obra'l  balcó, 
Mariagna,  vull  sentir  l'olor  de  la 
ginesta.»  «Nó,  Manelet,  me  deya, 
nó,  que't  morirías.» 


iQuína  vuytada  de  Corpus  més 
trista  va  ésser  aquella! 
Quan  vareig  Uevarme,  restablert 

de  la  malaltia,  ja  no's  parlava  més 
de  professons.  jTots  hi  havían  anat 
menos  jo!  Allí,  sobre  una  cadira,  hi 
havia'l  meu  vestit  nou,  lo  vestit  de 
la  professo! 

L'arch  d'en  Mirambell  havia  si- 
gut sempre  un  dels  carrers  més  tran- 
quils de  Barcelona.  Rònech,  estret, 
sense  pretensions  y  de  poca  passada, 
parexía  com  si  ja  estigués  content  del 
lloch  modestíssim  que  desde  sigles 
ocupava  en  la  Ciutat,  aconortantse 
de  la  seva  sort,  ab  la  que  tenia  un 
sossego  y  quietut  relativa^  que  po- 
drían  haver  estat  complertes  si'ls 
carreters  qu'hi  trafiquejavan  no  ha- 
guessen  tingut  certes  costums  massa 
baladreres  en  los  seus  tractes  ab  los 
animals. 

Lo  vehinat  qu'anys  enllà  hi  ha- 
bitava, era  axis,  del  bon  tumtum; 
compost  d'una  classe  de  gent  felis- 

sa,  acostumada,  com  se  sol  dir,  a 
tirarsho  tot  a  Tesquena,  guiats  per 
la  reflexió  filosòfica  de  que  qui  ha 
fet  avuy  farà  demà. 

Podrían  constar  en  les  apoqués  de 
les  cases  los  noms  dels  propietaris  del 
vehinat,  com  es  segur  qu'hi  consta- 
van:  però'l  verdader  amo  del  barri 
(escepció  feta  de  drets  legals,  càrre- 
gues, censos  y  lloguers)  era'l  senyor 
Ignasi  Roca ,  més  conegut  per  lo 
Sastret.  Ell  se  cuydava  de  la  Ca- 
pella de  Sant  Cristòfol  establerta 
dessota  la  volta  del  carrer;  ell  recu- 
llía  les  caritats  dels  devots  y'n  dis- 
posava segons  millor  li  esqueya:  un 
any ,  per  la  festa ,  lo  rosari  era  ab 
música;  Taltre,  ab  veus  soles;  lo  de 
més  enllà,  ab  música  y  veus  y  una 
encesa,  que  tot  resant  la  gent  se 
cuydava  enlluhernarse.  La  capella 
may  la  tenia  al  seu  gust:  tan  aviat 
mudava  les  cortinetes  de  ruans  per 
altres  de  damàs,  com  baratava'ls 
jòchs  de  palmatories  daurades  ab 
colradura  per  uns  candeleros  de  llau- 
tó. Quan  va  poguer  sustituhir  les 
corones  de  llauna  de  Sant  Cristòfol 
y  del  Ninyo  per  unes  de  plata,  llavors 
haguera  volgut  cambiarles  per  altres 

que  fossen  d'or  massís;  de  modo  que 
sempre  anava  per  més,  y  en  la  cape- 
lla tan  amo  n'era  ell  com  lo  Sant 
Cristòfol. 


La  diada  del  Sant,  tots  los  anys 
solia  solemnisarse  ab  variades  diver- 
sions. La  capella's  trasformava:  un 
dosser  blanch  ab  fulles  de  llorer  es- 
campades s'extenía  pels  costats  del 
ninxo,  y  un  pabelló  carmesí  ab  ser- 
rells d'or  coronava  l'imatge;  un  arch 
fet  ab  canyes  verdes  li  servia  de  por- 
talada, y  a  terra,  de  catifa,  un  escam- 
pall olorós  y  senzill  de  murtra  y  es- 
pígol ab  brotets  de  romaní. 

Axò  no  hi  mancava  may  jquè  ha- 
via de  mancar!  si  parexía  que'l  Sant 
Cristòfol  y'l  bon  Jesuset  estimavan 
tant  aquell  present  de  silvestres  olors, 
qu'any  per  any,  en  lo  vehinat,  s'hi 
conexía  l'aument  de  ventura,  de  pau, 
y  de  bon  viure  qu'en  pach  de  tanta 
devoció'ls  hi  aconseguia'l  seu  tute- 
lar. Resultava  ademés  qu'en  la  festa, 
si  un  any  la  encesa  sobrepujava  a  la 
del  anterior  ò'l  rosari's  cantava  ab 
acompanyament  de  fagot  y  violins 

ab  contrabaix,  nin^ú  hi  tenia  rès  que 
dir;  ho  disposava'l  Sastret,  ja  no  hi 
havia  dubte:  era  lo  més  encertat. 
Però,  la  sortijasempre*sfeyaab  gran 
magnificència,  qu'ab  altra  cosa  no  hi 
tranzigía  la  canalla,  y'ls  pares,  per 
debilitat,  potser  tampoch. 

Allí  les  peres  hi  anavan  a  dojo;  la 
aygua,  a  vessar;  les  sorts,  a  repetir; 
en  gros  les  tamborelles;  y'ls  crits  y  la 
tabola  que  movia  la  quitxalla  passa- 
van  de  la  mida,  y  de  tant  en  tant 
s'esqueyan  càurehi  algunes  catxetes 
aparellades  més  qu'escadusseres,  bus- 
cant amparo  en  les  galtes  d'aquells 
entremaliats  bordegassos,  com  per 
calmarlos  lo  seu  bulliciós  axerivi- 
ment. 


Les  cadenes  de  papers  de  colors 
anavan  en  zig-zag  d'una  banda  de 
paret  a  Taltra;  los  salomons  de  coll 
llarch  ab  cèrcol  de  canya,  guarnits 
ab  serrell  de  paperines,  enriquian 
l'adorno  del  carrer  y'ls  llargandaxos 
fets  ab  bitllets  de  les  extraordinàries 
del  Hospital  y  dels  Empedrats  se 
ventejavan    desde'ls    tercers    pisos 

randant  y  ondulantse  ab  molta  grà- 
cia com  si's  despacientessin  esperant 
veure  la  sortija.  Lo  sol,  al  devallar 
cada  dematí  al  carreró,  tenia  una 
sorpresa  y's  quedava  tan  encantat  ab 
aquella  colorayna,  qu'al  anarsen , 
algú  sospitava  qu'ell  mateix  se  cri- 
dava a  part  y's  deya:  demà  tornaré 
per  veure  com  indagan  la  sortija 
aquexos  plagues  d'en  Mirambell.  Y 
quan  venia  la  nit,  parexía  que  fora- 
dessin los  núvols  y  milions  d'ulls 
curiosos  guaytessin  a  la  terra  per 
veure  la  festa  de  Sant  Cristòfol  que 
per  anys  se  celebrava  en  lo  mencio- 
nat carrer. 


A  quarts  de  cinch  deia  tarde'sco- 
mensava  la  funció;'ls  xicots  del  barri, 
arremangats  de  brassos  y  cames,  cor- 
rían  ab  les  galledes  plenes  d'aygua 
a  buydarles  dins  los  cubells;  lo  se- 
nyor Ignasi  hi  abocava  les  peres,  un 
baylet  ab  lo  mànech  de  la  badoquera 
les  remenava  ab  desfici  no  dexantne 
sossegar  ni  una.  Lo  brugit  y  la  sara- 
gata  comensava.  Los  crits  y'ls  renys 
del  senyor  Ignasi  eran  inútils  per 

posar  ordre  entre  aquella  canalla 
somoguda  y  mal-creyenta;  una  mu- 
nió de  brassos  y  de  badoqueres  en- 
travan  dins  del  cubell  a  la  barreja; 
si  algun  la  treya  ab  un  grapat  de 
peres,  altres  se'n  enduyan  plantofa- 
des,  si  no  venia  qualsevol  mal  inten- 
cionat que  tirant  violentament  una 
escorxa  de  meló  dins  lo  cubell  axe- 
cava  tal  surtidor  d'esquitxos  que 
revestían  d'aygua  a  tothom  y  feyan 
fugir  alhora'ls  culpables  y  als  igno- 
cents.  Era  en  và  queU  senyor  Ignasi 
prometés  que  l'any  vinent  ho  com- 
pondría  d'altra  manera,  que  no  hi 
hauria  escàndol;  però  axis  qu'arri- 
bava  la  diada,  com  més  exactes  pre- 
nia les  mides,  més  bulla  y  escàndol 
ne  resultava. 

Per  últim,  los  xicots,  be  ò  mal, 
s'arrengleravan  al  extrem  del  carrer 
y  prenent  branzida  arrencavan  a 
córrer  ab  la  badoquera  al  ayre,  y  al 
passar  davant  del  cubell  Thi  enfon- 
zavan  ab  violència,  y  entre  bones  y 
esguerrades  s'omplían  les  pitreres 
de  fruyta  y  de  mullena. 

Seguia  després  la  famosa  sort  de 
la  paella,  en  la  que  per  arrencar  la 
mitja  pesseta,  de  temps  immemorial 

hi  tenían  la  privativa'ls  xatos  so- 
bre'ls  de  nas  ben  format,  be  qu'en 
recompensa  s'emmascaravan  tots  los 
pianos  que  tenían  a  nivell  d'aquella 
part  de  la  fesomia.  La  sort  de  tren- 
car Tolia  també  era  molt  distreta, 
tant ,  qu'a  vegades  queya  alguna 
garrotada  fóra  de  lloch  y  malmetia'l 
cap  d'algun  ignocent  qu'estava  ben 
segur  qu'encara  que  li  tornessin  a 
badar  no  n'exiría  cap  pessa  de  dos. 

La  del  plat  de  cendra  era  diversió 
una  mica  bàrbara,  de  modo  que 
moltes  mares  no  hi  dexavan  concór- 
rer als  seus  noys;  y  se'n  gaudia  algun 
ganàpia  que,  acostantse  al  plat  ab 
una  inflor  de  galtes,  dessarroUava  tal 
buf  que  ni'l  llevant  que  sol  fer  der- 
rera  la  Catedral. 

Venia  després  la  corrida  de  sachs, 
y  era  cosa  de  veure  als  xicots  ficats 
allí  dins  fent  saltironsy  tantines 
quan  ensopegavan,  no  logrant  valer- 
se  dels  brassos  per  reparar  la  caygu- 
da,  y  de  quina  manera  tan  seguida 
se  n'anavan  per  terra,  y  ab  la  vivor 
que  s'axecavan  per  que'l  de  derrera 
no'ls  guayés  per  mà. 

Y  no's  cregui  ningú  qu'aquexes 
sorts  se  fessin  ordenadament;  allí 

tothom  era  amo,  lo  qual  vol  dir  que 
no  s'entenían;  la  gent  dels  balcons 
guiavan  ab  los  seus  crits  al  que  volia 
rompre  l'olla;  axò  feya  qu'algun  cop 
lo  noy  que  per  instint  anava  ben 
guiat,  ab  tantes  advertències  perdés 
l'esma  y  quan  se  pensava  tenirho 
afinat  etgegava  la  garrotada  que  no's 
detenia  fins  a  terra;'s  treya'l  moca- 
dor dels  ulls,  y  tot  sofocat  buscava 
l'olla  pera  veure  de  quants  gruxos 
rhavía  errada,  y  generalment  quan 
més  a  la  vora  la  tenían  era  derrera 
Tesquena.  Aquestes  bromes  dels  ve- 
hins  dels  pisos  ocasionavan  algun 
disgust,  per  queMs  pares  se  dolían 
del  ridícul  més  que'ls  seus  fills,  y  de 
baix  a  dalt  del  carrer  se  cambiavan 
unes  franqueses  y  unes  llatinades 
que  si  no's  deyan  xerrayres  y  tafaners 
directament,  s'ho  venían  a  dir  en 
comú,  y  d'aqueix  modo  encara'n  re- 
sultavan  més  d'agraviats. 


La  sorti ja  s'acabava  abans  de  ferse 
fosch;  a  l'hora  baxa  encenían  los  sa- 
lomons  y  les  bombes  de  paper;  los 

vehins,  en  havent  sopat,  exían  a  pen- 
dre  la  fresca  en  lo  carrer  contem- 
plant les  lluminàries  ab  lo  mateix 
embadaliment  que  si  fos  la  primera 
vegada  de  vèureles.  Més  tart,  ence- 
nían  los  ciris  de  la  capella  y*ls  fa- 
nalets  del  arch  de  canyes  verdes;  lo 
Sant  se  destacava  entre  tantes  llu- 
menetes, ab  sa  corona  nova,  un  po- 
met  de  flors  dalt  del  gayato,  y'l  Jesu- 
set  parexía  que  somrigués  de  ventura 
vegent  als  seus  peus  tot  aquell  vehi- 
nat  devot  qu'entre  músiques  y  can- 
turies  li  resava'l  rosari,  escoltant  ab 
preferència  les  veus  tendres  y  crista- 
l•lines de  la  maynada  que  saludavan 
a  Ell  y  al  Sant  ab  goigs  plens  de 
ingènues  passades. 


La  capella  ja  no  existeix;  lo  carrer 
se  pot  dir  qu'ha  desaparegut.  Los 
vehins...  qui  sab  ahont  son!  tots 
abandonaren  los  antichs  casalots, 
y's  varen  escampar  per  la  ciutat  cer- 
cant un  altre  estatge.  Allí  mateix  hi 
van  obrir  un  gran  carrer  y  jadeu 
capella  de  Sant  Cristòfol,  adéu  car- 

reró  tranquil  y  solitari,  niuets  del 
benestar,  finestres  regalades  ab  sos 
testos  verdejants  y  flayrosos  d'alfà- 
brega y  moraduix!  Nó  més  sortiges, 
ni  diversions;  tota  l'alegria  va  mar- 
xar, y  no  la  cerqueu  més,  que  ni'ls 
llochs  que  tan  sovint  la  visitavan 
existexen  ja.  Ara,  una  via  esplèndida 
ocupa'l  siti  del  antich  carrer;  les  ca- 
ses son  luxoses,  iguals,  afilerades;  la 
matexa  faxa  de  sol  les  banya,  y  la 
matexa  amplada  d'ombra  dexan 
caure  sobre  l'empedrat.  Totes  son 
boniques  de  fóra,  cares  de  lloguer, 
y  de  dins  mesquines  y  sofocades:  la 
gent  hi  viu  encongida;  en  los  inte- 
riors no  gosan  de  la  vista  d'antichs 
jardins;  per  esbargirse  tenen  uns 
patis  tristos  trepats  de  finestres,  co- 
berts per  tot  arreu  de  caxes  de  plom 
en  les  que  hi  vaamidadal'aygua  que 
han  de  beure.  No  hi  busqueu  en  lo 
nou  carrer  festes  ni  sortiges;  cadas- 
cú's diverteix  per  son  compte;  los 
vehins  no  arriban  a  conèxers  casi 
may. 


L  ARCH  D  EN   MIRAMBELL 


Un  vellet  se  sol  aturar  moltes  ve- 
gades en  lo  passadís  que  resta  del 
carreró;  sentat  en  l'única  botiga  que 
hi  queda,  contempla  les  portes  tre- 
nyinoses  d'alguns  magatzems ;  si 
desvia  la  mirada  y  guay  ta  cap  avall — 
allí  hont  creua  '1  carrer  gran ,  — 
fuig  lo  dols  somrís  de  sos  llavis , 
suspira,  y  ab  veu  tremolosa  murmu- 
ra:— jAy  carrer  d'en  Mirambell,  qui 
t'ha  vist  y't  veu!... 


I 

Al  amich  A.  Gaudí 


í 


—  jMunda,  Mundà!...  jSenyora 
Mundà!...  Me  sab  greu  despertaria 
y  trencarli'l  primer  sòn,  qu'es  lo 
que  satisfà  més  al  còs  de  la  persona. 
Tant  se  val,  ja  Tafegirà...  Ey,  jova, 
mestressa,  ^vol  escoltar  quatre  pa- 
raules? Vaja,  dóna,  dexóndat  d'un 
cop.  ^Quants  dits  hi  hà  aquí? 

—  Deus  pensar  que  no  t'he  sentit. 
Quines  hores  de  tornar!  m'has  fet 
estar  ab  una  ànsia!  fins  ara  no  havia 
pogut  aclucar  los  ulls. 

—  Y  ben  aclucats  que'ls  tenías, 
noya;  ja  pots  dir  que  si't  costa  de 
clòurels,  un  cop  posada  t'hi  regalas 
y'n  fas  feyna,  que  t'adorms  com  lo 
guix. 

—  Be,  dígas,  ^còm  ha  anat  aques- 
ta junta,  ja  esteu  entesos?  ^Quí  es 
Tabanderado? 

—  íiQuè  dius  qui?  Tot  Espanya'n 
parlarà  aquest  any  dels  cotxeros  de 
Barcelona.  ^Que  dorm  la  noya? 

—  Està  clar  que  dorm,  ^què  havia 
de  fer,  enravenantse  de  fret  per  les 
cadires?  Fins  que  jo  li  he  dit  que 
posés  la  clau  sota  la  porta  y  que  se'n 
anés  al  llit. 

—  ^Vols  donarli  una  sorpresa?  Hi 
haurà  ball... 

—  Be,  ^quí  es  l'abanderado? 

—  N'havia  de  ser  jo. 

—  Què  dius...! 

—  Y  no  n'he  sigut  per  mor  de  tu. 

—  jY  ara,  que  va  de  bò! 

—  De  serio.  Ja'ls  ho  he  dit  a  la 
junta:  «per  ella,  pel  topacio  de  casa, 
me  dexo  treure  de  dita.  Calculin 
vostès  que  la  vegada  que  vaig  serne, 
de  resultes,  nos  vàrem  casar.  Y  jo  de 
dones  no'n  conquisto  cap  més.» 

—  jBeneyt! 

—  Déxam  dir.  «Nos  vàrem  ena- 
morar tots  dos  per  Sant  Antoni; 
per  que  ho  puch  dir  ab  tota  la  boca: 
jo  feya  la  meva  patxoca;  y  ella,  que 
no  tenia  pà  al  ull,  se  va  fer  càrrech 


ABANS   DE    LA   FESTA  277 

del  meu  personal  y,  està  clar,  errat 
y  tret:  al  cap  de  tres  mesos  eram  de 
la  parentela  baix  l'exàmen  rigurós 
del  vicari,  ab  tots  los  requisits  dels 
deu  manaments  y  ab  la  forsa  dels 
papers  que  varen  treure  de  la  Cúria 
ab  la  firma  del  Bisbe  del  territori, 
que'm  va  costar  pesseta  y  tres  a  casa 
d'aquell  senyor  que  fa  borles  y  ser- 
rellets  al  carrer  de  la  Corribia.  Y  ara 
voldríau  que'm  posi  en  perill  de  fer 
un  flach  servey  a  qualsevulla,  sia 
minyona,  senyora  ò  viuda,  qu'en 
veyentme  a  dalt  de  cavall  ab  la  ban- 
dera a  la  mà  y'l  garbo  corresponent 
m'equivoqués  lo  batisme,'s  decandís 
del  golpe,  y  digués  a  la  companyia, 
mamà  ò  papà,  eczètera:  «Aquell  tri- 
gueno  del  domàs  es  lo  que  m'ha  ro- 
bat la  voluntat:  ha  de  ser  ell  ò  cap 
més,  jò  la  palma  ò'l  calessero!»  Y, 
jo,  ab  legalitat,  hauria  de  dexarla 
patir.  /Senyores!» 

Acabar  la  relació  y  coronarme  to- 
thom ab  un  desfet  de  xiulets  y  rialles 
que  la  mesa  no  sabia  com  exirne, 
que  no'ls  podia  subordinar  de  cap 
manera. 

—  Sempre  has  de  fer  lo  bobo. 

—  Ja  ho  crech,  alabante  per  tot 

arreu.  Mira  qu'es  posarte  sota  dos- 
ser  dir  clarament  devant  d'un  pú- 
blich  que  tu  ets  la  soberana  y  que 
no  atmeto  encantaries  de  cap  perso- 
na, ni  en  que  fos  neboda  de  la  diosa 
Venus. 

—  Vaja,  que  ja't  conexen  per  de 
ca'n  Alabau.  ^Quí  ha  quedat  al  úl- 
tim d'abanderado? 

—  Ja  t'ho  contaré,  comensèm  pel 
cap  d'amunt.  Quan  he  arribat  al 
Gremi,  de  la  escala  estant  he  sentit 
una  maror!  Tothom  demanava  la 
paraula.  Jo  qu'entro  tot  decidit, 
m'enfilo  dalt  d'un  banch  y  proposo 
de  frente  una  novena  a  Sant  Mus. 
jNe  vols  de  crits  de  fóra!  Sense  per- 
dre la  serenitat,  ja  mi  qu'encara  que 
se  m'encabriti  un  regiment  de  cava- 
lleria'l polsno'm  desdiu!... 

«Senyors,  —  los  hi  dich,  —  es  l'ú- 
nich  remèy  que'ns  queda:  tanta 
gent  desvalguda  de  la  llengua  y  que 
demana  la  paraula...  ningú  més  que 
Sant  Mus  se'n  pot  encarregar.  He 
dicho.»  En  Llumaneres,  que  feya  de 
President,  m'ha  cridat  a  la  orden  per 
primera  vegada;  però  li  escapava'l 
riure.  Lo  Secretari,  qu'encenia'l  puro 
en  lo  candelero,  de  la  rialla  que  li 

ha  sobrevingut  ha  apagat  lo  llum. 

Desseguida  torna  a  parlar  aquell 
faranniaira  d'en  Biovenido  que  gasta 
més  bufayna  que'l  marquès  Cuynat, 
y  ab  la  seva  vèrbola  de  cotorra  que 
enrahona  molt  y  no  sabperque... 
Vès,  tu,  Mundeta,  ^ahont  son  los 
estrenya-caps  que  no'ls  trobo?  pot- 
ser te'ls  has  posat  tots  dos,  distreta? 
Fóra,  no't  moguis,  ja'ls  tinch;  mira, 
penjats  ab  un  clau  a  terra...  Me'ls  te- 
nia embadalits  atots,  y  resultat;  que 
ell  disposava  la  festa  y  ho  manifas- 
sejava  tot  com  si  fos  l'amo  del  trull. 
Axis  que  m'ha  vist  entrar,  ha  fet  una 
trasmudansa  que'ls  colors  de  la  cara 
se  li  han  tornat  grochs;  com.qu'ab 
lo  meu  solrís  The  sobtat  y  ha  perdut 
l'expressió  dels  llavis...  Salto  del 
banch,  però  ab  la  vista  no*l  dexava 
ab  sossego,  comensa  a  fer  entracala- 
des,  a  torbarse  y  no  tocar  pilotaj's 
posa  la  mà  al  xavo  com  si  volgués 
bescambiar  la  conversa,  y  com  no 
tenia  menuts,  fa  una  reverencia,'s 
despedeix  del  públich  y  para  en 
rodó. 

«^S'aprova  l'acta?»  pregunta  Tapa- 
ga-  llums,  vaja,'l  Secretari. 

«Aprobada»    diu    lo    President. 

«Alto,  senyors:  lo  meu  vot  en  con- 
tra. Ara  demano  que  se'm  fassi'l  fa- 
vor de  posarme  al  corrent  de  l'arti- 
cle aprobat.»  «Fóra,»  cridan  los 
més  escandalosos;  «Es  contra  regla- 
ment;» me  diu  la  Presidència.  «Sent 
axis,  m'està  conforme,  retiro  la 
qüestió.»  Y,  si  vols  que't  digui  la 
veritat,  encara  no  sé  de  què  se  les 
havían,  ni  lo  qu'es  l'acta;  però,  jo  es- 
tich  apuntat  en  contra  ^estàs,  Mun- 
deta?  Cantin  papers  y  mentin  bar- 
bes. jAy,  vatua  Tacta!  ^ly  què  volían 
dir  ab  l'acta?  ^jquè  m'esplican  a  mi? 
No'm  dà  la  gana. 


En  Verdura  m'ha  cridat  apart  y 
m'ha  dit: — Manel,  tenim  d'enraho- 
nar;  anem  a  Secretaria. 

—  ^Y  axó  com  queda  si  nosaltres 
marxem?  Faran  un  bunyol  com  lo 
torin  aquesta  patuleya  d'en  Biove- 
nido  y  d'en  Taronges.  Home,  si  son 
quatre  perdularis  que  no  portan 
calses,  que  no  més  gastan  fatxenda 
y  arquiminia;  que't  comparexen  a 
plassa  ab  uns  birlotxos  com  gavies 

paradores,  que  de  per  tot  se  somouen 
y'ls  fregan  cada  dia  ab  llimona  per 
que'l  passatger  no  se'ls  hi  maregi, 
ab  uns  pencos  que  la  misèria  no  hi 
pot  viure,  ab  més  óssos  dels  que'ls 
hi  corresponen,  que'ls  netejan  ab 
est^enyinadors  per  que  torsen  les 
dents  del  estrígol,  y  qu'en  compte  de 
arn'ls  hi  han  de  dir  jSant  Antoni! 
que,  a  la  qu'arrencan  per  surtir  de 
casa,  ja  ensopegan  per  que'l  calsat  no 
els  hi  pot  sostenir  les  potes  y'l  cual 
què,  ab  una  estirada  de  coll  que'l  mor- 
ro arriba  a  les  Dressanes  ensumant 
los  favons  que  venen  de  Mallorca,  y 
els  quatre  quarters  que  sobran  de  la 
bèstia  encara  no  han  passat  lo  llin- 
dar de  la  quadra.  ^Es  veritat  ò  es 
mentida  axò  que  dich?  Y  a  aquesta 
fatxenderia  de  cotxeros  que,  si  no 
fossin  los  passatges  que  venen  de 
Manila  ab  llicencia  closa  y'ls  in- 
glesos  que  no  entenen  lo  cambi  de 
la  moneda,  tindrían  que  ficar  los 
bigotis  dins  del  morralet  del  animal 
pera  dinar  en  comú  y  fer  estalvi,  ^a 
aquexos  quatre  quebrats  del  ofici 
voleu  confiar  la  maniobra  de  la  festa 
y'l  crèdit  del  SantPjMalviatge  la  gent 
fanalera!   Anem,  ^què'm   vols   dir? 

36 

—  Alto,  Manel,  no  t'enfadis.  Ja 
ho  tinch  pastat;  Phereu  de  casa  por- 
tarà la  bandera. 

—  Fóra,  m'està  be,  ja  he  callat. 

—  Pxist...  y,  estàs  tu?...  Derrera 
del  noy  hi  va  tot  lo  gremi  en  pes. 

—  Nada,  ja  ho  has  dit.  Tanco'l 
bech:  es  de  la  meva  satisfacció,  en 
una  paraula.  |Si  son  uns  farandüle- 
ros,  poca-robes!  Nèt:  tot  lo  capital, 
totes  les  dobles  de  quatre  les  tenen  a 
la  llengua  y  en  lloch  més.  Si  te'ls  es- 
coltas,  t'arriban  a  embafar  y  a  ferte 
aborrir  la  moneda,  per  que'ls  diners 
los  hi  surten  pels  ulls,  que  no  saben 
què  ferne  ni  cóm  esmersarlos,  y  te- 
nen accions  de  per  tot  arreu:  per 
capritxo,  per  que  s'allisin.  ^Estàs  al 
cas.  Verdura?  jy't  dich,  noy,  qu'estan 
fent  uns  calibrios  per  no  tancarse  al 
hospici!... 

—  No  t'allarguis  més;  ja  sé  qui 
son.  Capitals  y  pensions,  tot  ho  co- 
bran  ab  mentides.  ^Es  axó  lo  que 
volías  dir?...  Vaja,  ara  enrahonèm 
tots  dos...:  Tens  una  filla,  Manel, 
que,  a  casa,  la  dónay  jo  n'estem  em- 
prendats.  Calla,  déxam  dir,  per  que 
es  maca,  ben  criada  y*t  dich  qu'es 
la  flor  del  ram.  No'n  corren  de  noyes 

com  la  teva;  y'l  meu  fill  se  n'ha  ena- 
morat. Vèt  aquí'l  que  hi  hà. 

—  I  La  meva  Maneleta,  Deu  me 
valga!  Te  basto  a  dir  que  si  per  algú 
estich  be  al  món  es  per  ella.  jLa 
meva  filla!  es  lo  sol  de  casa  nostra; 
en  senthi  ella,  no  hi  manca  may  ni 
claror  ni  alegria!  No  la  puch  alabar 
per  que  so'l  seu  pare...  Verdura, 
sempre  t'he  respectat  y't  tinch  per 
un  home  de  be:  m'has  alabat  la  noya 
y  has  dit  allò  que'm  dona  més  gust 
de  sentir,  que  jo  no  podria  dirho 
per  que  foran  paraules  mal  posades 
en  la  meva  boca.  M'has  fet  una  de- 
manda, que  ja  ho  sabs  tu  lo  que'm 
demanas:  més  que  la  meva  pobresa, 
més  que  tot  lo  qu'he  guanyat  en  tota 
la  vida  treballant  com  un  negre.  Me 
demanas  l'alegria  meva;  vès  si  no  es 
pitjor  que  anar  a  captar. 

—  Corrent,  home,  si  tan  greu  t'ha 
de  sapiguer... 

—  Càila,  Verdura,  que  si  un  mar- 
quès me  ve  ab  aquesta  embaxada,  li 
haguera  dit:  ^y  què  s'ha  cregut  vos- 
tè?... Tu,  sé  qu'ets  un  home  de  be, 
y  ja  m'has  guanyat  lo  cor  ab  una 
paraula ;  has  dit  qu'estimavas  ma 
filla. 

—  Donchs,  entesos;  jo  no  vull  que 
ningú'm  dongui  un  sofoco.  Enraho- 
nèuho,  y  baix  la  teva  resposta  vin- 
drem ab  la  dóna  a  fer  lo  pas  lo  dia 
de  Sant  Antoni. 


—  Be  ^y  ara,  per  què  somicas.? 
|Contésta,  dóna...  Malviatge'l  món 
dolent!  ^que  no  sabs  que  no'n  puch 

veure  de  llàgrimes?  |Mun Mun- 

deta! 

—  iQuè  semblarà  aquesta  casa  sens 
ella! 

—  Mira,  demà  pren  diners  y  us 
en  aneu  a  comprar  lo  vestit  pel  sa- 
rau, no  estigas  pel  preu:  lo  millor 
que  hi  haja;  de  seda  de  gró  d'aquella 
que  cruix  y's  doblega  y's  posa  tiessa 
com  un  cer.  Ja  pots  tirar  tan  amunt 
com  vulguis.  Quarant'anys  que  tre- 
ballo no  més  que  per  ella,  quaranta 
anys  de  tractar  ab  bèsties  y  perso- 
nes, que  son  uns  animals  ben  costo- 
sos de  conèxer,  y't  dich  que  s'hi 
sua.  Ara'm  ve  la  revenja:  gasta  la 
plata,  qu'algunes  enquimerades  me 
costa;  gàstaho  tot  per  ella,  pel  nostre 
cel.  Vull  que  diguin...  y  cà  han  de 

dir  lo  que  l'estimo  per  los  tresors  que 
dugui  a  sobre!  I  Si  no  hi  hauria  prou 
moneda  al  món!  No  vull  gallerets, 
que  la  meva  filla  no'ls  necessita. 
jQue'n  serà  de  maca  ab  aquell  vestit 
tan  serio!  diran:  |sembla  una  Mare 
de  Deu! 


—  Jo  tampoch  puch  dormir . 
Aquesta  no  me  Tesperava  tan  aviat. 
Sembla  ahir  que  me  la  posava  a  la 
falda  cada  hora  de  menjar.  jPenso 
més  coses!...  Si  la  filla  del  meu  cor 
no  fos  ditxosa...  Si  un  home  me  la 
despreciés...  se'm  posaria  una  vena 
als  ulls  y  no  ho  sé'l  que  faria.  Be 
m*ho  penso  qu'he  sigut  un  home 
com  cal,  que  no  t'he  donat  un  que 
sentir;  alegre,  falaguer,  tot  pels  meus 
y  a  casa  sempre...  Donchs,  ^creuràs 
qu'encara  un  home  com  jo'l  trobaria 
poch  a  gust  pera  la  nostra  filla?  y 
que  se'm  representan  les  vegades  que 
butzinejo  sense  solta,  y  penso;  la 
noya  també  haurà  de  sufrirho  del 
seu  marit.  \Y  a  casa,  nosaltres,  que 
ni  gosem  alsar  la  veu  per  estalviarli 

fins  lo  pensament  de  qu'estem  enfa- 
dats! 

Mira,  si  no  es  del  teu  gust,  de- 
xèmho  córrer;  però,  lo  qu'es  ella  un 
dia  ò  altre'ns  la  pendràn,  y  tindrèn^ 
de  conformarnos...  Tu  també'ls  ví  s 
dexar  los  teus  pares;  y  ara  ^Jahont 
son  los  teus  pares  y'ls  meus?  jPo- 
brets!  varen  aclucar  los  ulls  sense 
recansa,  per  que  varen  dir:  dexem 
al  món  los  nostres  fills  que  s'acom- 
panyan  l'un  al  altre  y  s'estiman. 

A  mi  també  se'm  tapa'l  sol  ara 
que'm  torno  vell!  Y  després,  quan 
nosaltres  no  hi  serem  jque  solitari 
fora'l  món  pera  la  nostra  Maneleta! 
Per  axò,  la  filla  casada  es  del  marit, 
y  té  de  dexar  pare  y  mare  pera  se- 
guirlo. 

